SunOnline: Story: #Aharanegehihhanburaadhee - 54\nއަހަރެންގެ ހިތް އަނބުރާދީ - 54\n8 މަސް2ހަފްތާ ކުރިން - 06 އޮކްޓޯބަރ 2017 29\nމެހެރީނާ ހީކުރީ އަރީން އޭނަ ހިތް އުފާވާނެގޮތަކަށް މިފަހަރު ހަދާދޭނެކަމުގައެވެ. އަރީން ބުނެފާނެ އެއްޗަކުން އޭނައަށް ވަރުގަދަ ޝޮކެއް ލިބެން އުޅޭކަމެއް ނޭގި މެހެރީނާ ވިޝާމް އެތަނުން ކަނޑާލަން ބާރު އަޅަންފެށިއިރު ވިޝާމްއާއި ދޭތެރޭގައި ވާ ހަސަދައާއި ރުޅިވެރިކަމުގެ އަލިފާނުން މުޅި ހަށިގަނޑު ހޫނުވެފައިވިއެވެ. ވިޝާމް އޭނަގެ ދަރިފުޅުގެ ފުރާނަ ސަލާމަތްކޮށް ދިންކަން މެހެރީނާ ހަދާން ނައްތާލައިފިއެވެ.\n"އަރީން މިފަހަރު އޭނަގެ ބޮލުގައި މީހެއްގެ މަރުގެ ތުހުމަތު އަޅުވާފައި ނަމަވެސް ވަކިކޮށްލަންވީނު. ނޫނީ އަހަރެންގެ ހިތަށް ހަމަޖެހުމެއް ނުލިބޭނެ. ހަމަތެދެއް މިބުނަނީ. އޭނަ ފެނުމާއިއެކު އަޒަލްގެ މަތިން ހަދާންވެ އޭނަގެ މޫނު ނޮޅާލަން ބޭނުންވި. ވަރަށް ފޮނި ފިރިހެނެއް. އެހެންނު ވާނީ. އެހާ ނިކަމެތި ބަޔަކަށް ދެ އަކުރު އެނގުނަސް ދެން ތިމާވަރުގެ މީހެއް ނެތްކަމަށް ހެދިގެން ވިއްޔަ އުޅޭނީ. ޒެލް ހައްދާލާފައި އޭނަ އެކުއްޖާއާއި ދޭތެރޭ ކަންތައް އެކުރި ނުބައިގޮތްތައް އަރީން ހަދާނެއް ނެތްތަ؟ " މެހެރީނާ އަރީންއަށް ހަދާންކޮށްލަދިނީ އަރީންގެ ޚިޔާލު އޭނަގެ ކޮޅަށް އަނބުރާލުމުގެ މަގުސަދުގައެވެ.\n"ކުރިންވެސް އަހަރެން ވިޝާމް ފަޔާ ކުރީ މެހެރްއަށްޓަކާ. އެކަމާ ޝުކުރުވެރިވޭ. ނަމަވެސް މިފަހަރު މޮޔަ މޮޔަ އަންހެނުން ބުނާގޮތަށް ހަދައިގެން ތަނުގެ ކުރިއެރުމަށް ހުރަސްއެޅޭފަދަ ކަމެއް ކުރާކަށް ނޫޅެން. ހީޒް އެ ކެޕޭބަލް ޑޮކްޓަރަކަށްވުމުން އެތަނަށް ލިބޭ ރީތިނަމެއް ނޫންތަ. ކުރީފަހަރުވެސް އެއްވެސް ކުށަކާއި ނުލާ ވިޝާމް ކަނޑާލިފަހުން އަހަރެން ހުންނަން ޖެހުނީ އެކަމާއި ހަމަ ނިދި ނުލިބިފައި. މީހަކަށް ދެރައެއް ދީފައި އަނެކަކާއަށް މޮޅެއް ނުލިބޭނެ. މެހެރްއުޅެނީ އަހަރެން ލައްވާ ނުބައިބައި ކުޅުވަން..." އަރީން އެނދުގައި އިށީދެ އިސްޓާކީނު ބާލަން ފެށިގޮތަށް ލޯގަނޑުން މެހެރީނާގެ މޫނަށް ބަލައިލީ މެހެރީނާ މޫނު ހަދައިގެން އިންނާނެކަން ޔަގީންވެ ހިނިއަންނަގޮތްވެފައެވެ. ހީކުރިގޮތަށް އެދޮންމޫނަށް ރޫތައް ގިނަކޮށްލައިގެން އިންއިރު ދެންމެ ދެންމެ އަރީންއަށްވެސް ހަމަލާއެއް އައިސްފާނެކަހަލައެވެ. އެހާވެސް މެހެރީނާ ރުޅިގަދަވިއެވެ.\n"ކޮން އިރަކުން މެހެރް ނިކަމެތިންދެކެ ނަފްރަތުކުރުން ހުއްޓާލާނީ......"\n"ނެވާ....." މެހެރީނާ އަނދައިގަތެވެ.\n"މެހެރް. އަހަންނާއި ފާގިޔާގެ ގުޅުން އޮތްވަރު މުޅި އާއިލާ ދަނޭ. މިސާލަކަށް ވިޝާމް އަހަރެންގެ ދަރިއަކަށް ވީޔޯ.........." އަރީންގެ އެޖުމްލަ އެތަނުގައި ގޮއްވާލި ބޮމެކޭ އެއްވަރެވެ. މެހެރީނާއަށް ކުއްލި ޝޮކެއްލިބި އިން ގޮނޑި އަބުރައިލެވުނީ އަރީންއާއި ވީފަޅިއަށެވެ. އަނގަ ހުޅުވާލައިގެން އިންގޮތަށް އަތްތިލަ ގެންގޮސް އަނގަމަތީގައި އެޅިއެވެ. އަނބުރައިގެންފާނެހެން ހީވި ވަގުތުކޮޅަކަށްފަހު މެހެރީނާ އަމިއްލަ ނަފުސް ހަމަޔަކަށް އެޅުވުމުގައި ކާމިޔާބުކޮށްފިއެވެ.\n"ހަހަ......." އަރީން ހިނިގަނޑެއް ޖަހާލިއެވެ.\n"އަރީން ކޮންކަހަލަ ވާހަކައެއް ތިދައްކަނީ؟ ކުރުނުކޮށް ކައިވެނިކުރީ ބަދަލެއް ހިފަންވެގެން ދޯ. އެއީ ބަލަ ރޯޒްމެހެލްގެ ނޯކަރެއްގެ މަގާމުގައި ހުރި އަންހެނެކޭ. އަރީންގެ ފައި ފުއްސަކަށްވުން އެކަށީގެންވާ މީހެއްގެ ވާހަކައެއް ނޫނޭ ތިދައްކަނީ. ތި ވާހަކަ ފެތުރިއްޖެއްޔާ އަރީން ބަދުނާމުވާނެ ވަރެއް ނުވިސްނަނީތަ؟ މީހުން ހާދަ މަލާމާތްކުރާނެއޭ. އަރީން ތިހިރަ މަގާމާއިމެދު ވިސްނާލާފައިވެސް ތި މާޒީ ވަޅުލާފައި އެކަން ހަދާން ނައްތާލަން ވެއްޖެތާ ކިތަންމެ ދުވަހެއް. ލަދުން ހަލާކުވާވަރުވޭ........" މެހެރީނާ ދަތްތައް ޖައްސާ ބާރުކޮށްލައިގެން ހުރެ ވާހަކަދެއްކިއިރު އޭނަގެ މުޅިހަށިގަނޑުވެސް ފިނިވެއްޖެއެވެ. އަރީންގެ ވާހަކައިގާ ވަނީ ކިހާވަރެއްގެ ބުރަދަނެއްކަމެއް އޭނައަކަށް ނޭގެއެވެ. ނަމަވެސް ފާގިޔާއާއި އަރީން އޮތް ގުޅުން ރޯޒްމެހެލް އަށް އެނގުނެވެ. އޭރު އަރީންގެ ޖާރިޔާއެކޭ ފާގިޔާ ތަފާތެއްނެތެވެ. ފާގިޔާގެ ސޫރަ ފެނުނަސް މެހެރީނާ ރުޅިއައިސްގެން ދަތްތައް ބިންދައިގެންދާވަރުވެއެވެ. ނުރުހޭކަމަށް ހަދައިގެން ހުރެ ފުށް ޖަހާ ފަތަރާސީކޮށް ހިނގަ ހިގާފައި އެއާއިލާގެ ޝާހީކުދިންނަށް ހިތްކިޔާ ދައުވަތު ދެނީ ހަމަ ފާގިޔާ އަމިއްލައަށެވެ.\n"މެހެރްގެ ޗެނެލްއިން ކަން ނޭގޭ ތިވާހަކަ ފަތުރާނީ. އަހަންނޭ ކިޔައިގެން އެއްޗެކޭ ނުކިޔާ ދުވަހެއް ނުވެއެއްނު ހެހެ. ޕަޕަރާޒީއިން ފަހަތު އަޅުވާވަރުން މަގަކަށް ނުކުމެވޭވަރެއްވެސް ނުވޭ. ހޫމް ތުންކޮޅު އުލެއް ހެން ހަދާލައިގެން އިންނަން މަގޭ ކަމަނަ ރުޅިއައީތަ؟ އަހަރެންގެ ކާއިނާތަށް އަލިކޮށްލި މަގޭ ހަނދަށް މިގޮތަށް ވިލާ އެޅި ބަނަވީމަ ދެން ރީތިކަން ފަނޑުވެސް ވޭ...." އަރީން ގަމީހުގެ ގޮށްތައް ނައްޓާލަމުން އައިސް މެހެރީނާއާއި އަރާހަމަވެފައި މޫނާއި ދިމާލަށް ގުދުވެލީ އިޝްގީ ހިނިތުންވުމަކާއި އެކުގައެވެ. އެ އާދައިންވެސް މިއަދު މެހެރީނާގެ ހިތަށް އުފަލެއް ނުލިބުނެވެ. އަރީންގެ އެ ދައުވަތި ގަބޫލުކުރުމެއްނެތި މެހެރީނާ ދުރަށް ޖެހުނެވެ.\nދެއާޒް އެ މީޓިން. އައިމް އޯލްރެޑީ ލޭޓް...."\n"މެހެރް. ދަރިއެއް އޮތްކަން ހަދާނެއްނެތްތަ؟ މާ ގިނައިން ބޭރުގައި ތިއުޅެނީ. އަހަރެން ބުނެފީމެއްނު މެހެރް ޖޮބަށް ނުގޮސް ދަރިފުޅު ބަލަން ހުންނާށޭ....."\n"އަރީން. އެހެރީ ނެނީއެއް ގެނެސްފައި..." މެހެރީނާގެ ތުންފަތް އިތުރަށް ހަނިވިއެވެ.\n"ނެވަރ މައިންޑް. މަގޭ ދޫނިފުޅާ. މެހެރް ޑާލިން. ފުރާނަޔާ. ނެނީ ދަރިފުޅު ބަލާނެޔޯ. ވަޓް އެބައުޓް މީ؟ އަހަރެން ޑިއުޓީ ނިންމާފައި އައީމަ އަހަރެންގެ އަންހެނުންނަށް ވަގުތެއް ނުދެވެންޏާ ދެން ނެނީތަ އެކަންވެސް ކޮށްދޭނީ....... " އަރީން ހަށަންބަދެލިއެވެ.\nމެހެރީނާ އާއި އަރީން ކައިވެނިކުރިފަހުން އެހާ ސީރިޔަސްކޮށް އަރައިރުންވި ފުރަތަމަ ދުވަހަށް އެދުވަސްވެގެން ދިޔައެވެ. މެހެރީނާ ދެކުނު ގޮތުން ސުންޕާކަން ލައިގަތީއެވެ. ވިޝާމްއާއި ސަލްވާ އެނބުރި އައުމާއިއެކު އޭނަގެ އުފާވެރި ދިރިއުޅުމަށް ތޫފާނެއް އައިސް ހުރިހާ އެއްޗެއް ހަލާކުވެއްޖެއެވެ. މިހާރު އަރީން އެދެއްކި ވާހަކައަކުން ހިތުގައި އުފެދުނު ބިރުވެރިކަން އޭނަގެ މުޅި ހަށިގަނޑުގައި ދައުރުވާން ފެށިއިރު ސިކުނޑީގައި ތަކުރާރުކޮށް ގުގުމަނީ އަރީންގެ ބަސްތަކެވެ. އަރީންގެ ދަރިއަކަށް ވިޝާމް ވެދާނެޔޭ އެބުނީ އޭނަ ޑީއެންއޭ ޓެސްޓެއް ހަދާފައި ނޫންކަމެއްވެސް ނޭގެއެވެ. އަރީން އެގޮތަށް ބުނެލާ ބަހެއްވެއްޖެއްޔާ ކޮންމެވެސް ކަހަލަ ތެދެއް އެކުލެވޭނެއެވެ. އެއީ ހަގީގަތަކަށް ވެއްޖެއްޔާ އޭނަ އެންމެ ސިކުންތުކޮޅަކަށްވެސް އަރީންއާއިއެކު ދިރިއުޅޭކަށް ބޭނުމެއްނޫނެވެ. ނަމަވެސް މި މުއްސަދިކަމާއި އަރާމާއި އުފާ އަދި ލިބިފައިވާ މަގާމު ދޫކޮށްލާކަށްވެސް އެހިތަކަށް ކުޅަދާނައެއް ނޫނެވެ. އޭނަ އެތައް ދުވަހަކުއްސުރެން ދެކެމުން އައި ހުވަފެންތައް ފުރިހަމަވެ ރީތި ދިރިއުޅުމެއް ފެށުމުން މި ލައިގަތީ ކޮންފަދަ މުސީބާތަކާ ހެއްޔެވެ؟\nސަލްވާ ކޮންމެހެން ގަންނަންޖެހޭ ސާމާނުތަކެއް ގަނެގެން ދެތިން ކޮތަޅަށް ލައިގެން ހިނގައިގަތްތަނާ ވާރޭ ވެހިގަތްލެއް ބޯކަމުން ތަނެއްދޮރެއް ފެންނަވަރެއްނުވިއެވެ. ދުވެފައިގޮސް އަސްކަނިއެއްގެ ހިޔާވަހިކަން ލިބިގަތްއިރު އެހާ އަވަހަށް ތެމިފޯކޮށްލައިފިއެވެ. ބާރު ވައިރޯޅިތައް މެދުކެނޑުމެއްނެތި ހަށިގަނޑަށް ހަމަލާތައް ދޭންފެށުމުން އަދި ފިނިވެގަތީ ގޮތެއް ބަލާފައެއް ނޫނެވެ. ފަސްމިނިޓްނުވަނީސް ރޫރޫއަޅަންފެށިއެވެ. އެހަނި ގޯޅިގަނޑުގައި ހުރީ މުޅިންވެސް ގެތަކެވެ. ކާރު ދަތުރުކުރާވަރަށްވުރެ ހަނި މަގަކަށްވުމުން އެތާ ހުރެގެން މުޅިރޭ ހޭދަވިޔަސް ކާރެއް ނުލިބޭނެކަން އެނގުނެވެ. އަދި ވާރޭ ވެހެނީވެސް ހުއްޓާލަން އުޅޭފަދަ ގޮތަކަށް ނޫނެވެ. ސަލްވާގެ ނަސީބު ދެރަކަމުން ފޯނު ޗާޖުނެތުމުން އޭނަ ފޯނުވެސް ނުލާ އައީއެވެ. ވިސްނާލާފައި ހިނގައިގަތީ މައި މަގަށް ނުކުމެ ކާރެއް ހޯދުމުގެ ނިޔަތުގައެވެ.\nދެތިން ފަހަރު އަތް ނެގުމުންވެސް ކާރުތައް މަޑުކޮށްނުލާ ދިޔައީއެވެ.\nމިއޮތް ބޯ ވާރޭގައި ހިނގާ ބިގާވެ އުޅޭމީހުން މަދުވެ މަގުތައް ފެންނަނީ ތަންކޮޅެއް ފަޅުކޮށެވެ. ސަލްވާވެސް ދެފަޔަށް ލެވުނުހާ ބާރެއްލާފައި ކުރިއަށް ދަނިކޮށް މީހެއްގެ ގައިގާ އަޅައިގަތުމާއިއެކު އަތުން ކޮތަޅެއްދޫވެ އޭގައިވާހާ އެއްޗެއް އެކި ދިމާލަށް ވިހުރުވިގެން ދިޔައެވެ. ސަލްވާ އަވަހަށް އުޅުނީ އޭނަގެ އެއްޗެހި ހޮވާށެވެ.\n"ސަލްވާ........ " އެމީހަކުގެ ފިރިހެންވަންތަ އަޑު އިވުމާއިއެކު ސަލްވާގެ ގައިން ހީބިހި ނެގުމާއިއެކު ކޮޅަށް ތެދުވެވިއްޖެއެވެ. ވާރޭކޯޓުލައިގެން އޭނަގެ ކުރިމަތީގައި ހުރި ފިރިހެނަކީ އޭނަ އެމީހެއްގެ އިންތިޒާރުގައި އެތައް ރެއެއްގެ ނިދިނަގާލި އޭނަގެ ލޯބިވާ ފިރިމީހާއެވެ. ހައިކަލްއެވެ. އެމީހަކަށްޓަކާ އޭނަ ކަރުނަ އޮއްސިވަރާއި އިންތިޒާރުކުރިވަރު ދެނެވޮޑިގެންވަނި ހެއްދެވިފަރާތް އެކަންޏެވެ. މިހާރު މިހިރީ ކުރިމަތީގައެވެ. އެދޭތެރޭގައި އެންމެ ފޫޓެއްގެ ދުރުމިން ނެތަސް ނުފެންނަ ބޯ ފާރެއްލެވިފައިވާ ފަދައެވެ. ހުރިހާ ހުރަހެއް ފުނޑުފުނޑުކޮށްލާފައި އެއަތުގެ ހޫނުކަމާއި ހިމާޔަތަށް އެދި ސަލްވާގެ ހިތް ތެޅިފޮޅިގަތެވެ. ހާދަ ވަރަށް ދުޢާކުރެވިއްޖެއެވެ. ހާދަ ވަރަކަށް އޭނަ އެކަމަށް އެދުނެވެ. ހިތާހިތުން ހަމްދުކުރުމާއިއެކު އެވަގުތުވެސް ބޭނުންވީ ޝުކުރުގެ ސަޖިދައެއް ކުރާށެވެ. ކުޅަދުންވަންތަކަމުގެ ބޮޑުކަމާއެވެ. ދުނިޔޭގައި ހުރެގެން އެންމެފަހަރަކުވެސް ލޯބިވާ ހައިކަލްގެ މޫނު ދުށުމުގެ ނަސީބު ލިބުމަށް އެދި ކުރި ދުޢާތައް އިޖާބަވެއްޖެއެވެ. ސަލްވާގެ ދެލޮލުން ފޭދިގަތް ކަރުނަތައް ތިރިއަށް ދެމިގަތީ ވާރެއާއިއެކުވަމުންނެވެ. ހަށިގަނޑަށް ވެފައިވާ ފިނިކަން ފޭދިގެންގޮސް ހިތުގެ ފުންމިނަށް ފިނިކަން ފޯރުކުރުވައިފިއެވެ.\nދެމީހުންވެސް އެކަކު އަނެކަކަށް ބަލަހައްޓައިގެން ތިބިއިރު ލޮލުން ފެނުނީ އެކަކު އަނެކަކަށް އެދޭވަރެވެ.\n"މިއޮތް ވިއްސާރައިގާ އެކަނި މާ އެކަނި ބާޒާރުކުރުމުގައި އުޅޭ ކުއްޖެއް ތިނޫނިއްޔާ ވާނެކަމެއް ނޭގޭ......." ހައިކަލް ބިންމައްޗަށް އުކިފައި ހުރި ސާމާނުތައް ކޮތަޅަށް ލާފައި އަތަށް ލެއްވިއިރުވެސް ސަލްވާ ހުރީ ބުދެއްފަދައިން އެސްފިޔަޖަހާލަންވެސް ނޭގިފައެވެ. އެފުންދެލޮލުގެ ރީތިކަން އެތައް އަހަރެއްފަހުން ކައިރިން ފެނުނުގޮތަށް ސަލްވާ ހުރީ ނޭވާލާންވެސް ނޭގިފައެވެ. ހުއްޓުން އަރާފައެވެ. ރޫރޫއަޅަމުންދިޔަ ހިތް މައިތިރިކުރަން އޭނަ ދެއަތް އަމިއްލަ ހަށިގަނޑުގައި ވަށާލައިފިއެވެ. ސަލްވާއަށް އެހާ ފިނިވާ މަންޒަރު ފެނި އުދަގޫވެގެން ހައިކަލް އޭނަގެ ކޯޓު ބާލާފައި ސަލްވާ ލައްވާދިނުމުން ސަލްވާ ހޭވެރިކަންވެ އެސްފިޔަތައް ޖަހާލައިފިއެވެ. މިއީ ހިލޭމީހެއްނޫނެވެ. އޭނަގެ ފިރިމިހާއެވެ. ހުރިހާ ހައްގެއްވެސް އޮންނާނެ ނޫންހެއްޔެވެ.\n"މިތާ ކައިރީގައި އަހަރެންގެ ގެ ހުރީ. ފިނިވެގެން ހަލާކުނުވަނީސް އެއްޗެހި ބަދަލުކޮށްލަން ހިނގާ..." ދެންވެސް ވާހަކަދެއްކީ ހައިކަލްއެވެ. ސަލްވާ ކިޔަމަންތެރި ޚާދިމާއެއްފަދައިން ބަހަކުން ކުރެ ބަހެއް ނުބުނެ ފަހަތުން ހިނގައިގަތެވެ. ހައިކަލް އަރާހަމަވީ އިމާރާތުގެ ފުރިހަމަކަމުންވެސް ސަލްވާއަށް ޝޮކެއްލިބުނެވެ. މިއުޅެނީ ހުވަފެނެއްގައިބާވައެވެ. މިފަދަ ދައުވަތަކަށް އިންތިޒާރުކުރާތާ ކޮންދުވަހެއް ހެއްޔެވެ؟ އިތުރު އެހެން ކަމެއް ހަދާނެއްނުވިއެވެ. މިވަގުތު އޭނައަށް އެކަނި އެނގޭ އެއްޗަކީ އޭނައަކީ ހައިކަލްގެ ހަލާލު އަނބިމީހާކަމެވެ. އެގެއިން ދާންޖެހުނު ސަބަބު ވިސްނާކަށްވެސް އޭނަ ބޭނުމެއްނުވިއެވެ. މިވަގުތު އޭނަގެ ސިކުނޑީގައިވަނީ އެންމެ އެއްޗެކެވެ. އެދެނީ އެންމެ ކަމަކަށެވެ. ހޫނުވުމަށެވެ. ނޫނީ ހީކަރުވައިގެންގޮސް ހައިޕޯތާމިއާ ވެދާނެނޫންހެއްޔެވެ؟ ހަތަރެސްފައި އައިސްކިއުބުތައް ފަދައެވެ. ދަތްދޮޅިއަށްދާންދެންވެސް ރޫރޫއަޅާވަރުން މަރުވާންއުޅެނީބާވައޭވެސް ހިތަށްއެރިއެވެ. މާބްލް ފަތްތަރުތަކުގެ މަތިން އަރާފައި ސަލްވާއަށް ބަލައިލެވުނީ ހައިކަލްގެ މޫނަށެވެ. ތުނިކޮށް ތުނބުޅިފަޅާފައިވާއިރު އެހެރަ ރީތިކަމަކާއި ފިރިހެންވަންތަކަމެއްގެ ސަބަބުން ސަލްވާގެ ހިތް އިޚުތިޔާރުން ބޭރުވެ އެ ތަނަވަސްމޭގައި ބޯ އަޅާލަން ހިތްއެދުނެވެ. ނަމަވެސް އިސްވެ އެކަހަލަ ހިތްވަރެއް ކޮށްލާކަށް ނުކެރުނެވެ. ތެމިފޯވެގެން ފަޓުލޫނާއި ކަޅުފެހިކުލައިގެ ގަމީސް ހަށިގަނޑަށް ހިފާލާފައިވީއިރު ސްމާޓްކަމުގެ އިންތިހާއެވެ. ހައިކަލް އިސްތަށިގަނޑުން ފެން ފޮޅާލާފައި އެތެރެއަށް ވަންނަން އިޝާރާތްކުރަމުން ދޮރު ހުޅުވާލަދީފިއެވެ.\nހުޅުވައިލި ދޮރާއިއެކު ހާމަވެގެން ދިޔައީ ހުވަފެނީ ފުރިހަމަ ސިޓިންރޫމެކެވެ. ހުދު މާބްލްގެ އޮފްގަދަކަމުން ވިދާބަބުޅާއިއިރު ފައިތިލައެޅުނީ އެހާ މަޑު ރަގެއްގެ މަތީގައެވެ. ކެހެރިގަނޑެއްފަދައެވެ. ފަރުނީޗަރުތައް އެހާ ޒަމާނީވެފައި ސޯފާތައް ފެނުމުން އޭގެ އަރާމުކަން ލޮލަށް ބަލާފައިވެސް އިހުސާސްކުރުވާލަދިނެވެ. އޭސީގެ ފިނިކަމުން ކަށިތައްވެސް ތޮރުފާލާފައި ފިނިކަން އޭނަގެ ސިކުނޑިއަށްވެސް ފޯރިއެވެ.\n"އޫ......އަ...އިމް..ފްރީ..ޒިން.." ފިނީގެ ސަބަބުން ކެނޑިކެނޑިގެން ސަލްވާއަށް ބުނެވުނެވެ. ހައިކަލްގެ ކެތްތެރިކަން ކޮޅުންލުމާއިއެކު އަތުގެ ތެރެއަށް ލެވުނީ ދުވަހަކުވެސް ދޫކޮށްނުލާނެ ފަދައަކުންނެވެ. އެހަށިގަނޑުގެ ހޫނުކަމާއިއެކު ބާރު އިހުސާސްކުރެވި މާޒީގެ ހުރިހާ ދުވަސްތަކެއް ސަލްވާގެ ސިކުނޑި އެއްފަހަރާ ފުރާލަދިނެވެ. މުޅިއުމުރަށް އެގޮތަށް ހުންނަން ޖެހުނަސް އޭނަ ކުޑަކޮށްވެސް ފޫއްސެއްނުވާނެއެވެ. ދިގު އިންތިޒާރަކަށްފަހު އެއަތުގެ ރައްކާތެރިކަން އިހުސާސްކުރެވުނުއިރު ހީވެސް ފިލާ ހަމަޖެހިއްޖެއެވެ. ލިބުނު އަރާމާއިއެކު ލޯ މަރައިލެވުނުއިރު ދެފައިގެ ކޮޅުން ވާގިދޫވެ އެއަތުގެ ތެރެއަށް ހަށިގަނޑު ސޮއްސައިލެވިއްޖެއެވެ. ތެމިފައިވާ ދެޖިސްމުގައި ލޯބީގެ ހުޅުރޯވެގެން ދިޔަ ހިނދުކޮޅަކަށްފަހު ހައިކަލް އަމިއްލަ ނަފުސަށް ބާރު ހިންގާލާ ހިތް ހަމަޔަކަށް އެޅުވީ ސަލްވާއަކީ އޭނަގެ ހައްގަކަށްވޭ ހެއްޔޭ ހިތާހިތުން ސުވާލުކުރަމުންނެވެ. ބޭވަފާތެރިކަމުގެ ހިތިރަހަ އަދިވެސް އަރުތެރެއަކުން ނުފިލައެވެ. ސަލްވާގެ ސަބަބުން އޭނަ ކިތައްރޭ ނިދި ނަގައިލިހެއްޔެވެ؟\n"ލެޓް މީ ކެރީ ޔޫ. ތިއޮތް ފެއިންޓްވަނީއެއްނު ސަލްވާ......" ހައިކަލް ސަލްވާ ކޮނޑަށް ލައިގެން ދުވެލާފައި ކަހަލަގޮތަކަށް ސިޑިގިރާކުރިއިރު ސަލްވާއޮތީ ލަދުންގޮސް އިނގިލީގައި ދައިގެންނެވެ. ހައިކަލް މާޒީގެ އެއްވެސް ކަމެއް ހަދާން ނެތީހެއްޔެވެ؟ އެހުރިހާކަމެއް ހަދާން ނައްތާލިއިރު އޭނަ އެގެއިން ދިޔައި ފިލައިގެންކަންވެސް ހަދާން ނައްތާލައިފިއެވެ. ޚުދު އޭނައަށްވެސް ވީ އެވަރެވެ. ހައިކަލްއާއި އޭނަގެ ބައްޕައާއި ދެމީހުންވެގެން ވިޔަފާރީގެ އުސޫލުން ކައިވެނިކޮށް އޭނަގެ ދިރިއުޅުން ހަލާކުވީކަން އޭނަވެސް ހަނދާނެއްނެތެވެ. ކޮންމެހާލެއްގައިވެސް އަބަދަށް އެކީވާން އެދޭ އިންސާނަކީ މިއީކަމަށްވާތީއެވެ.\nހައިކަލް އޭނަގެ ކޮޓަރީގެ ދޮރު ހުޅުވާލީ ކީ ކާޑު ޖަހާފައެވެ. އެތެރޭގެ ފުރިހަމަކަމުގެ ވާހަކަ ހެވީ ނުދެއްކިއްޔާއެވެ. ރޯޒްމެހެލްގައި ހުންނަ ކޮޓަރިއަށްވުރެ ތަނަސްވެފައި އަރާމެވެ. ރަންއަލިން އެތައް ދިއްލާލާފައިވީއިރު ލޮލަށް އެހާ އަރާމެވެ. ކޮންމެ އެއްޗަކުން ދައްކުވާދިނީ މުއްސަދިކަމާއި ހައިބަތެވެ. ހައިކަލް ސަލްވާ ފާޚާނާގެ މާބްލްތަޅުންމަތީގައި ބަހައްޓާފައި ހޫނުފެން އިސްކުރަށް ދޫކޮށްލިއެވެ. ފެންވަރަން އެދުނެވެ. ސަލްވާ ހުރީ ހުއްޓުން އަރާފައެވެ. ހައިކަލް އޫ ތުވާއްޔަކާއިއެކު އޭނަގެ ގަމީހެއްވެސް ހަރުގައި އަޅުވާލަދިނެވެ.\n"ޝުޑް އައި ހެލްޕް ޔޫ......" ހައިކަލްގެ ނަޒަރު އެހާ ސީރިޔަސްއެވެ. އެއާއިއެކު ހައިކަލް ސަލްވާގެ މޫނުމަތީގައިވާ ފޮތިކޮޅާއިއެކު ބުރުގާވެސް ނައްޓާލުމުން ހާމަވެގެން ދިޔަ އެ ރީތިމޫނު ފެނުމާއިއެކު ހައިކަލްއަށްވެސް ދުރުބަލައެއްނުލެވުނެވެ. އެމޫނުމަތީގައި ޝަބްނަމުގް ތިކިތައްފަދައިން ވާރޭގެ ތިކިތައް ބަބުޅާއިރު އެހެރަ ފުރިހަކަމުން ހިތްތައް ދީވާނާވާނެއެވެ. ސަލްވާ ލައިގެން ހުރި ކަޅުހެދުން ބޭލުމުން އެތެރެއިން ލާފައި ހުރި ކުޑަ ޕެޓީކޮޅާއި ސޯޓާއިއެކު ސަލްވާގެ ރީތި ކަން ހާމަވުމުން ހައިކަލްގެ ހިތް ދެވަނަފަހަރަށްވެސް އިޚުތިޔާރުން ބޭރުނުވީ ހަމަކިރިޔާއެވެ. ކުރިން އޭނައަށް ފެނިފައިހުރި ކުޑަ ކުޑަ އަންހެންކުއްޖާ ބޮޑުވެ ފުރިހަމަ އަންހެނަކަށްވެއްޖެއެވެ. އަމިއްލަ ނަފުސް ހަމަޔަކަށް އަޅުވާލާފައި ހެދުންތައް ހިއްކާލައިގެން އަންނާނަމޭ ކިޔާފައި ހައިކަލް އެތަނުން ނުކުތުމުން ހޫނުފެން އޭނަގެ ހަށިގަނޑުގައި ބީހެން ދޫކޮށްލައިގެން ސަލްވާ ހިމޭނުން ހުއްޓެވެ. ހޫނުފެނުގެ ސަބަބުން އަރާމުވިއެވެ. ހީފިލިއެވެ. ސަލްވާ އެތެރެއިން ލައިގެން ހުރި ހެދުންތައް ބޭލުމަށްފަހު ކުޑަގޮތަކަށް ފެންވަރާލައިގެން ގައި ހިއްކިއެވެ. ހައިކަލްގެ ކޮޓްން ގަމީސް މޫނުގައި ޖައްސާލައިގެން އިރުކޮޅެއްވާންދެން ހުރެވުނީ އެގަމީހުގައިވި މީރުވަހުން ސިކުނޑިއަށް ލިބުނު ރާހަތެއްގެ ސަބަބުންނެވެ. ގަމީސް ލައިގެން ގޮށްތައް އެޅުވުމުން އެހެންކަހަލަ އިހުސާސެއްކުރެވުނެވެ.\nހައިކަލް އައިއިރު އަތުގައި ހުރީ ދުންއަރައަރާހުރި ހޮޓް ޗޮކްލެޓެކެވެ.\n"ހީފިލައިފިތަ ސަލްވާ؟ " ހައިކަލްވެސް އައީ ހިކި އެއްޗެހިލައިގެންނެވެ. އިސްތަށިގަނޑުގައި ކޮންމެވެސް ވަރަކަށް ފެން ހުރުމުން ތާޒާކަމަށް ދައްކައެވެ. މުށިކުލައިގެ ޓީޝާޓަކާއި ޖިންސެއްގައިވެސް އޭނަގެ ސްމާޓްކަން ފަނޑެއްނުވެއެވެ. ހައިކަލްގެ ނަޒަރު ސަލްވާގެ ފައިންފެށިގެން މޫނާއި ހަމަޔަށް ދަތުރުކުރިއެވެ. ސަލްވާ ލަދުން އެމޫނަށް ޖަންބުކުލަވެރިވެގެން ދިޔުމާއިއެކު އަވަހަށް އެތާހުރި ސޯފާއަކަށް ތިރިވިގޮތަށް ކުޝަން އުނގުގައި އަޅައިގެން އިނީ އަލަށް ހައިކަލްއަށް ފެނިގެން އުޅޭ ކުއްޖެއްހެންނެވެ. އުމުރުން އެކާވީސްއަހަރުވިޔަސް އަދިވެސް ލަދުވެތިކަމުގެ އިންތިހާއެވެ.\n"ލައްބަ....." ސަލްވާ ބޯ ޖަހައިލިއެވެ. ހައިކަލްދިން ޗޮކްލެޓްތަށިން އެތިފޮދެއްބޯލިއިރުވެސް އިނީ ލަދުން އިސްއުފުލައިލަން ނުކެރިފައެވެ. ދޭތެރެއަކުން ގަމީހުގައި ހިފާ ތިރިއަށް ދަމާލިޔަސް ވީކަމެއްނެތެވެ.\n"ގުޑް.........ތި ގަމީސްލައިގެން ނުކެރޭނެދޯ ގެއަށް ދާން. ހެދުމެއް ގެނެސްދީފާނަން......." ހައިކަލް ގެ ތުންފަތްމައްޗަށް ކުޑަ ހިނިތުންވުމެއްވެރިވިއެވެ. އޭނަ އެތަށީގައި ހުރި ޗޮކްލެޓް ހުސްކޮށްނުލަނީސް ހައިކަލްއައީ ކަޅުހެދުމެއް ހިފައިގެންނެވެ. މިއީ އޭނަ ކުރިން ލައިއުޅުނު ކަޅު ހެދުމެއް ނޫންކަން އެނގުމުން އިތުރު ސުވާލު އުފެދުނެވެ. ހައިކަލް އެހެންމީހަކާއި އިނީބާވައެވެ. އެއަންހެންކުއްޖާވެސް ކަޅުހެދުން ލައިއުޅެނީ ކަމަށްވެދާނެއެވެ.\nދައްކަންވީ ވާހަކަތަކާއި ކުރަންވީ ޝަކުވާތައް ސިކުނޑީގައި ފުނިޖެހިފައިވިއެވެ. ހައިކަލް އޭނަދެކެ ލޯބިވާނަމަ އޭނަ ހޯދަން އުޅޭނެނޫންހެއްޔެވެ؟ ޒެލްގެ ވާހަކަ ބުނަން އަނގަ ހުޅުވާލާފައިވެސް ނުބުނީ ހައިކަލް އެސުވާލުނުކުރީތީއެވެ. އަމިއްލަ ދަރިފުޅަށްޓަކާ އެހިތުގައި އެއްޗެއް ހަމަ ނުވަނީބާވައެވެ. ދަރިފުޅުދެކޭކަށްވެސް ހައިކަލް ބޭނުމެއްނުވިއެވެ. އޭނަ އެތައް ސަތޭކަ މެސެޖެއްކުރިއެވެ. ގުނާ އަދަދުނުކުރެވޭވަރަށް މެއިލްކުރިއެވެ. ގައިމު މެއިލްވެސް ޗެކްކުރާނެތާއެވެ. އެހާވަރުން އޭނަ ހައިކަލްއާއިހެދި އުޅޭއިރުވެސް ހައިކަލްގެ ފަރާތުން އެއްވެސް ކަހަލަ ޖަވާބެއްނުލިބުނެވެ. އިއްތުފާގުން ކުރިމައްޗަށް އާދެވުމުން އިންސާނިއްޔަތުކަން ދެއްކިޔަސް އެހިތުގައި ލޯބިވާނަމަ އެހެން ކަންތަކެއް ނުކުރާނެއެވެ. ނޫނެކެވެ. އޭނަ މިގޮތަށް ހައިކަލްއަށް ހެއްލިގެން ނުވާނެއެވެ. ހައިކަލްގެ ފަރާތުން ލިބުނު ދެތިންމިނިޓްގެ އުފާތަކާއި ދަޅައަށް ހެއްލިއްޖެއްޔާ ދެން އަންނާނެ ތޫފާނެއް އެނގެނީއެއްނޫނެވެ.\nސަލްވާ ހެދުން އަޅައިގެން އަވަސްވެގަތީ އެތަނުން ނުކުންނަން ދާށެވެ. ދެމީހުން އެކީކަހަލަގޮތަކަށް ސިޑިން ފޭބިއިރު އަނެއްކާވެސް އެދޭތެރެއަށް ދުރުކަމެއް ވެރިވެއްޖެއެވެ.\n"ގެއަށް ދެވިދާނެތަ. ފާގިޔާ ދައްތަ އިންތިޒާރުކުރާނެ......." ސަލްވާ އަހައިލިއެވެ. އޭރު އަދި ސަލްވާ ހުރީ މޫނު ފޮތިކޮޅު ވައްޓާނުލައެވެ.\n"ނުފޮނުވައިފިއްޔާ؟ ސަލްވާ ގެއިންދާއިރު ހުއްދަނުހޯދަމެއްނު. ގެއިން ދިޔައިރަކުވެސް ނުބުނޭ ދަނީއޭ. އަހަރެން ނުދާށޭ ބުންޏަސް ސަލްވާ ނުހުއްޓޭނެކަން އަހަންނަށް އެނގޭ. ވީއިރު ހުއްދަ ހޯދުމުގެ މާނައެއްވެސް ނުވިސްނުނު.. ސަލްވާ އަހަންނަށް ޓްރަސްޓްކުރި ނަމަ މިގޮތަކަށް ނޫން ކަންތައް ދާނީ..........." ހައިކަލް ހުރީ އެއް އަތް ޖީބަށް ޖަހާލައިގެންނެވެ. މިފަހަރު އޭނަ ހިތާއިދެކޮޅަށް ހަގުރާމަކޮށްގެން ސަލްވާއާއި ދިމާލަށް ނުބަލަން ކުރި މަސައްކަތް ކާމިޔާބުވިއެވެ. އޭނަގެ ހަޔާތުގެ ހުސްކަން ފިލުވަދޭން ސަލްވާ ބޭނުންވާނަމަ މިގޮތަށް ވާހަކަ ނުދެއްކީސްކަން ޔަގީނެވެ.\n"އައި ޓްރަސްޓެޑް ޔޫ.....އެއްވެސް އިންސާނަކަށް އިތުބާރުނުކުރާވަރަށް ކުރިން. އެކަމަކު ބައްޕައާއި ޑީލެއް ހަދައިގެން މެރީކުރިކަން އެނގުނު ދުވަހުން ފެށިގެން އެ އިތުބާރުގައި ރެދުލައިފި. އައި ނެވާ ތޯޓް ހައިކަލް އެކަހަލަކަމެއް ކޮށްފާނެއޭ. އެކަހަލަ ޓައިޕެއްގެ މީހަކާއި ވައްތަރެއްވެސް ނޫން. އެގޮތަށް ކުރި މެރިޖެއްކަމަށް ވީމަ ކަމަށް ވެދާނެ ބަރަކާތް ނުލެއްވީވެސް. އަޅުގަނޑަށް އެކަން އެނގުނު ވަގުތުން ފެށިގެން ރޯޒްމެހެލްއިން ދާން ނިންމީ. މި ތިންއަހަރު ތެރޭގައި އަޅުގަނޑުގެ ބައްޕައާއި ވެސް ބައްދަލެއްނުކުރަން. ބައްޕަ ދުނިޔޭގައި ހުރިކަމެއްވެސް ނޭގޭ. އަޅުގަނޑަށްވެސް އެނގުނު ބައްޕައަދި ފިރިމީހާގެ ހައްގު އަދާކުރަން ޖެހޭކަމާއި މުހިއްމުވަރު. ފިލައިގެން ދިޔުމަކީ ހުއްދަކަމަކަށް ނުވާނެކަން. ނަމަވެސް ހިތަށް ކެތްނުކުރެވުނީ. ދުރަށް ދާންޖެހުނީ ހުރިހާ ސަބަބެއް އެއްވެ އެގޭގައި އުޅެވެންނެތްކަން އެނގުނީމަ. އަޅުގަނޑު ފޮނުވި މެސެޖަށް ރިޕްލައި ނުކުރީމަ. އެއީ ހައިކަލް ބޭނުންވި ގޮތް ނޫންކަން އެނގުނީމަ. ކޮށްދެވެންޏާ އަޅުގަނޑަށް މާފުކޮށް ދެއްޗޭ...............ސޮރީ އައި ރޭން އަވޭ......." ސަލްވާގެ ދެލޮލުގައި ކަރުނަތިކިތައް ވިދާ ބަބުޅަންފެށިއެވެ. މިވަގުތުވެސް ހައިކަލް އޭނައަށް މާފުދީފައި އަލުން ގެއަށް އަންނާށޭ ބުނާނެނަމައެވެ.\nމާޒީގެ އެފަދަ ހުރިހާ ހިތާމަވެރު ދުވަސްތައް ފޮހެލާފައި އާ ފެށުމަކުން ފަށާނެނަމައެވެ.\n"ސަލްވާ. އަހަންނަކަށް މިވަގުތު ނޭގޭ ބުނާނެ އެއްވެސް އެއްޗެއް. ތިބުނާ ޑީލެއްގެ ވާހަކަ އެނގުނީމަ އެވާހަކަ އަހަންވެސް ޖެހޭނެއްނު. ނުވެސް ބުނެ ދިޔައީމަ ދެން ވާންވީ ގޮތަށް ހުރިހާކަމެއް ވީ. ލީވް އިޓް ނައު. އަހަރެން މިހާރު އާ ނަމްބަރެއް ނަގައިފިން. ދުވަސްކޮޅެއްވެއްޖެ މާލެއައިތާ...." ހައިކަލް ސަލްވާއަށް ނަމްބަރު ދިނުމުން އުއްމީދުގެ ހުޅުކޮޅު ދިއްލުމާއިއެކު އެނަމްބަރު ފޯނުގައި ސޭވްކޮށްލީ "ހަބީބީ" ގެ ނަމުގައެވެ. ކުރިން އޮތް ނަމްބަރާއިއެކުގައެވެ. އެދެނަމްބަރު އޭނައަށް ޚާއްސަވަރު ހައިކަލްއަށް އެނގޭނެނަމައެވެ.\nއޭރު ވާރޭ ތުނިކޮށްލައިފިއެވެ. ދެމީހުން ކާރަށް އެރުމަށްފަހު އެދެމެދަށް އަނެއްކާވެސް ވެރިވީ ހިމޭންކަމެވެ. ސަލްވާގެ ސިކުނޑީގައި ގުގުމަނީ ހައިކަލް ދެއްކި ވާހަކަތަކެވެ. އެބުނާހެން އެކަން ފަޅާއެރުމުން ހައިކަލްއާއި ސުވާލުކޮށްލެވުނުނަމައެވެ. ބައްޕައާއި ޝަކުވާކުރެވުނުނަމައެވެ. ފިލައިގެން ދިޔުމަކީ ހައްލެއްނޫނެވެ. އޭނަ އެކަނިމާ އެކަނި ހާދަ ހަގުރާމައެއްކޮށްފިއެވެ. ސަލްވާ ބުނި އެޑްރެހާއި ހަމަޔަށް ކާރުގައި ގެންގޮސްދިނުމާއިއެކު ސަލްވާ ކާރުންފޭބިއެވެ. އެހުރިހާ އިރެއްވާންދެން އޭނަގެ ދެލޮލުން ކަރުނަ ނުހިކެއެވެ. ވާރެއާއި ވާދައަށް ކަން ނޭގެއެވެ. ހައިކަލްއާއި ދެވަނަ ފަހަރަށް ބައްދަލުވުމަށްފަހު ގެއްލޭކަށް ސަލްވާ ނޭދެއެވެ. މިއަދު އެހިނގި ލޯބީގެ ވަގުތުކޮޅު އަދިވެސް ސަލްވާގެ ހިތް ހަލަބޮލިކޮށްލާފައިވެއެވެ. ހިދުކޮޅަކަށްނަމަވެސް ލޯބީގެ މީރުކަން ހާސިލުވިއެވެ. އުފަލުންގޮސް ހިތް އާސްމާނުގައި އުދުހުނެވެ. ނަމަވެސް ލޯ މަރާފައި ހުޅުވުނުހިދު އެ ވަގުތުކޮޅު ގޮސްފިއެވެ. ލޯބީގެ ރާހަތާއި ލައްޒަތަށްޓަކާ އެހިތް އަދިވެސް މިކުރަނީ ނިމުމެއްނެތް އިންތިޒާރެކެވެ. މިއީ ކޮންފަދަ އަނިޔާއެއްހެއްޔެވެ؟ އޭނަގެ ހިތް އެދުނީ ހައިކަލްގެ ފައިމައްޗަށް ތިރިވެ މާފަށް އެދި ކަރުނުން އެފައިތިލަ ތެންމާލުމަށެވެ. އާދޭސްކުރުމަށެވެ. މާފުނުދިނަސް ދަރިފުޅަށްޓަކާ އޭނަ ގަބޫލުކުރުމަށެވެ.\n"އިފް ޔޫ ނީޑް އެނީ ތިން ކޯލް މީ އިނގޭ......" ހައިކަލްގެ އެޖުމްލައިން ސަލްވާއަށް އަދި މާބޮޑަށް ރޮވިއްޖެއެވެ. ހައިކަލްއަކީ ހާދަ މާތް އިންސާނެކެވެ. އޭނަ ފިލައިގެން ދިޔުމުންވެސް އެވާހަކަދެއްކީ ކޮންފަދަ އޯގާތެރިކޮށްހެއްޔެވެ؟ ހަގީގަތަކީ ކޮބާބާވައެވެ. ހައިކަލް އެބުނީ ޑީލް ހެދިޔަސް އޭނަ ކައިރިން އަހާލާފައި ދިޔަނަމައެވެ. އެހެން ބުނީ ކޮންމެވެސް މާނައެއްގައެވެ. ހިތަށް ހާދަ އަނިޔާއެއްވެއްޖެއެވެ. ރޮއިރޮއި އެހިތް ފާރުވަނީއެވެ. މިރޭ އޭނަ ޒެލްކައިރީ ބުނާނީ ކީކޭހެއްޔެވެ؟ ދަރިފުޅުގެ ބައްޕައާއި ބައްދަލުވެއްޖެކަމަށާއި މަންމައަށް ޒެލްގެ ވާހަކަ ނުބުނެވުނުކަމުގައިހެއްޔެވެ؟ ޒެލް ބައްޕަދެކޭހިތުން ކޮންމެ ދުވަހަކު އުޅޭވަރު ނުބުނެ އާދެވުނީއެވެ. ޒެލްއަށްވެސް އެދެވުނީ އަނިޔާއެކެވެ. އެދެމަފިރިންގެ ލޯބީގެ ހަމައެކަނި ނިޝާންކަމުގައިވި އެ ކުޑަ ކުޑަ ފުރާނައަށް އެހެން ހަދަން ހެޔޮނުވާނެއެވެ.\nގޭގެ ދޮރުމައްޗަށް ނުކުތް ވިޝާމް ފެނުމާއިއެކު ހައިކަލްއަށް ހުންގާނުގައި ހިފަހައްޓައިލެވުނީ ނިކަން ބާރަށެވެ. ވިޝާމް ނުތަނަވަސްކަމާއިއެކު ކަންފަތުގައި ޖެހި ފޯނު ތިރިކޮށްލާފައި ހީވީ ދުވެފައި އައިގޮތަށް ސަލްވާ އުރާލާނެހެންނެވެ. އޭގެ ކުރިން ހައިކަލް ވަގުތުން ނަޒަރު އެއްފަރާތްކޮށް ކާރު ދުއްވާލިއިރު ތުންފަތުގައި ދަތްއަޅައިލެއްވިއްޖެއެވެ. ސަލްވާ ހީކުރާނީ އޭނަ ފާގިޔާ ދައްތަ އިންތިޒާރުކުރާނެއޭ ބުނުމުން އެތަންކޮޅުގައި އަޅައިނުގަންނާނެ ކަމުގައެވެ. ރޯޒްމެހެލްގައި އުޅުނު ފާގިޔާއަކީ ވިޝާމްގެ މަންމަ ކަން އޭނައަށްވަނީ އެނގިފައެވެ. ވީއިރު ސަލްވާ މިހުރިހާ ދުވަހު އުޅުނީ އެއާއިލާއާއިއެކުގައިކަން ޔަގީންވީއެވެ. އަންހެނުންނަކީ ފާޑެއްގެ ބަޔެކެވެ. ވިޝާމްއާއިއެކު އުޅެމުން އޭނަގެ ފަރާތުން ބޭނުންވެގެން އުޅެނީ ކޮންކަމެއްހެއްޔެވެ؟ ފައިސާކަމުގައި މަންމަމެން ގަބޫލުކުރިޔަސް ސަލްވާގެ އެފަދަ ކަމެއްވެސް ނުހުރެއެވެ. ޖަވާބު ނުލިބިވާ އެތައް ސުވާލެއް ވެއްޖެއެވެ.\n"ސްޓިލް ޝީޒް މައި ވައިފް. ވަރިނުކުރާހާ ހިނދަކު އޭނައަށް ވިޝާމްގެ އަންބަކަށް ނުވެވޭނެ. ދެން ކޮން ހައިސިއްޔަތަކުން ސަލްވާ އެގޭގައި އެއުޅެނީ؟ ވިޝާމްއަށް ކޮން ހައްގެއް އޮތީ؟ އަހަރެންގެ އަންހެނުންގޮތުގައި ހުރިއްޔާ ސަލްވާ ޖެހޭނީ މަގޭ ކައިރިއަށް އަންނަން. އަހަރެން ބާރުގެ ބޭނުން ކުރުވަން މަށަށް މަޖުބޫރުނުކުރޭ......ސަލްވާ ތިގޮތަށް ކަންތައްކުރަންޏާ އަހަންނަށްވެސް ކުރެވިދާނެ ކަންތައް އެބަހުރި........." ހައިކަލްގެ ހިތުގައި ހިތާމައާއި އެއްވަރަށް އެހެން އިހުސާސްތަކެއްވެސް ގަދަކުރަންފެށިއެވެ. އޭނަ ކިތަންމެވަރަށް ސަލްވާގެ މަތިން ހަދާން ނައްތާލާފައި މަންމަމެންނަށްޓަކާ ލޯބި ގުރުބާން ކުރަން މަސައްކަތްކުރިއެވެ. ނަމަވެސް އޭނައަށް ހިތުގެ މައްޗަށް ބާރު ނުފޯރުވުނީއެވެ.\nވިޝާމް ދުވެލާފައި އައިސް ސަލްވާގެ ކުރިމައްޗަށް ހުއްޓުނުއިރު ވިޝާމްގެ މޫނުމަތީގައިވާ ހިނިތުންވުން އަނެއްކާ ފިލައިފިއެވެ.\n"ކޮންތާކު އުޅެފައި ސަލްވާ ތިއައީ؟ މަންމަ ހާދަ ވަރަކަށް ހާސްވެފައި ހުރީ. ދެން އެގޮތަށް ނަހަދައްޗޭ. ތަނަކަށް ދަންޏާ ފޯނުގެންދަންވާނެ. ވަން މޯ ތިންގް. އަހަރެން މިއައީ ސަލްވާ ކައިރީ ވާހަކައެއް ބުނަންވެގެން......" ވިޝާމްއަށް ސަލްވާގެ ދެލޮލުން އޮހެމުންދިޔަ ކަރުނަތައް ފޮރުވަން އޭނަ އިސްޖަހައިލިގޮތަށް ކުރިއަށް ފިޔަވަޅުއެޅިއެވެ.\n"ސަލްވާގެ ބައްޕަ ބޭނުންވޭ މީޓްކުރަން....." ވިޝާމް ހުރީ އެވާހަކަ ބުނަން އުދަގޫވެފައެވެ. ސަލްވާގެ ހިތް އެހާ ބޮޑަށް ޒަޚަމްވެފައިވާކަން އެނގޭއިރު އިތުރަށް އަނިޔާދޭންކެރޭނީ ކިހިނެއްހެއްޔެވެ؟ އޭނައަށް ވެވޭނެނަމަ އޭނަގެ ފުރާނަ ގުރުބާންކޮށްގެންވެސް ހައިކަލް ހޯދަދޭނެއެވެ.\n"ކޮންތާކު ބައްޕަވީ؟ "\n"ސުބުހާނަﷲ......ބައްޕައަށް ކިހިނެއްވީތަ؟ "ސަލްވާ ހުއްޓުންއެރިއެވެ.\nއާޒީން މެހެރީނާގެ ކޮޓަރި ހުޅުވާލައިގެން ވަދެ އެކޮޓަރި އެފުށްމިފުށަށް ޖަހައިގެން އުޅެނިކޮށް ކްލޯޒެޓްގެ ތަންޑު ލާފައި ހުރި ބައިން ފެނުނު އެއްޗެހިތަކުން އާޒީންގެ ލޯ ވިދާލައިފިއެވެ. މީގައި މިހިރީ ސަލްވާގެ ޑައިރީތަކާއި ވިޝާމްއާއި ދެމީހުންގެ ފޮޓޯތަކާއި ގެންގުޅުނު ސިޓީތައްފަދަ ސާމާނެވެ. އެބައިގާ ހުރީ މުޅިންވެސް ސިއްރު ސާމާނުކަން ޔަގީނެވެ. އާޒީން ހައިރާންވީ އެކި މީހުންގެ ނަން ޖަހާފައި ހުރި ސިޓީބޮނޑިއެއް ފެނިފައެވެ. ކޮންމެ ސިޓީއުރައެއްގެ ބޭރުގައި ވަނީ އަޒަލްގެ އަތުލިޔުމެވެ. އޭނައާއި މާއިޒްއަށްވެސް އެޑްރެސްކޮށްފައި އޮތެވެ. މިއީ ކޯނޗެއްބާވައެވެ. މެހެރީނާދައްތަ ފޮރުވައިގެން މިއުޅެނީ ކޮންކަމެއްހެއްޔެވެ؟ އޭނަ އެހުރިހާ އެއްޗެހި ބޮޑުކޮތަޅުތަކެއްގެ ތެރެއަށް ލުމަށްފަހު އެއްޗެހި ތަރުތީބުކުރަންފެށިއެވެ. ކުއްލިއަކަށް މީހެއްގެ ހިލަންވިހެން ހީވެފައި އާޒީން ދެލޯ ބޮޑުކޮށްފައި އެނބުރުނުއިރު މޫނުމަތީގައި ދާތިކިތައް ބަބުޅަނީ މުތީތަކެއްހެންނެވެ.\n"ވަޓް ދަ ހެލް މާއިޒް ޔޫ ސްކެއާޑް މީ............" އާޒީން ދެލޯ އަޅާލީ ނިކަން ވަރުގަދައަށެވެ. އެގޮތަށް ރުޅިވެރިކަން ފާޅުކުރިޔަސް އޭނަގެ ހިތުގައި މާއިޒްއަށް އޮތް އިހުސާސްތަކާއި ލޯބި އުންޏެއްނުވެއެވެ. ރުޅިވެރިކަމުގެ ތެރެއިންވެސް ލޯބި ފާއްދާލާފައިވެއެވެ.\n"ބިރުގަންނާނެއްނު ކުރަން ނުޖެހޭކަމެއް ކުރަންޏާ. ވަޓް ޑިޑް ޔޫ ސްޓީލް......" މާއިޒް ކައިރިވެލުމުން އާޒީން ކޮތަޅުތައް ނުދޭން މަސައްކަތްކުރިއެވެ. އާޒީންފަދަ ނާޒުކްކުއްޖަކަށް މާއިޒްކަހަލަ ފިރިހެނެއްގެ ކުރިމަތީގައި ދެއްކޭނީ ކޮންގަދައެއްހެއްޔެވެ؟ ޖިމަށް ދިޔުމުގެ ސަބަބުން ލިބިފައިވާ ކަސްރަތީ ހަށިގަނޑާއިއެކު އެހެރަ ބާރަކުން އާޒީން އެކައްޗަކަށްވެސް ނުވިއެވެ. ވެމްޕަޔަރެއް ނޫނީ މޮންސްޓަރ އަކަށްވުރެ މާއިޒް ދެރައެއް ނޫނޭ ހިތަށް އެރިއެވެ. ވިސްނާލާފައި އަދި މާއިޒްގެ އަތުގައި ތޫނު ދަތްތަކުން ދަތްއެޅުމާއިއެކު މާއިޒްއަށް ތަދުވެގެން އާޒީންއާއި ދުރަށް ޖެހިލެވުނެވެ. އެގޮތަށް ކަންތައްކުރެވުނީތީ އާޒީންގެ ހިތަށް އަސަރުކުރުމާއިއެކު މާއިޒްގެ އަތުގައި ހިފާނުލެވުނީ ކިރިޔާއެވެ. އެއަތުގައި ކޫރުމެއް އެޅެން ބޭނުންނުވާ ރީތި ފިރިހެންވަންތަ އަތުގައި އޭނަގެ ސަބަބުން ލަކުނެއްލައިގެން ނުވާނެއެވެ.\n"މާޒް އައިމް ސޮރީ އެގޮތަށް ދަތްއެޅުނީމަ އެކްޗުއަލީ މީ ޒެލް ފޮނުވި ލެޓާއެއްހެން ހީވަނީ އަދި އާންޓީ މި އެއްޗެހި ފޮރުވައިގެން ހުންނަންވީ ސަބަބެއް ނޭގޭ އިރު ދެން މިއީ ވިޝާމްއާއި ސަލްވާގެ ޑައިރީ އާއި ފޮޓޯއެއްޗެހި އެހެންވެ ކިޔާލަންވެގެން މިގެންދަނީ އަދި މި ޑައިރީ އެއްޗެހި ދައްކައިގެން އެންމެން ސަލްވާދެކެ ރުޅިއައިސްގެން ރޯޒްމެހެލްއިން ފޮނުވާލަންވެސް ބޭނުންވީތީއާއި އެކު ހަގީގަތް އެނގެން ބޭނުންވީމަ އަދި މި ބަލައިލަން ގެންދަނީ އަދި ޔަގީނުންވެސް ޒެލް ކުރިން ސިޓީއެއް ފޮނުވި ވާހަކައެއް ދައްތަ ނުބުނޭ ސޯ ސަމްތިން އިޒް ފިޝީ ހިއަރ އެން ޔޫ ނޯ ވަޓް މެހެރްދައްތަ ކޮންމެވެސް ކަމެއް އެބަ ފޮރުވާ......" އާޒީން އެއްނޭވާއިން ފަތިވަރެއް އަމުނާލާފައި ނިންމާލިއިރު އާޒީން ހުރީ ދޮރުމަތީގައެވެ. މާއިޒްގެ ނަން ޖަހާފައި އޮތް ސިޓީ އަތަށް ލައްވާފައި އާޒީން ދުވެފިލުމުން ހިނިއައިސްފާ މާއިޒް އިރުކޮޅެއްވާންދެން ބަލަން ހުރެފައި ބޯ ހޫރާލައިފިއެވެ.\nއާޒީން އެކޮތަޅުތައް ހިފައިގެންގޮސް ކޮޓަރިއަށް ވަންތަނާހެން ފަހަތުން މީހަކު ގޮވައިލިހެން ހީވެގެން އެނބުރިބަލައިލިއިރު ފަހަތުގައި ޖައްސާލާފައި ހުރީ ބޮޑުދައިތަ މެހެރީނާއެވެ. އާޒީންގެ މޫނުގެ ކުލަ އޮއްސުމާއިއެކު ހިންދިރުވައިލިއިރު ހީވީ ކަރުތެރޭގައި އެއްޗެއް ތާށިވެފައި އޮތްހެންނެވެ.\nހައިކަލްގެ ބައްޕަ އޭނައަށް އަޅާދިން ހޮސްޕިޓަލް ހުޅުވުމުގެ ރަސްމިއްޔާތުގައި ހައިކަލްގެ ޚާންދާނާއި އެކުވެރިންގެ އެތައް ބަޔަކަށް ދައުވަތުދީފައިވިއެވެ.


ދަޑިމަގާއި ހޯދަޑުގެ ބޯޑަރު ސަރަހައްދުގެ މައްސަލަ އަނެއްކާވެސް ހިލެނީ ބާ؟Mikal News\nދަޑިމަގު ހޯދަޑު ސަރަޙައްދު ދައްކުވާއިދޭ ޗާޓެއް\nދަޑިމަގާއި ހޯދަޑުގެ ބޯޑަރު ސަރަހައްދުގެ މައްސަލަ އަނެއްކާވެސް ހިލެނީ ބާ؟\n23 ސެޕްޓެމްބަރ 2015, 12:57 |\nދަޑިމަގާއި ހޯދަޑު އިން ވަކިކުރުމުގެ ގޮތުން ގެންމިސްކިތުގެ އިރު އުތުރު ފަރާތުގައި ދަޑިމަގު ކައުންސިލުން ރޭނިފާރެއް ބަޔަކު ވައްޓާލައިފިއެވެ. މިފާރު ވައްޓާލި މައްސަލާގައި ދަޑިމަގު ކައުންސިލްގެ މެންބަރު ހުސައިން އިޙުސާން އޭނާގެ ފޭސްބުކް ޕޭޖުގައި “ރަށުގެ އުމްރާނީ ތަރައްގީއަށް ކުރެވޭ މިފަދަ ކަންތައް ވިއަ ނުދިނުމަކީ ރަށް ތަރައްގީ ވިއަނުދިނުން. މީ ބޮޑުވަރު” ކަމަށް ލިޔެފައި ވެއެވެ.\nމިސްޓެޓަސް އާއި އެކު ހަސަން ކިޔާ މީހަކު ރައްދުގައި ލިޔެފައިވަނީ ގެންމިސްކިތުގެ ފާރަކީ ހޯދަޑާއި ދަޑިމަގު، ދެއަވަށުން މިލްކުވެރިކަން ހިއްސާ ކުރާ ފާރެއް ކަމަށް ވާއިރު، އެފާރު އިހު ހުރިގޮތަށް ބަހައްޓާފައި ބޭރުން ފާރެއް ރާނާއިރު ބޯޑަރުގެ މައްސަލާގައި ވާހަކަދައްކައި މަޝްވަރާކުރަން ޖެހޭ ކަމަށެވެ. މައްސަލަ ޖެހިފައިވާ ސަރަޙައްދެއްގައި މަސައްކަތެއް ކުރާއިރު ސުލްހަވެރިވާނެ ގޮތަކަށް ދެއަވަށު ކައުންސިލާއި އަތޮޅު ކައުންސިލް މެދުވެރިކޮށް އެއްބަސްވުމަކަށް އައުމަށްފަހު ކުރުމަށް ހަސަން އެދިފައި ވެއެވެ.\nއިހުސާނު އިތުރަށް ހާމަކުރާ ގޮތުން “ތިތަނަކީ (އެފާރަކީ) ބޯޑަރާއި އެއްވެސް ގުޅުމެއް އޮތް ތަނެއް ނޫން. އަދި ބޯޑަރާއި ގުޅުމެއް އޮތަސް މިސްކިތު ވަށާ ފާރު ރޭނުމުން އެތަން ސުންނާފަތި ކުރުމަކީ ވަރަށް ފިނޑި ނާތަހުޒީބު އަމަލެއް” ކަމަށް ބުނެފައި ވެއެވެ.\nހަސަން ބުނެފައިވަނީ އާސާރީ ތަންތަން ހިމާޔަތްކުރުމުގެ ގޮތުން އެތަން ހުންނަ ގޮތް ނޫން ގޮތްގޮތަށް ބަދަލުކުރުމަކީ ކޮށްގެން ވާނޭ ކަމެއް ނޫންކަމަށެވެ. ވީމާ ގެންމިސްކިތުގެ އިހުގެ ފާރު ހުރިގޮތަށް ދެ އަވަށަށް ވެސް މިލްކުވެރިކަން އޮންނަ ގޮތަށް ބެހެއްޓުމަށް އެދިފައި ވެއެވެ. އަދި މިފަދަ ކަންކަމުގައި(ބޯޑަރު އިން ފާރު ރޭނުމުގެ) މަޝްވަރާގެ ރީތި އުސޫލުން ކަންކަން ނިންމުމަށް ކައުންސިލްތަކަށް ނަސޭހަތް ދޭކަމަށް ބުނެފައި ވެއެވެ.\nހަސަން އިތުރަށް ބުނެފައިވަނީ އުލާ ޕްރިސްކޫލްގެ “ބޮޑު ބައްރު” އަކީ ކޮން އަވަށެއްގެ ސަރަހައްދުގައި ހުރި ތަނެއްކަން ސާފުކޮށް ދިނުމަށް ކައުންސިލް ތަކަށް ގޮވާލާ ކަމަށެވެ. އަދި ހޯދަޑު އަވަށުގެ ރައްޔިތުންވެސް މިނިވަންކަންމަތީ އުޅެން ބޭނުންކަމަށް ބުނެފައި ވެއެވެ.\nއެހެން މީހަކު ކޮމެންޓު ކޮށްފައިވަނީ ތިކަން ބޮޑަށް ވައްތަރީ ބާރު އޮތްބަޔަކު ކުޅޭ ސިޔާސީ ކުޅިގަނޑަކާ ކަމަށެވެ.\nދަޑިމަގާއި ހޯދަޑުގެ އިމުގެ ސަރަހައްދަކީ މައްސަލަތައް ބޮޑު އެއްބަސްވުމަކަށް ނާދެވިފައިވާ ސަރަޙައްދެކެވެ. ތަންކޮޅެއް ކުރިން ހޯދަޑު ބަޔަކު ގެންމިސްކިތުގެ ފާރުން ހޯދަޑާއިވީ ފަރާތުގެ ބައެއް ރޭނުމުން، ދަޑިމަގު ބަޔަކު ނިކުމެ އެންމެން ކުރިމަތީ އެތަން ވައްޓާލަައިފައި ވެއެވެ. އެފަހަރުވެސް ހަމަނުޖެހުމަކަށް ގޮސް ދެފަރާތުން ހޫނު ޒުވާބުތަކެއް ހިނގާފައި ވެއެވެ.\nއަދި އެއިގެ ކުރިން ދަޑިމަގު މީހުން ގެންމިސްކިތް މަގުން “ބައްތިއަށްދާ މަގު” ހަދަމުން ގޮސް ގެންމިސްކިތް ފަހަނަޅާ ދިއުމުން ހޯދަޑު މީހުން ނިކުމެ ސަރަހައްދުގެ މައްސަލަތަކެއް ޖެހި ޒުވާބުތަކެއް ހިގައި ގަޔަށް އަތްލާ ހިސާބަށް ވެސް ކަންތައް ގޮސްފައި ވެއެވެ.\nދަޑިމަގު ގެ މީހުން ދެކޭ ގޮތުގައި ހޯދަޑު ހަވިއްތަ ހިސާބުން ފެށިގެން އެއީ ދަޑިމަގު ސަރަހައްދެވެ. ނަމަވެސް ހޯދަޑު މީހުން ދެކޭ ގޮތުގައި ކޮއްކިރޭކަލޭގެ (މިހާރު މަލަމަތި) ހިސާބުން ފެށިގެން އެއީ ހޯދަޑުގެ ސަރަޙައްދެވެ. ކޮއްކިރޭކަލޭގެ އަކީ ހޯދަޑު މީހެކެވެ. އަދި ގެންމިސްކިތް ބިނާކުރީ ފުވައްމުލައް އެންމެ ފަހުން އާބާދުވި ފަހުން ރަށުގެ އެކިސަރަހައްދުގައި ދިރިއުޅެމުން އައި މީހުންގެ ތެރެއިން ހޯދަޑުގައި ދިރިއުޅުނު މީހާއެވެ. އެދުވަސްވަރު ދަޑިމަގުގައި ދިރިއުޅެން ފެށިމީހާ އެޅީ ‘ބޮއިމައްތެ’ މިސްކިތެވެ.\nދިވެހިންގެ އާދަކާދަ ހުރި ގޮތުން ކުރީ ޒަމާނުގައި އެބައެއްގެ ސަރަޙައްދު ވަކި ވަނީ އެބަޔަކު ދިރިއުޅޭ އަދި އެބަޔަކު ބިނާކުރާ މިފަދަ ތަންތަނުގެ މައްޗަށް ކަމަށް ވުމުން، އެސަރަޙައްދު ތަކަކީ ހޯދަޑަށް ނިސްބަތްވާ ސަރަޙައްދު ކަމަށް ތާރީޚުން ހެކިދޭކަމަށް ހޯދަޑުމީހުން ބުނެއެވެ.\nއަދި ފަހުން ދަޑިމަގުގެ ވެރިކަމުގެ ބާރާއެކު ކޮންމެވެސް ވަރެއްގެ ހޯދަޑު މީހުންގެ ދޫދިނުމަކާއެކު ދެފަރާތުގެ އިމެއްކަމަށް ގެންމިސްކިތް ފަންނާއި ހަމައިން ކަމަށް އެއްބަސްވެވުނު ކަމަށް ވެއެވެ. އެގޮތުން ގެންމިސްކިތް ބެލެހެއްޓުން ދެއަވަށަށް ބަހާލެވި ގެންމިސްކިތުގެ ދެއަވަށާއި ވީފާރު އެއަވަށުން ރާނާއި ބެލެހެއްޓުމާއި ގެންމިސްކިތުގެ އިހުގެ ފަންފުރާޅުގައި ފަންލާއިރުވެސް ދެއަވަށުން ދެފަޅިގައި ފަންލައި ބަލަހައްޓަމުން ގޮސްފައިވާކަން ތާރީޚުންނާއި މުސްކުޅިންގެ ބަހުން ސާފުކޮށް އެގެން އޮވެއެވެ.\nދެއަވަށެއްގެ އިމުގެ ކަންކަކީ އަބަދުވެސް މައްސަލަތައް އޮންނަ ކަމެކެވެ. އެހެން ވީއިރު ދަޑިމަގު ކައުންސިލުން އެފާރު ރާނަން ޖެހޭނީ އެކަމާއި ގުޅުންހުރި ހޯދަޑު ކައުންސިލާއި ވެސް މަޝްވަރާކޮށް އަތޮޅު ކައުންސިލްގެ ބެލުމުގެ ދަށުންކަމަށް ރަށުގެ ކަމުއޮށިގެންވާ މީހަކު ނަން ހާމަނުކުރުމަށް އެދި މިކަލް ނޫހަށް މައުލޫމާތު ދިނެވެ. ދިގުވާނޑުގައި ދިރިއުޅޭ މީހަކު މިމައްސަލައާއި ގުޅިގެން މިކަލްނޫހަށް މައުލޫމާތު ދެމުން ބުނެފައިވަނީ މިހާރު ދެއަވަށު މީހުންވެސް ދެއަވަށުން ރޭނި ފާރު ވައްޓާލައި ހަމަހަމަވީ ކަމަށެވެ. ދެން އިތުރަށް މައްސަލަ ގޯސްނުކޮށް ހުރިހާ އެންމެން ވެސް މަޝްވަރާކޮށްގެން ހައްލެއް ހޯދުން މުހިންމުކަމަށެވެ. ހައްލެއް ނުލިބެނީސް ތިފަދަ ތަންތަނުގައި މަސައްކަތް ކުރުން މަސްލަޙަތަށް ރަނގަޅު ނުވާނެ ކަމަށެވެ.


LIVE: Apple Ge Iphone Nerumah Baavaa Haflaa - Vaguthu\nރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް ނާދޭ! - 15 މިނެޓް ކުރިން\nއެޕަލްގެ އައިފޯން ނެރުމަށް ބާއްވާ ހަފްލާ\nއައިފޯން 11 ޕޮރޯގެ ފަށާ އަގަކީ 999 އެމެރިކާ ޑޮލަރު. އައިފޯން 11 ޕްރޯ މެކްސްގެ ފެށޭ އަގަކީ 1099 އެމެރިކާ ޑޮލަރު. މި ފޯނަށް މިމަހުގެ 20 ވަނަ ދުވަހުން ފަށައިގެން އޯޑަރު ކުރެވޭނެ.\nއައިފޯން 11 ޕްރޯގެ އާ ފީޗާތައް\nApple’s new iPhone 11 and iPhone 11 Pro cameras: what they dohttps://t.co/qq1GFW5xDf pic.twitter.com/U6loSPVoIn\nއެޕަލް އައިފޯން 11 ޕްރޯ އާއެކު "ޑީޕް ފިއުޝަން" ނަމަކަށްކިޔާ ފީޗާއެއް ތަޢާރަފްކޮށްފައިވޭ. މި ފީޗާގެ ސަބަބުން ފޯނުގެ ޝަޓަރ ބަޓަނަށް އެއްފަހަރު ފިއްތާލުމުން9ފޮޓޯ އެއްފަހަރާ ނަގާލާ. އެއަށްފަހު އެންމެ ސިކުންތެއްގެ ތެރޭގައި އޭގެތެރެއިން އެންމެ ކްއެލިޓީ ރަނގަޅު ފޮޓޯ ފޯނުން އަމިއްލައަށް ހޯދާ.\nއެޕަލް އައިފޯން 11 ޕްރޯގައި ތިން ބެކް ކެމެރާ ހުރޭ. އޭގެތެރޭގައި ހިމެނެނީ 12 މެގަޕިކްސަލްގެ ވައިޑް ކެމެރާ އަކާއި، 12 މެގަޕިކްސަލްގެ ޓެލެފޮޓޯ ކެމެރާ އަކާއި، 12 މެގަޕިކްސަލްގެ އަލްޓްރާ ވައިޑް ކެމެރާ އެއް.\nއެޕަލް އައިފޯން 11 ޕްރޯގެ ދެ ސައިޒެއް އުފައްދާފައިވޭ. އޭގެތެރޭގައި ހިމެނެނީ 5.8 އިންޗި އާއި 6.5 އިންޗީގެ ޑިސްޕްލޭ. މި ފޯނުގައި ބޭނުންކޮށްފައި ވަނީ ސުޕާ ރެޓިނާ އެކްސްޑީއާރް ޑިސްޕްލޭއެއް. މިއީ މިފަދަ ޑިސްޕްލޭއެއް އައިފޯނެއްގައި ބޭނުންކުރާ ފުރަތަމަ ފަހަރު.\nއެޕަލް އައިފޯން 11 ޕްރޯގައި ލޯ-ޕަވާ ގިނަ ޓެކްނޮލޮޖީ ބޭނުންކޮށްފައިވޭ. އެހެންކަމުން މި ފޯނުގެ ބެޓަރީ ލައިފް، އެހެން ފޯނުތަކަށްވުރެ ދިގު ވާނެ.\nއެޕަލް އައިފޯން 11 ޕްރޯގެ ދެ ވާޝަނެއް ނެރޭ. މި ފޯނުގެ ފަހަތުގައި ބޭނުންކޮށްފައި ވަނީ މެޝިން ގްލާސް. މި ފޯނުގެ ހަތަރު ކުލައެއް ނެރޭ. އޭގެތެރޭގައި ސްޕޭސް ގްރޭ، ސިލްވާ އަދި ގޯލްޑްގެ އިތުރުން މުޅި އަލަށް ނެރޭ ކުލައެއް ކަމަށްވާ "މިޑްނައިޓް ގްރީން" ނެރޭނެ.\nމިއީ މިހާތަނަށް އުފައްދާ ފުރަތަމަ "ޕްރޯ" އައިފޯން. ކުރީގެ އައިފޯންތަކުގެ ޑިޒައިނާއި މި ފޯނުގެ ޑިޒައިން ތަފާތު ވާނެ.\nއައިފޯން 11 ޕްރޯ ލޯންޗްކޮށްފި\niPhone 11 Pro announced withatriple-camera system https://t.co/kW38nhbZ3C pic.twitter.com/5gDaGFFPvF\nއެޕަލް އައިފޯން 11 ގެ ފެށޭ އަގަކީ 699 އެމެރިކާ ޑޮލަރު.\nއެޕަލް އައިފޯން 11: މޯބައިލް ގޭމް ކުޅޭ ފަރާތްތަކަށް އުފާވެރި ޚަބަރެއް. ކުރީގެ އައިފޯނުތަކަށްވުރެ އެތައް ގުނައެއް ބާރުގަދަ ޑިސްޕްލޭއަކާއެކު އުފައްދާފައިވާ މި އައިފޯނުގައި އެންމެ ޚާއްސަ އެއްކަމަކީ ފޯނުގެ ގްރެފިކްސް މަތިވުން. އެންމެ ފަހުގެ ވީޑިއޯ ގޭމްތައް މި އައިފޯނުން އެއްވެސް އަޅައިގަތުމެއް ނެތި ކުޅެވޭނެ.\nއެޕަލް އައިފޯން 11 ގައި ބޭނުންކުރަނީ އޭ13 ބަޔޮނިކް ޗިޕެއް. މިއީ މިހާތަނަށް ސްމާޓް ފޯނެއްގައި ބޭނުންކުރާ އެންމެ ވަރުގަދަ ޗިޕް އަދި މިހާތަނަށް ފޯނެއްގައި ބޭނުންކުރެވޭ ސީޕީޔޫ އަދި ޖީޕީޔޫގެ އެންމެ ހަލުވި ޓެކްނޮލޮޖީ.\nކުރީގެ އައިފޯން ތަކާއި ޚިލާފަސް އައިފޯން 11 ގެ ފްރޮންޓް ކެމެރާއި ސްލޯ މޯޝަން ވީޑިއޯ ނަގާލެވޭ.\nއެޕަލް އައިފޯން 11 ގެ ކެމެރާއަށް ބޮޑެތި ކުރިއެރުންތައް ގެނެވިފައިވޭ. މި ފޯނުގައި ވެސް ދެ ބެކް ކެމެރާ ހުންނާނެ. މި ކެމެރާއަކީ މިހާތަނަށް ސްމާޓް ފޯނަކުން އެންމެ ކްއެލިޓީ ރަނގަޅު ވީޑިއޯ ރެކޯޑުކޮށްލެވޭ ކެމެރާ.\nއެޕަލް އައިފޯން 11 ގެ6ކުލައެއް ނެރޭނެ. އޭގެތެރޭގައި ހުދު، ރީނދޫ، ކަޅު ރަތް އަދި ދަނބު ކުލަ ހިމެނޭ.\nއެޕަލް އައިފޯން 11 ލޯންޗްކޮށްފި.\nApple reveals new iPhone 11 as the successor to the iPhone XR https://t.co/7V0iQRafsC pic.twitter.com/CVRBkmzAhv\nއެޕަލް އައިވޮޗް ސީރީޒް 5ގައި ހިމެނޭ ބައެއް ފީޗާތައް:\nސީރީޒް5އައިވޮޗްގެ ފެށޭ އަގަކީ 399 އެމެރިކާ ޑޮލަރު. މި މަހުގެ 16 ވަނަ ދުވަހުން ފަށައިގެން އެޕަލްގެ އާ އައިވޮޗްއަށް އޯޑަރު ކުރެވޭނެ.\nކުރީގެ އައިވޮޗްތަކަށްވުރެ ގިނަ ފީޗާތަކާއެކު އުފައްދާފައިވާ އެޕަލް އައިވޮޗް ސީރީޒް 5ގެ ބެޓަރީ 18 ގަޑިއިރަށް ޗާޖު ހިފަހައްޓާނެ. ރެޓިނާ ޑިސްޕްލޭއަކާއެކު އުފައްދާފައިވާ މި އައިވޮޗްގެ ޑިސްޕްލޭ އަބަދުވެސް އޮންކޮށްފައި ބެހެއްޓޭނެ.\nApple Watch Series5has an always-on displayhttps://t.co/pn6fBvOnTU pic.twitter.com/SoJPGCwhJl\nއެޕަލްގެ އާ "އެޕަލް ވޮޗް" ލޯންޗްކޮށްފި. މިއީ އެޕަލް އައިވޮޗް ސީރީޒް 5.\nރެޓިނާ ޑިސްޕްލޭއެއް އެކުލެވިގެންވާ އެޕަލް އައިޕެޑް އާއެކު ސްމާޓް ކަނެކްޓަރެއް މެދުވެރިކޮށް ފުލްސައިޒް ސްމާޓް ކީބޯޑެއް އައިޕެޑާއި ގުޅާލެވޭނެ. އެޕަލްގެ އާ "އެޕަލް ޕެންސިލް" އަކާއެކު ނެރޭ މި އައިޕެޑްގައި 8 މެގަޕިކްސެލް ކެމެރާއެއް ހުރޭ.\nދެން ނެރޭނެ އައިޕެޑް ދައްކާލައިފި. އެއީ 10.2 އިންޗި ބޮޑުމިނުގެ އައިޕެޑެއް. އައިޕެޑްގައި އޭ10 ފިއުޝަން ޗިޕެއް ހިމެނޭނެ. އައި ކީބޯޑާއި ގުޅާލުމަށް ސްމާޓް ފީޗާއެއް ހިމެނޭނެ.\nއެޕަލްގެ އެންމެ ފަހުގެ އައިޕެޑް ތައާރަފްކޮށްފި. މި އައިޕެޑަށް އޯޑަރު ކުރުމުގެ ފުރުސަތު މިހާރު ވަނީ ހުޅުވާލާފައި. ކުރީގެ އައިޕެޑްތަކަށްވުރެ އެތައް ގިނަ ކުރިއެރުންތަކާއެކު އުފައްދާފައިވާ މި އައިޕެޑް ވިއްކަން ހަމަޖެހިފައި ވަނީ 325 އެމެރިކާ ޑޮލަރަށް. ބަރުމިނުގައި ޕައުނޑެއް ހުންނަ "ސެވަންތް ޖެނެރޭޝަންގެ މި އައިޕެޑްގެ ސްކްރީނުގެ ބޮޑުމިނަކީ 10.2 އިންޗި.\nApple unveils new 10.2-inch iPad https://t.co/57IRTP5xrp pic.twitter.com/3DzRNO1AXl\nއައިޕެޑް އައިއޯއެސްގެ ދެން ނެރޭ ވާޝަންގައި ފައިލް މެނޭޖްމަންޓަށް ހާއްސަ އާފީޗާސްތަކެއް ހިމެނޭނެ.\nއެޕަލް ޓީވީ ޕްލަސްގެ ޚިދުމަތް ނޮވެމްބަރ 01 ވަނަ ދުވަހު 100 އަށް ވުރެ ގިނަ ގައުމަށް ލޯންޗް ކުރާނެކަން އިއުލާން ކޮށްފި. މިއީ ވެސް މަހަކު 4.99 އެމެރިކާ ޑޮލަރު ދައްކަން ޖެހޭ ޚިދުމަތެއް.\nއެޕަލް އާކޭޑް ޚިދުމަތް ސެޕްޓެމްބަރ 19 ގައި ލޯންޗް ކުރާނެކަން އިއުލާންކޮށްފި. އެއީ މަހަކު 4.99 އެމެރިކާ ޑޮލަރު ދައްކަން ޖެހޭ ޚިދުމަތެއް. އަދި އެއްމަސް ދުވަހުގެ ފްރީ ޓްރިއަލް އެއް ވެސް ލިބޭނެ. މިއީ ގޭމިން ޚިދުމަތެއް.\nApple Arcade is launching on September 19th for .99amonth https://t.co/7iPYPrj0FI pic.twitter.com/wqC3w7ozHY\nއެޕަލްގެ އާ އައިފޯނާއި، އެޕަލް ކުންފުނީގެ އިތުރު އުފެއްދުންތައް ނެރުމަށް ބާއްވާ ހަފްލާ އެމެރިކާގެ ކެލިފޯނިއާގައި ފަށައިފިއެވެ.\nރާއްޖެ އިން ފައްސިވާ މީހުންގެ އަދަދަށް މަޑުޖެހުމެއް ނާދޭ!\nމިއަދު ގިނަ ބަޔަކު ރާއްޖެއިން ފައްސިވެއްޖެ


Male' Rahvehinge Vaahaka: Dhiriulhumuge haalathuvi goas, point madhukoh flat vany gelluvaafai\nމާލެ ރަށްވެއްސެއްގެ ވާހަކަ: ދިރިއުޅުމުގެ ހާލަތުވީ ގޯސް، ޕޮއިންޓް މަދުކޮށް ފްލެޓް ވަނީ ގެއްލުވާލާފައި\n-2weeks ago5- ޝީޒާ\nހިޔާ ފްލެޓަށް ކުރިމަތިލީ ފަރާތްތަކުގެ ތެރެއިން ކެޓަގަރީތަކަށް ގެނައި ބަދަލާއި ގުޅިގެން ފްލެޓް ނުލިބޭ އެތައް އާއްމު ފަރާތްތަކަކުން މިހާރު ދަނީ އެކަމުގެ ކަންބޮޑުވުން ފާޅުކުރަމުންނެވެ.\nމިފަރާތްތަކުން ދަނީ ކޮތަރުކޮށި ނަމުގައި ވައިބަރ ކޮމިއުނިޓީގައި އެފަރާތްތަކުގެ ޝުއޫރުތައް ފާޅުކުރަމުންނެވެ. އެގޮތުން ވޮއިސްނޫހާއި ކޮތަރުކޮށި ވައިބަރ ކޮމިއުނިޓީއާއި ގުޅިގެން އެފަރާތްތަކުގެ ވާހަކަތައް ސިލްސިލާގޮތެއްގައި ގެނެސްދިނުމަށްވަނީ ނިންމާފައެވެ.\nމިފަހަރުގެ ވާހަކައަކީ މާލެއަށް އުފަން މާލޭ ރައްޔިތެއްގެ ވާހަކައެވެ. މިފަރާތުން އެދިފައިވަނީ އާއިލީ މަސްލަހަތަށްޓަކައި ނަން ސިއްރުކޮށްދިނުމަށެވެ.\nހަނާ (އަސްލު ނަމެއް ނޫން) ކިޔައިދިންގޮތުގައި އޭނާ އުޅެބޮޑުވީ ދޮންބައްޕަގެ ގޭގައެވެ. އުމުރުން ވިހިއަހަރުގައި ކައިވެނިކުރުމަށްފަހު ދިރިއުޅުން ބަދަލުވީ ފިރިމީހާގެ ގެއަށެވެ. މިހާރު ދެކުދިން ތިބިއިރު ވަރިވިތާ ހަތަރު އަހަރު ވެއްޖެއެވެ. އެކަމަކު ދާނެ އެހެން ތަނެއް ނެތުމާއެކު އަދިވެސް ދިރިއުޅެން މަޖުބޫރުވެފައިވަނީ ހަމަ އެގޭގައެވެ.\n"އަޅުގަނޑާއި ދެކުދިން ދިރިއުޅެނީ ކުދިންގެ ބައްޕަގެ ގޭގެ 8ފޫޓު 7ފޫޓުގެ ކޮޓަރިއެއްގައި. ފާހާނާ ކުޑަކަމުން ހުޅުވޭދޮރެއް ހަރުނުކުރެވޭތީ އެކަކު ފާހާނާއަށް ވަނީމާ އަނެކަކު ހުންނަންޖެހޭނީ ބޭރުގަ. އަޅުގަނޑު މިހާރު ވަރިވެފައި ހުންނަތާ ހަތަރު އަހަރު. އެކަމަކު މިތަނުގައި ދިރިއުޅެނީ ދާނެ އެހެންތަނެއް ނެތީމަ" ހަނާ ކިޔައިދިނެވެ.\nހަނާ ބުނިގޮތުގައި ފްލެޓް ލިބޭތޯ ފޯމު ހުށައަޅާތާ 25އަހަރު ވެއްޖެއެވެ. ކޮންމެ ފަހަރަކުވެސް ނުލިބޭތީ އުއްމީދު ގެއްލިފައި ހުއްޓާ އުއްމީދުއާވީ 2018ވަނަ އަހަރު 7000ފްލެޓްގެ ތެރެއިން މާލެ ރަށްވެހިންގެ ކެޓަގަރީއިން ހޮވުނީމައެވެ. އަދި އެފަހަރު ފްލެޓް ލިބޭނެކަމުގެ ލިޔުންވެސް ސަރުކާރުންވަނީ ހަވާލުކޮށްފައެވެ. ލިޔުން ދީފައި އޮތީމާ ހުރީ ލިބޭނެކަމަށް ބަލައިގެންނެވެ.\n2018ވަނަ އަހަރު 7000ޔުނިޓުގެ ތެރެއިން މާލެ ރަށްވެހިންގެ ކެޓަގަރީއިން 1000އާއިލާއަކަށް އަދި 2500ޔުނިޓުގެ ތެރެއިން މާލެ ރަށްވެހިންގެ ކެޓަގަރީއިން 1000އާއިލާއަކަށްފްލެޓް ލިބޭނެކަމަށް ދާއިމީ ލިސްޓު ގެޒެޓުކޮށް އެފަރާތްތަކަށް ލިޔުން ހަވާލުކުރިއެވެ. 7000ޔުނިޓުން ފްލެޓް ލިބޭ މީހުންގެ ތެރޭގައި ހަނާ ހިމެނުނެވެ.\nސަރުކާރު ބަދަލުވުމަށްފަހު ފްލެޓްތަކަށް މާކްސްދިންގޮތުގައި މައްސަލަތަކެއް އުޅޭކަމަށްބުނެ އެމައްސަލަތައް ބަލާ ލިސްޓު އިސްލާހު ކުރުމަށް ފްލެޓްތަކުގެ މައްސަލަބަލާ ކޮމިޓީ އުފެއްދިއެވެ. މިކޮމިޓީއިން ދިރިއުޅުމުގެ ހާލަތަށް މާކްސްދީފައިވާގޮތް ރަނގަޅުނޫންކަމަށް ބުންޏެވެ. އަދި ގޭގެއަށް ޒިޔާރަތްކޮށް ދިރިއުޅުމުގެ ހާލަތަށް އަލުން މާކްސްދިނެވެ. އެހެންނަމަވެސް މާކްސްދޭ މިންގަނޑު ބަދަލުކުރިގޮތާއި މާކުސް ދިނުމުގައި ޕޮއިންޓް ތަފާތުވާނެ ގޮތެއް ނުބުނެއެވެ.\nމިދިޔަ ހޯމަދުވަހި މިކޮމިޓީއިންވަނީ 7000ޔުނިޓަށް ހޮވުނު ހަތަރު ކެޓަގަރީއަކަށް ޕޮއިންޓްލިބޭ ގޮތުގެ ލިސްޓެއްވަނީ ނެރެފައެވެ. އަދި ކެޓަގަރީތަކުގެ އަދަދަށް ބަދުލުވެސް ވަނީ ގެނެސްފައެވެ. އެގޮތުން އެހެން ކެޓަގަރީތަކުން އުނިކުރުމަށްފަހު މާލެ ރަށްވެހިންގެ ކެޓަގަރީއަށް %70 އިތުރުކޮށްފައިވާކަމަށް މިނިސްޓަރ އަސްލަމްވަނީ ވިދާޅުފައެވެ. އެހެންކަމުން މިހާރު 7000ޔުނިޓުން މާލެ ރަށްވެހިންގެ ކެޓަގަރީއިން ޖުމްލަ 1772ފްލެޓް ދޭގޮތަށްވަނީ ނިންމާފައެވެ. އެހެންނަމަވެސް މި ލިސްޓު ނެރުނުއިރު ހަނާއަށް ލިބުނު ޕޮއިންޓުން ދިރިއުޅުމުގެ ހާލަތަށް 18ޕޮއިންޓް އުނިވެ ލިސްޓުގެ ފުރަތަމަ 2000މީހުންގެ ތެރޭގައިވެސް ނުހިމެނެއެވެ. މީގެ އިތުރުން ކުރިން ދޭގޮތަށް އޮތް 2500ޔުނިޓް މިހާރު ނެތްކަމަށް ބުނަމުންދާއިރު މިއަށްވުރެ ދަށުން ލިބުނު ފަރާތްތަކަށްވަނީ އުއްމީދު ގެއްލިފައެވެ. ފްލެޓް ލިބޭނެ ކަމުގެ ލިޔުންލިބި ދެއަހަރު ދުވަހު އިންތިޒާރުގައި ހުރުމަށްފަހު ހަނާއަށްވެސް މިހާރުވަނީ ފްލެޓް ލިބޭނެކަމުގެ އުއްމީދު ގެއްލިފައެވެ.\n"އަޅުގަނޑުގެ ސުވާލަކީ އަޅުގަނޑަށް މިވަރަށް ޕޮއިންޓް ކަނޑާލީ އަޅުގަނޑުގެ ދިރިއުޅުމުގެ ހާލަތު ކޮންގޮތަކަށް ބަދަލުވެގެންތޯ؟ ހާލަތުވީ ގޯސް. ވަރިކޮށްފައިހުރިއިރު މިތަނުގައި އުޅޭކަށް އަޅުގަނޑުވެސް ބޭނުމެއް ނޫން. އެކަމަކު ދާނެ އެހެންތަނެއްވެސް ނެތް" މިއީ ހަނާގެ ޝަކުވާއެވެ. ކަން މިހެންހުރިއިރު މާލެ ރަށްވެހިންގެ ކެޓަގަރީގައި ބޮޑެތި ގެތައް ހުރި ބައެއް ފަރާތްތަށް ލިސްޓުގެ ކުރީގައި ހިމަނާފައިވާކަމުގެ ޝަކުވާތައްވެސް އާއްމު ފަރާތްތަކުން ކުރަމުންދެއެވެ.\nފްލެޓްތަކަށް މީހުން ހޮވާ ކޮންމެ ފަހަރަކުމެ ފެނިގެން ގޮސްފައިވަނީ ސިޔާސީ ނުފޫޒުގައި ވަކި ބަޔަކަށް އިސްކަންދީފައިވާތަނެވެ. އާއްމު މީހާއަށް ކުޑަ އަދަދެއް ބާކީކުރާތަނެވެ. ތުންތުންމަތިން މިފަދަ ވާހަކަތައް ތިލަވަމުންދިޔަނަމަވެސް ފްލެޓް ދިނުމުގައި އިންސާފުވެރިކަމާއެކު މަސައްކަތްކުރޭތޯ ފާރަވެރިވާނޭ މުއައްސަސާއެއް ނެތެވެ. އެހެންކަމާއެކު ނުފޫޒުގެ ބޭނުންކޮށް ހައްގުނޫން ބަޔަކަށް ފްލެޓްތައް ދިނުމުން އަނެއްކާވެސް ފެންނަމުންދާނީ އާއްމު މީހާއަށް ފްލެޓްތައް ބޮޑުއަގުތަކުގައި ކުއްޔަށްދޫކުރާ މަންޒަރެވެ.\nހިޔާ ފްލެޓްތަކުގެ ވަގުތީ ލިސްޓަށް 3000އަށްވުރެ ގިނަ ޝަކުވާ ހުށައަޅައިފި03 days ago\nމާލެ ރަށްވެއްސެއްގެ ވާހަކަ: ދިރިއުޅުމުގެ ހާލަތުވީ ގޯސް، ޕޮއިންޓް މަދުކޮށް ފްލެޓް ވަނީ ގެއްލުވާލާފައި52 weeks ago\nފްލެޓް ލިބުނު ފަރާތްތަކުގެ ލިސްޓްގައި މެންބަރު ދޮންބިލެތް ހަލީމްގެ އާއިލާ މެންބަރެއް!32 weeks ago\nފްލެޓް ލިބޭ ފަރާތްތަކުގެ ލިސްޓްގައި މެންބަރު ޝަހީމްގެ އާއިލާގެ މެންބަރެއް!02 weeks ago\nޚާއްސައެހީއަށް ބޭނުންވާ އާނިސްއަށް ލިބުނު ފްލެޓް މިސަރުކާރުން އަތުލަނީ؟42 weeks ago\nޓީޗަރުންނަށް ފްލެޓް ދިންގޮތާއި މެދު ޓޭމްއިން ކަންބޮޑުވުން ފާޅުކޮށްފި43 weeks ago\nފްލެޓް ލިސްޓްގައިވާ އެހެނިހެން ފަރާތްތަކާއި މެދުގައިވެސް ޝަކުވާ ހުށައެޅޭނެ: ފްލެޓް ކޮމިޓީ32 weeks ago\nހިޔާގެ ހަތަރު ކެޓަގަރީއަކުން ފްލެޓްލިބޭ މީހުންގެ ޢަދަދު މަދުކުރުމަށްފަހު މާލެ ރަށްވެހިންނަށް އިތުރުކޮށްދީފި03 weeks ago


ވެރިކަމުގެ ނިޒާމު ބަރުލަމާނީއަށް ބަދަލުކުރުމަށް ނަޝީދު އެމްއެންޕީއާ މަޝްވަރާ ކުރައްވައިފި – Haftha\nއެމްއެންޕީއާއި އެމްޑީޕީން މިއަދު ބޭއްވި ބައްދަލުވުން -- ފޮޓޯ: އެމްއެންޕީ\nވެރިކަމުގެ ނިޒާމު ބަރުލަމާނީއަށް ބަދަލުކުރުމަށް ނަޝީދު އެމްއެންޕީއާ މަޝްވަރާ ކުރައްވައިފި\nވެރިކަމުގެ ނިޒާމު ބަރުލަމާނީއަށް ބަދަލުކުރުމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މޯލްޑިވްސް ނެޝަނަލް ޕާޓީ (އެމްއެންޕީ)އާ މަޝްވަރާ ކުރައްވައިފިއެވެ.\nވެރިކަމުގެ ނިޒާމު ބަދަލުކުރުމާ ގުޅޭގޮތުން ނަޝީދު އެމްއެންޕީއާ މަޝްވަރާ ކުރެއްވީ، ސިޔާސީ ޕާޓީތަކުގެ ދަފުތަރުގައި އެމްއެންޕީ ހިމެނުމާ ގުޅިގެން، އެމްއެމްޕީގެ ލީޑާޝިޕްގައި ހިމެނޭ ފަރާތްތަކާއި އެމްޑީޕީގެ އިސްވެރިންނާއެކު މިއަދު ބޭއްވި ބައްދަލުވުމެއްގައެވެ.\nއެމްއެންޕީން ބުނީ، ވެރިކަމުގެ ނިޒާމުގައި ހުރި ދަތިތަކަށް ހައްލެއް ހޯދުމަށް ވެރިކަމުގެ ނިޒާމު ބަދަލުކުރުމަށް ގާނޫނު އަސާސީ އިސްލާހުކުރުމަށް މަޖިލީހުގެ ތެރެއިން އެމްއެންޕީގެ އެހީތެރިކަމަށް އެމްޑީޕީން އެ ބައްދަލުވުމުގައި އެދިފައި ވާކަމަށެވެ.\nރައީސް ނަޝީދު އިއްޔެ ވަނީ ސަރުކާރު ހިންގާ ކޯލިޝަންގެ ބައިވެރިއެއް ކަމަށްވާ ޖުމްހޫރީ ޕާޓީގެ ލީޑަރު ގާސިމް އިބްރާހީމްއާވެސް ބައްދަލުކުރައްވާފައެވެ. އަދި އޭގެ ކުރިން ރައީސް އިބްރާހީމް މުހައްމަދު ސޯލިހުއާވެސް ބައްދަލުކުރައްވައި، ނިޒާމު ބަދަލު ކުރުމާ ގުޅޭގޮތުން މަޝްވަރާ ކުރައްވާފައި ވެއެވެ.\nފާހަގަ: ރައީސް މުހައްމަދު ނަޝީދު, ބަރުލަމާނީ ނިޒާމު, އެމްޑީޕީ, މޯލްޑިވްސް ނޭޝަނަލް ޕާޓީ (އެމްއެންޕީ)


Qaumee team ah faisaa dhinun lasvanee keevve? | Mihaaru\n11 އޮކްޓޯބަރ 2018 - 11:039comments\nސާފް ސުޒުކީ ކަޕް ކާމިޔާބުކުރި ގައުމީ ޓީމުގެ ކުޅުންތެރިން ވަނީ މިދިޔަ ތިން މަހުގެ މުސާރަ ނުލިބޭ ކަމަށާއި އަދި ތަށި ހޯދުމުން ސަރުކާރުން ދޭން ޖެހޭ ބޯނަސް އާއި އެފްއޭއެމުން ދޭން ބުނި ބޯނަސް ނުދޭ ކަމަށް ބުނެ ހިތްހަމަނުޖެހުން ފާޅުކޮށްފަ އެވެ.\nމިނިސްޓްރީގެ އޮފިޝަލް ވިދާޅުވީ އާއްމު އުސޫލަކީ ނިމުނު މަހުގެ މުސާރަ ޝީޓް ފެށޭ މަހުގެ5ވަނަ ދުވަހުގެ ކުރިން ފޮނުވުން ކަމަށާއި އެކަމަކު އެފްއޭއެމުން ފޮނުވަނީ ތިން މަހުން ތިން މަހުން ކަމަށެވެ.\n"އެފްއޭއެމުން ބުނަނީ ކުޅުންތެރިން ވެސް ބޭނުންވަނީ އެގޮތް ކަމަށް. އެއީ މަހުން މަހަށް ނެގުމުގެ ބަދަލުގައި ގަނޑުކޮށް ފައިސާ ލިބޭތީ އެގޮތް ކުޅުންތެރިން ރަނގަޅު ކަމަށް،" އޮފިޝަލް ވިދާޅުވި އެވެ. "އަޅުގަނޑުމެން މިހާރު ސާކިއުލާ ވެސް ނެރެފިން އެގޮތަށް ނަހަދައި ގަވާއިދުން ފޮނުވަން."\nއޮފިޝަލް ވިދާޅުވީ މި ފަހަރު ފޮނުވީ މިދިޔަ އާދީއްތަ ދުވަހު ކަމަށާއި، ޓެކްނިކަލް މައްސަލައަކާ ހެދި ލަސްވި ނަމަވެސް ފަހަރުގައި މިއަދު ވެސް މުސާރަ ޖަމާވުމުގެ ފުރުސަތު އެބައޮތް ކަމަށެވެ.\nއެކަމަކު އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ ތިން މަހުން ފޮނުވީ މި ފަހަރު އެކަނި ކަމަށާއި އެގޮތަށް ހެދީ ސާފް ސުޒުކީ ކަޕުގެ ޓްރެއިނިންގެ ކޭމްޕް އޮތުމުން ފައިނަލް 23 ކުޅުންތެރިން ކުރީބައިގައި އެނގިދާނެތީ ކަމަށެވެ.\n"ޓްރެއިނިންގައި 30 ކުޅުންތެރިން ބައިވެރިވަމުން އަންނަނިކޮށް އޭގެ ތެރެއިން 23 ކުޅުންތެރިންނަށް މުސާރަ ދީފި ނަމަ ސްކޮޑް އެބަ އެނގިގެންދޭ ކުރީ ބައިގައި. އެހެންވެ ކޯޗުގެ ލަފާގެ މަތިން، މި ފަހަރު ފަސްކޮށްލީ،" ޖަވާޒް ވިދާޅުވި އެވެ.\nQaumee teamuge kulhuntherin udhaasthakaai shakuvaathah ohsaalaifi\nމިނިސްޓްރީގެ އޮފިޝަލް ވިދާޅުވީ ސަރުކާރުންދޭ ބޯނަސް ފައިސާ ދިނުމަށްޓަކައި، ކުޅުންތެރިންގެ ތަފްސީލް ވެސް އެފްއޭއެމުން ފޮނުވީ ވަރަށް ފަހުން ކަމަށާއި ލަސްވީ އެ ސަބަބާ ހެދި ކަމަށެވެ. ބޯނަސްގެ ގޮތުގައި ކޮންމެ ކުޅުންތެރިޔަކަށް 35،000 ލިބޭނެ ކަމަށް ނޫސްތަކުގައި ލިޔެފައި އޮތަސް، ސްޕޯޓްސް ކައުންސިލުން ފާސްކޮށްފައިވާ އުސޫލުގެ ދަށުން ކޮންމެ ކުޅުންތެރިޔަކަށް ލިބޭނީ 25،000ރ. ކަމަށް އޭނާ ވިދާޅުވި އެވެ.\n"އެންމެ ފަހުގެ އިންޑިއަން އޯޝަން އައިލެންޑް ގޭމްސް ދިން ބޯނަސްތައް އެއީ ބޭސް ލައިނެއް ކަމަށް ބަލާފައި، ސްޕޯޓްސް ކައުންސިލުން ފާސްކޮށްފައިވާ އޮނިގަނޑުގެ ދަށުން ކޮންމެ ކުޅުންތެރިޔަކަށް 25،000ރ. ބޯނަހެއް ލިބޭނީ،" އޭނާ ވިދާޅުވި އެވެ.\n"މިހާރު"ގެ ނޫސްވެރިންނާ ބައްދަލުކޮށް ޓީމުގެ ކުޅުންތެރިން އަންގާރަ ދުވަހުގެރޭ ބުނީ އެއްވެސް އުއްމީދެއް ނެތް ފަހަރެއްގައި ގޮސް ހޯދި ކާމިޔާބީ ދިވެހި ރައްޔިތުން ބަލައިގަނެ ޝުކުރުއަދާކޮށްފައިވާ ކަމަށާއި އެކަން ހެޔޮ ހިތުން ގަބޫލުކުރާ ކަމަށެވެ. އެކަމަކު ކަމާބެހޭ އެއްވެސް އިދާރާއެއްގެ ފަރާތުން އެކަން ބަލައިގަން ކަމުގެ ނިޝާނެއް ނުފެންނަ ކަމަށް އެ ކުޅުންތެރިން ބުންޏެވެ.


Minister Imran Antharees Vumun Shujau Rahdhu Dhehvaifi - Vaguthu\nމިނިސްޓަރ އިމްރާން "އަންތަރީސް ވުމުން" ޝުޖާޢު ރައްދުދެއްވައިފި\nއެންޓި ކޮރަޕްޝަން ކޮމިޝަން (އޭސީސީ) ގެ ކުރީގެ ރައީސް ހަސަން ލުތުފީ އަށް ހޯމް މިނިސްޓަރ އިމްރާން އަބްދުﷲ އިންޒާރު ދެއްވި ކަމުގެ ތުހުމަތު ކުރެވުމުން އިމްރާން އަންތަރީސް ވެފައި ވާތީ ރައްޔިތުންގެ މަޖިލީހުގެ ކުރީގެ މެންބަރު އިބްރާހިމް ޝުޖާޢު ރައްދު ދެއްވައިފިއެވެ.\nޕީއެންސީގެ ނައިބު ލީޑަރުކަން ކުރައްވަމުން ގެންދަވާ ޝުޖާޢު ވިދާޅުވީ ޒިންމާ އަދާކުރަމުންދާ މިނިވަން މުއައްސަސާއެއްގެ ވެރިއެއް "ހަމަ ކުއްލިއަކަށް" އޮފީހަށް ވަޑައިނުގެން ޤާނޫނީ މަސައްކަތުން ބާރީއަ ވެވަޑައިގެން "ހަމަ ކުއްލިއަކަށް" މަގާމުން އިސްތިއުފާ ދިނުމަކީ ދިވެހި ރައްޔިތުން "ހަމަ ކުއްލިއަކަށް" މިއަދު އަޖައިބުވެ އަންތަރީސްވީ ކަމެއް ކަމަށެވެ.\nZimmaa Adhaakuramundhaa Minivan Muassasaa ehgge Veri Eh “Hama Kulli akah”Offihah Vadainugen,Qaanoonee Massooliyyathun Baree’ah Vevadaigen,”Hama Kulli akah”Magaamun Isthiufaa Dhinumakee,Dhivehi Rayyithun “Hama Kulli akah” miadhu Ajaibuve Antharees veekameh??♂#RakkaatherikamehNeiy\n— Ibrahim Shujau? (@shuja3831) August 4, 2019\nލުޠުފީ އަށް އިންޒާރުދިން ވާހަކަ ރަހުމަތްތެރިޔަކާއި އެކު ލުތުފީ ދައްކަވާ ފޯން ކޯލެއްގެ އޯޑިއޯ މީސްމީޑީއާގައި އާއްމުވުމާއި ގުޅިގެން "ސަންގު ޓީވީ" އިން ދެންނެވި ސުވާލަކަށް ޖަވާބު ދެއްވަމުން ލުތުފީ ވިދާޅުވީ ހޯމް މިނިސްޓަރ އިމްރާން އޭސީސީއަށް ވަޑައިގެން އަދި ފޯނުން ގުޅުއްވައި އޭނާ އަށް އިންޒާރު ދެއްވި ކަމަށެވެ.\nލުތުފީގެ ވާހަކަތަކާއި ގުޅިގެން ފޭސްޕާމް އިމޯޖީއަކާ އެކު އިމްރާން ކުރެއްވި ޓްވީޓުގައި ވިދާޅުވީ އޭނާ އަކީ އިންޒާރުދީ ބިރުދައްކާ މިންވަރަށް ގަމާރު މީހެއް ކަމަށް ދިވެހި ރައްޔިތުން ގަބޫލުކޮށްފާނެ ކަމަށް ބަޔަކު ހީކުރީތީ އަންތަރީސް ވެއްޖެ ކަމަށެވެ.\n"މަގުމަތިންދާ މީހެއްގެ ކަރުގައި ހިފައި ބިރުދައްކައި، އޭނާގެ އޮފީހަށް ވަދެ އިންޒާރުދީ ބިރުދައްކާ މިންވަރަށް އަޅުގަނޑު ގަމާރުވެއްޖެ ކަމަށް ދިވެހި ރައްޔިތުން ގަބޫލުކޮށްފާނެ ކަމަށް ބަޔަކު ހީކުރީތީ އަންތަރީސް ވެއްޖެ،" އިމްރާން ވިދާޅުވިއެވެ.\nލުތުފީ އަށް އިމްރާން އިންޒާރު ދެއްވި ކަމަށް ތުހުމަތު ކުރެވިފައިވާއިރު ލުތުފީ އަކީ ކުރީގެ ރައީސް އަބްދުﷲ ޔާމީންގެ މައްޗަށް ކުރާ މަނީ ލޯންޑްރިން ދައުވާގައި މައްސަލަ ސާބިތުކުރަން ދައުލަތުން ހުށަހަޅާފައިވާ ހެއްކެކެވެ.\nއޮގަސްޓް 4, 2019 23:29\nދެންތިބުނީ ލުތުފީއަކީ ގަމާރެކޭތަ. ބަލަ އަމިއްލަ އެދުމަށް މީހުން މޮޔަވެސްވެދާނެ. ޔާމީނު ޖަލަށް ލުމަށްޓަކައި ކަލޭމެން ކޮށްފަނުކުރާނެ ކަމެއް ނޯންނާނެ. އިމްރާނުކޮށްފާނެ. މޭޑޭގަ ދެއްކިހާ ދޮގު ވާހަކަތަކުންވެސް އެކަން ސާބިތުވޭ. އަދި ދޮގުހަދައިގެން ޖަލުހުކުމެއް އައިސްފަ ހުރިމީހެއް އިމްރާނަކީ. ޔާމީނު ރޮލާ ކެވެންޏާއެކަންވެސް އިމްރާނުކުރާނެ. ޒާތީ ހަސަދަ ފިލުވާލަންވެސް.\nއޮގަސްޓް 5, 2019 09:30\nފަހަރި ީ ީ ީ ގަމާރެއް ނޫނޭ. ބޮޑު ޣައްދާރެކޭ، ބޮޑު ވަގެކޭ، ބޮޑު މަލްއޫނެކޭ، ބޮޑު ދެންވެސް އޮތްހާ އެއްޗެކޭ.\nއޮގަސްޓް 6, 2019 10:27\nއެހެންވެގެންތަ އެމްޑީޕީ މީހުން ފަހަރިއޭ ކިޔަނީ؟ ގަމާރު ކަމުންތަ؟\nއޮގަސްޓް 4, 2019 23:56\nކުދިންނޭވެ. ޑިމޮކްރަސީ އޮވެގެން ކުރިޔަށްދަނީއެވެ. އޭގައި ހިފެހެއްޓޭނީ ވ ވ ހިތްވަރުގަދަ\nއޮގަސްޓް 5, 2019 00:01\nއިމުރާނަކީ 100 ޕަސެންޓު ގަމާރު މީހެއްކަމަށް ވަރަށްރަގަޅަށް ރައްޔަތު ދަންނާނެ އިމުރާނު ގަމާރު ނުވާނީ އެންމެކަމަކަށް އެއީ ދެއަނބި ގެންގުޅުމަށް.\nއޮގަސްޓް 5, 2019 09:13\nއަވަހައް އިންނާނެ މީހަކު ހޯދާ ތިޔައުޅޭ ހާލް ވަރައްރަނގަޅަށް އަނބިގޮއްޔެ ކިޔައިދިން.\nއޮގަސްޓް 5, 2019 00:04\nއަޅުގަޑު ޕަދްމާވަތް ބަލަން އިނީ\nއޮގަސްޓް 5, 2019 00:05\nމަތިންދިޔަ މީހެއްގެ ކަރުގައި ހިފައި ބިރުދައްކައި، އޭނާގެ އޮފީހަށް ވަދެ އިންޒާރުދީ ބިރުދެއްކިކަމަށް ބުނެ ހުށައެޅި މަސްސަލާގާ ދައުވާ އުފުލިފަރާތުގެ ބަސްފިޔަވާ އިތުރު އެހެން އެއްވެސް ހެތްކެއް ދައުވާ އުފުލިފަރާތަށް ދެއްކިފަ ނެތުމުން ސަރީޔަތުގެ މަޖިލީހަށް މި މަސްސަލަ ބަލާގަނެވޭކަށެއްނެތް.\nއޮގަސްޓް 5, 2019 00:22\nމީހުން މީހުންނަށް އިންޒާރު ދެނީކީ ގަމާރުވެގެނެއް ނޫނޭ. ހިސާބަށްވުރެ ނުލަފާވެއްޖިއްޔާ އިންޒާރުވެސްދޭނެ އަދި ވަޅިވެސްހަރާފާނެ.\nތިޔައީބޮޑުގަމާރެއް ލާދީނީމީހެއް ދޮގުހަދާ ސޭކެއް މުނާފިގެއް ތިކަހަލަގެ ދޮގުހަދާ މީހުންކުރީގަދައްކާފަހުރިވާހަކަތައް މިހާރުވެސް ޓީވީތަކުންއެގެންނަނީ ކަލޭގެއަގައިން ދެއްކިވާހަކަތައް އަދިވެސްދޮގުތިހަދަނީ ކޮބާތަ ޗައިނާނީހުން ގައްތަންތަން ލަދެއްނުގަނޭ މިޔައީވަރައްގޮއްކުޑަ ސޭކެއް\nއޮގަސްޓް 5, 2019 01:23\nއިމްރާން އިންޒާރު ދިންވާހަކަ ލުތުފީ ބުނީ މަގުމަތިން ކަރުގައި ހިފީ އިމްރާނެކޭ ނުބުނެ. އިންޒާރު ދިންކަން ސީދާ ދޮގުނުކުރީ ކީއްވެބާ؟>\nއޮގަސްޓް 5, 2019 03:55\nމީގެ ކުރިން ރައްޔިތުން އެއްކޮއް ﷲގަންދީ ހުވާކޮއްފަ އިމްރާނާ އިލްޔާސް ދައްކާފަހުރި ވާހަކަތަކުން އަދި ޖެހިގެން އައިދުވަހު އެއްކަލަ މީހާއަތުގަ ހިފައިގެން ނުކުމެ އިއްޔެ ބުނިއެއްޗެއް މިހާރު ހަދާނެއްނެތޭ ބުނެފަތިބި މީހުން އަންތަރީސް ވިޔަސް ރައްޔިތުންނައް ބުޅާގޯނިން ބޭރުވާން އުޅޭ ބޮޑުމަންޒަރު ވަރައްރީއްޗައް އެބަފެނެ. ލަސްތަކެއްނުވެ ރައްޔިތުން އަތްޖެހޭ ހިސާބައް ތިއެންމެން އަންނާނެ، އެދުވަސް ދެންމާ ދުރުހެނެއް ހިޔެއްނުވެ.\nއޮގަސްޓް 5, 2019 05:29\nވަރައްރަނގަޅު ވާހަކައެއް އިމްރާނު އެވިދާޅުވީ. ކުރިމައްޗައްއަރާ މިސޮރަކައްނުކެރޭނެ. ފޯނުން މިކަހަލަ ވާހަކަ ދައްކަން ކެރޭނީ ދެއްތޯ. މީ ވަރައް ވާހަކަ... މިއައް ވިސްނައިގެން ނޫސްވެރިން އެސޮރާ ސުވާލުކޮއްބަލަ.\nއޮގަސްޓް 5, 2019 06:07\nޢިމްރާނު ހަނދާން އެބަހުރިތަ ވިލާ ޓީވީގައި އަލިފާން ރޯކުރަން އެރޭ ގޭންގު ފޮނުވާ މިހުރިހާ ކަމެއްކުރީ އެމްޑީޕީ ބޮލުގަ އަޅުވަން އިމްރާނުގެ ސީދާ އޯޑަރަށްކަން. ފަޅާނާރާނެކަމަށްދޯ އިމްރާނު ހީކުރީ...\nއޮގަސްޓް 5, 2019 07:01\nކަލެއަކީ މަގާމާ ޖާހުގެ ބޭނުމުގައި ކޮންމެފަދަ ނުބައިނުލަފާ ކަމެއްވެސް ކޮށްފާނެމީހެއްކަން ނޭނގޭ ބަޔަކު ތިބިކަމަށް ހީކުރާތީވެސް އަޖައިބުވެ އަންތަރީސް ވަން.\nއޮގަސްޓް 5, 2019 07:03\nކަލޭ ޝޭޚުގެ ޓެގް ޖަހައިގެން ރީނދޫ ލާދީނީންނަށް ލާދީނީ ޑަސްބިން އުކާދޭތީވެސް އަންތަރީސްވޭ.\nއޮގަސްޓް 5, 2019 07:05\nކަލޭ އަމިއްލަ އެދުމަށްޓަކައި ޚުދުމުޚުތާރު ކަމާއެކު،ޢަދާލަތު ޕާޓީ ޙިޞޯރު ކޮށްގެން އުޅޭތީވެސް އަންތަރީސްވޭ.\nއޮގަސްޓް 5, 2019 07:21\nއަމިއްލައަށް ވިސްނާ ޖީލެއް އުފެދިގެން ނޫނީ ސަލާމަތުގެ އައްސޭރިއަށް ދެވޭކަށް ނެތް. ވިސްނާ ހިސާބު އަކުރުތަކަކީ ހަގީގަތް ކަން އެގޭވަރަށް ވިސްނުމުގެ ބާރު ފޯރާނީ ކަޑުމަސް ކެއުން މަދުކޮށް ގެރިމަސް ގިނައިން ކޭވަރަކަށް. އައްނި ނަގަން އުޅޭ ޓެކްސް ނަގަނީ މިކަހަލަ ދެބޯގެރި ޖައްސާ ވެރިކަން ކުރާށޭ ކިޔާފާ އެކަކު އަނެކަކަށް ޖައްސާ ޒުވާބުކޮށް ގޯޅިކަންމަތީގެ ޒުވާބަކީ ރައްޔަތުންނަށް ދޭ ޚިދްމަތް ކަމަށް ހެދުމަށް. މިމީހުންއަށް އިންސާނީ ހައިޖާނުން ބޭރުވެ ދުނިޔޭގެ ވަށައިގެންވާ ކަންތަކުގެ މައްޗަ ވިސްނާ ކަންތަ ތަރައްގީ ކުރަން އުޅޭނެ ގާބިލްކަމެއް ނެތް ބަޔަކު ގެ ވަގުތު ހޭދަކުރުމަށް މުސާރަ ދޭން ޓެކްސް ނަގާށޯ އައްނި އުޅެނީ\nއޮގަސްޓް 5, 2019 08:10\nކަލެޔަކީ މަޤާމުގެ އަޅެއް!~ ހުރިގޮތަށްހުރި ގަމާރެއް އަދި ދެބަންދިހާރެއް\nއޮގަސްޓް 5, 2019 08:21\nއިމްރާނޫ، މިއަހަރު ނިމުމުގެ ކުރިން އިސްތިއުފާދީ އަވަހަށް ރައްކާވޭ، ދަންތުރަ ޖަހާފަ ބުއްޅަބޭހުރީ! އަގުވައްޓާލާނެ! އޮރިޔާންވެސް ކުރާނެ!\nއޮގަސްޓް 5, 2019 08:23\nއިމްރާނަކީ ކުރިން ރާއްޖޭގެ ވެރިކަންކުރެއްވި ދެ ރައީސަކަށްވެސް އިންޒާރުދީފައިހުރި ޓެރަރިސްޓެއް. މިވެރިކަމުން އޭނާ ބޭރުކުރަން އެބަޖެހޭ.\nއޮގަސްޓް 5, 2019 08:31\nކަލޭ ލީޑްކޮށްގެން މުޒާހަރާއެއް ކުރި ހަނދާން އެބަހުރިތަ؟ އެމުޒާހަރާގައި ދިމާވާ ކަންކަމުގައި ފުރިހަމައަށް ޒިންމާވާނެކަމަށްބުނި ހަނދާން އެބަހުރިތަ؟ އެމުޒާހަރާތެރޭ ކަލޭ ދެއްކި ވާހަކަ އަކާ ގުޅިގެން ދެން ކަންހިގައި ދިޔަގޮތް ހަނދާން އެބަހުރިތަ؟ އަދި އެމުޒާހަރާގައި ހިންގި ނޭއްގާނީ ކަންކަމުގެކުށުގައި ކަލޭ ބެދި ދިގުމުއްދަތަކަށް ހުކުމް އައިސް ޖަލުގައި އޮންނަން ޖެހުނު ހަނދާން އެބަހުރިތަ؟\nދެންބުނެބަލަ ދިވެހި ރައްޔިތުންތަ ގަމާރީ ؟؟؟؟\nއޮގަސްޓް 5, 2019 08:36\nކަލޭ ތިބުނަނީ އަހަރުމެންނަކީ ދިވެހި ރައްޔިިތުން ނޫން ކަމަށްތަ؟ އަހަރުމެން ގަބޫލު ކުރަން ކަލޭ ކޮންމެފަދަ ކަމެއްވެސް ކޮށްފާނެ ކަމަށް. ކަލޭ ގަމާރުތޯ ނޫންތޯ ނިންމާނީ ކަލޭ. "މަށަށް އެބަ ވަސް ދުވާ. މަށަށް އެބަ ފެނޭ. މަށަށް އެބަ ހަނާ އަޅާ" ކިޔާފަ ދެލޯ މަރައިގެން ހުރެ މަލާއިކަތެއް ކަމަށް މީހުންނަށް ވިސްނައިދެވޭތޯ އުޅުނަކަސް ކަލެއަކީ ނުބައި ނުލަފާ މީހެއްކަން އަހަރުމެން ދަންނަމު.\nތުއަށްވުރެ ބޮޑު ގަމާރެއއ މި ގައުމުގަ ހުންނާނެބާ؟\nއޮގަސްޓް 5, 2019 09:11\nބޮޑުމުސާރަޔާ ހުންނާނެ ގެޔާ ކާރާ ކާބޯތަކެއްޗާ އެކު ވެރިކަން ލިބުނީމަ ހަަމަ ކުއްލިޔަކަށް ހަލާލްނޫން ފައިސާ ގެޔައްވަދެ ބެންކޮކުން ނަގަނީ ހިލޭއަންހެނުން ނޫންކަމަށް ހަމަ ކުއްލިޔަކައް ނިއްމީމާ ރައްޔަތުން ހަމަ ހައިރާން ނުވާނެތޯ؟


Alifaan Farubadha Govi Haadhisaagai Gehlunu Meehun Dhirithihbaa Fehnaane Kamuge Uhmeedheh Neh - Vaguthu\nއަލިފާން ފަރުބަދަ ގޮވި ހާދިސާގައި ގެއްލުނު މީހުން ދިރިތިއްބާ ފެނިދާނެ ކަމުގެ އުއްމީދެއް ނެތް\n5 މަސް ކުރިން ( ޑިސެމްބަރު 9, 2019 )\nނިއުޒިލެންޑްގެ އަލިފާން ފަރުބަދައެއް ގޮވި ހާދިސާގައި ގެއްލިފައިވާ މީހުން ތިރިތިއްބާ ފެނުމުގެ އުއްމީދު ކުޑަކަމަށް މީހުން ސަލާމަތް ކުރުމުގައި ހަރަކާތެރިވާ މީހުން ބުނެފިއެވެ.\nނިއުޒިލެންޑްގެ ވައިޓް އައިލެންޑްގައި ހުރި އަލިފާން ފަރުބަދަ ގޮވުމުން 100 އަށް ވުރެ ގިނަ މީހުން ގެއްލުނު ކަމަށް މީޑިއާތަކުން ރިޕޯޓް ކުރިނަމަވެސް އެންމެފަހުގެ ރިޕޯޓްތައް ބުނާ ގޮތުގައި މިހާރު ގެއްލިފައި ވަނީ 27 މީހެކެވެ. އެމީހުން ތިރިތިއްބާ ފެނުމުގެ އުއްމީދު ވަނީ ގެއްލިފައެވެ.\nނިއުޒިލެންޑްގެ ފުލުހުން ނެރުނު ބަޔާނެއްގައި ބުނީ އަލިފާން ފަރުބަދަ ގޮވި ސަރަހައްދަށް ޑްރޯންތައް ފޮނުވައިގެން އެއްވެސް މީހެއްގެ ނިޝާނެއް ފެނޭތޯ މަސައްކަތް ކުރަމުން ގެންދާ ކަމަށާއި ނަމަވެސް މިހާރު އެއްވެސް މީހަކު ދިރިހުއްޓާ ފެނިދާނެ ކަމަށް ލަފާނުކުރެވޭ ކަމަށެވެ.\n"އެއްވެސް މީހަކު ދިރިހުއްޓާ ފެނިދާނެ ކަމުގެ އުއްމީދެއް ނެތް. ފުލުހުންނަށް ލިބިފައިވާ މައުލޫމާތައް ބަލާއިރު އަލިފާން ފަރުބަދަ ގޮވި ސަރަހައްދުގައި މިހާރު މިހާކަށް ދިރިހުރެވުމަކީ ވަރަށް ނާދިރުކަމެއް." ފުލުހުންގެ ބަޔާނުގައި ބުނެފައިވެއެވެ.\nއަލިފާން ފަރުބަދަ ގޮވި ހާދިސާގައި ފަސް މީހަކު ވަނީ މަރުވެފައެވެ. އެމީހުން މަރުވެފައި ވަނީ އަލިފާން ފަރުބަދަ ގޮވި ސަރަހައްދުން އެމީހުން ސަލާމަތްކޮށް ހޮސްޕިޓަލަށް ގެންގޮސް ފަރުވާ ދެމުން ދަނިކޮށެވެ.\nއަލިފާން ފަރުބަދަ ގޮވި ހާދިސާގައި ގިނަ ބަޔަކު ގެއްލިފައި ވަނީ ކުއްލިއަކަށް އަލިފާން ފަރުބަދަ ގޮވުމުންނެވެ. ނަމަވެސް އަލިފާން ފަރުބަދަ ގޮވާފާނެ ކަމުގެ އިންޒާރު ސައިންސްވެރިން ދެމުން އަންނަތާ މިހާރު ދުވަސްތަކެއް ވެއްޖެއެވެ.\nމޮނަޝް ޔުނިވަސިޓީގެ ޕްރޮފެސަރެއް ކަމަށްވާ ރޭ ކަސް މީޑިއާ އަށް މައުލޫމާތު ދެއްވަމުން ވިދާޅުވީ އަލިފާން ފަރުބަދަ ކޮންމެ ވަގުތެއްގައި ވެސް ގޮވާފާނެ ކަމަށް ލަފާކުރެވިފައި ވަނިކޮށް އެފަރުބަދަ ހުރި ރަށަށް ފަތުރުވެރިން ދިއުމުގެ ފުރުސަތު ދީފައި އޮތުން އެއީ ވަރަށް ގޯސްކޮށް ކޮށްފައި އޮތް ކަމެއް ކަމަށެވެ.\nކޮވިޑް-19: ނިއުޒިލޭންޑް ހޮސްޕިޓަލްތަކުގައި ފަރުވާދިން އެންމެން ރަނގަޅުވެއްޖެ\nރަސްމީ ދުވަސް، ހަފްތާއަކު ހަތަރު ދުވަހަށް ބަދަލުކުރަން ނިއުޒިލޭންޑުގައި ހުށަހަޅައިފި\nއަންހެނަކު ކާރު ތެރެއިން ހޭންޑުބޭގު ބޭރަށް އެއްލުމުން5ކާރު އެކްސިޑެންޓު ވެއްޖެ


SunOnline: Qasim he ninmevumaki Raees Solih ah aruva hadhiya eh: Ameen\nގާސިމްގެ ނިންމެވުމަކީ ރައީސް ސޯލިހަށް އަރުވާ ހަދިޔާއެއް: އަމީން\nފާތިމަތު ސައީދު 16 Mar 2019, 12:55\nޔާމީންގެ ވެރިކަމުގައި އަމީން ހައްޔަރުކޮށް ކޯޓަށް ހާޒިރު ކުރަނީ ---\nރައްޔިތުންގެ މަޖިލީހުގެ އިންތިހާބުގައި އިދިކޮޅު ޕީޕީއެމް ޕީއެންސީއަށް ތާއީދު ކުރުމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ނިންމެވި ނިންމެވުމަކީ ރާއްޖޭގެ މުސްތަގިއްލުކަން ކަށަވަރު ކުރުމަށް ރައީސް އިބްރާހިމް މުހައްމަދު ސޯލިހަށް އަރުވާ ހަދިޔާއެއް ކަމަށް ޖޭޕީގެ ޑެޕިއުޓީ ލީޑަރު އަމީން އިބްރާހިމް ވިދާޅުވެއްޖެ އެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހިމް ވަނީ މަޖިލިސް އިންތިހާބުގައި އިދިކޮޅު ޕީޕީއެމް އަދި ޕީއެންސީގެ 32 ކެންޑިޑޭޓަކަށް ތާއީދު ކުރުމަށް ނިންމަވައިފަ އެވެ. އެކަމާ ގުޅިގެން ޖޭޕީގެ އިސް ފަރާތްތަކުން އެ ޕާޓީ އަށް އަދި ގާސިމްގެ އެ ނިންމެވުމަށް ފާޑު ވިދާޅުވި އެވެ.\nޖޭޕީގެ ޑެޕިއުޓީ ލީޑަރު އަމީން ކުރެއްވި ޓްވީޓެއްގައި ވިދާޅުވީ މަޖިލިސް 19 އާ ގުޅިގެން ގާސިމް ނިންމެވި ނިންމެވުމަށް ފާޑު ވިދާޅުވެ، ގާސިމާއި ޕާޓީގެ އަގު ވެއްޓޭ ގޮތަށް އަމަލު ކުރައްވާތީ ހިތާމަ ކުރައްވާ ކަމަށެވެ.\n"ލީޑަރުގެ ނިންމެވުން ހަރުދަނާ ނުވި ނަމަ އަޅުގަނޑުމެން ބައިވެރިވާ ސަރުކާރެއް ގެނެވި މިފުރުސަތު ލިބުނީސްތޯ." އަމީންގެ ޓްވީޓްގައި ވިދާޅުވި އެވެ.\nއޭނާ ވިދާޅުވީ ގާސިމްގެ އެ ނިންމެވުމުގެ މާނައަކީ އަނިޔާ އާއި ކޮރަޕްޝަނަށް އާއެކޭ ބުނުމެއް ނޫން ކަމަށެވެ. އަދި ގާސިމްގެ ނިންމެވުމަކީ ރާއްޖޭގެ މުސްތަގިއްލުކަން ކަށަވަރު ކުރުމަށް ރައީސް ސޯލިހަށް އަރުވާ ހަދިޔާއެއްކަން ފަހުން ގަބޫލު ކުރާނެ ކަމަށް އަމީން ވިދާޅުވި އެވެ.\nނަމްބަރުން މަޖިލިސް 18: ހާސިލްވީ 94 ޕަސެންޓް\nމިދައުރުގެ އެންމެ ފަހު ޖަލްސާ މިމަހު 29 ގައި


ޒީޝާ – Esfiya\nއަރާމު ނިދީގައި އޮތް ޒިޝާއަށް ހޭލެވުނީ ފޯން އެލާމްވި އަޑަށެވެ. ލޯއުނގުޅާލުމަށްފަހު، އެލާމް ނިއްވާލިއެވެ. އެވަގުތު ކޮޓަރިއަށް އައިސްވަނީ ޒީޝާގެ މަންމަ ނާހިދާއެވެ. “ދަރިފުޅާ ޒީޝާ ދެން ދޭބަލަ އަވަހަށް ފާހަނައަށް. ކޮލެޖްއަށްދާ ގަޑި ޖެހެނީނުން” ކުޑަދޮރު ފޮތިގަނޑު ކާހަލަމުންނާހިދާ ބުންޏެވެ. ޒީޝާ އަވަހަށް ތުވާލި ހިފައިގެން ފާހަނައަށް ވަނެވެ. މިއީ ކޮންމެ ދުވަހެއްގައިވެސް ޒީޝާގެ އާދައެވެ. ނާހިދާ އައިސް ގޮވުމުން ނޫނީ ފާހަނައަށް ވަންނާކަށް ޒީޝާއަކަށް ނޭނގޭނެއެވެ. ޒީޝާ ގޮސް ފާހަނައަށް ވަނުމުން ނާހިދާ ކޮޓަރިން ނިކުތެވެ\nޒީޝާ ތައްޔާރުވެލައިގެން ސައިބޯން އައިރު ބައްޕައާއި ކޮއްކޮ ސައިބޯން ތިއްބެވެ. “މިއަދު ކުރި ލިބުނީ ކޮއްކޮއަށޯ. ދޮންތި މާފަހުން ތިއައީ” ޒީޝާ އައުމުން ޒާރާ ފޮނިވެލާފައި ބުންޏެވެ.”ހެހެއް ކޮއްކޮއަށް ކުރިދޭންވެގެންނޭ ދޮންތަ ލަހުން މިއައީ” ޒާރާގެ ނޭފަތުގައި ހިފާލަމުން ބުނެލިއެވެ. “ދަރިފުޅާ ޒާރާ ލަސްނުކޮށް އަވަހަށް ސައިތަށި ބޯލަބަލަ. ސުކޫލު ގަޑި ޖެހިދާނެ” ޒާރާ އަނގަ ގަދަ ކުރަން ފެށުމުން ސައީދު ބުންޏެވެ. ޒާރާ އަކީ ޒީޝާގެ ހަމައެކަނި ހުރި ކޮއްކޮއެވެ. އެހެންކަމުން ޒާރާދެކެ ޒީޝާ ވަރަށް ލޯބިވެއެވެ. ޒާރާ ކިޔަވަމުން އަންނަނީ ގުރޭޑް ތިނެއްގައެވެ\nކޮލެޖް ގޭޓް ކައިރީ ޒީޝާ މަޑުކޮށްލައިގެން ހުއްޓެވެ. “ޒީ” ފަހަތުން މީހަކު ޒީޝާއަށް ގޮވާލިއެވެ. “ސަމާ ހާދަ ލަހުން ތިއާދެވުނީ މިއަދު. ވަޓް ހެޕެންޑް؟” ޒާޔާ ވާހަކަ ދެއްކީ އޭނަގެ އެންމެ ގާތް އެކުވެރިޔާ ސަމާއާއެވެ. “ޝޯލް ނޭޅިގެން ލަސްވީ. ވަރަށް ހަޑިކޮށް މިހުރީ އެޅިފަވެސް” ޝޯލް ރީތިކުރަމުން ސަމާ ބުންޏެވެ. “އެއްކަލަ ސަމާ. ވަރަށް ރީއްޗޭ މިއަދުވެސް. ދެން ވަރަށް ފަތިހާ ހޭލަބަލަ ޝޯލް އަޅަން” ޒީޝާ ދިމާކޮށްލިއެވެ. “ހޫމް ދެން ހެވޭ ތިވަރު ނުކުރިޔަސް. ހިނގާބަލަ އަވަހަށް ކުލާހަށް ދެންވެސް ދާން”” ޒީޝާ އަތުގައި ހިފައިގެން ސަމާ ހިނގައިގަތުނެވެ.\nދަންވަރުގެ ހަމަހިމޭން ވަގުތެވެ. އަރާމު ނިންޖަކުން ނިދާލަފައި އޮތް ޒީޝާ އަށް ހޭލެވުނީ ގުގުރީގެ އަޑަށެވެ. އޭރު ވަރަށް ބޯކޮށް ވާރޭވެހެއެވެ. ކޮޓަރިތެރޭގައި ވަނީ ފިނި ހިފާލާފައެވެ. އެވަގުތު ވަރަށް ބޮޑަށް ވިދާލިއެވެ. ޒީޝާއަށް ބިރުން މޫނުމަތީގައި ބާލީސް އެޅިއެވެ. ޖެހި ގުގުރިއާއެކު މުޅި ގެއިން ކަރަންޓު ދިޔައެވެ. އަވަސް އަވަހަށް ފޯނުން އަލި ކޮށްލިއެވެ. އަދި މަންމެން ކޮޓަރިއާ ދިމާލަށް ހިނގައިގަތެވެ. އޭރު ނާހިދާ އުޅެނީ އުއްބަތި ނުދިއްލިގެންނެވެ. “ތި ދީބަލަ އަހަރެން އަތަށް” ސަައީދު ނާހިދާ އަތުން އުއްބަތި އަތުލިއެވެ. “ޒީޝާ މިކޮޅަށް ތިފޯނުން އަލިކޮށްލަބަލަ” ސައީދު ޒީޝާއަށް ބުނެލިއެވެ. “މަންމާ … މަންމާ” އެވަގުތު ޒާރާގެ އަޑު އިވުނެވެ. “ދަރިފުޅު ދޭބަލަ ކޮއްކޮ ގާތަށް. ފިނިވެގެން ހޭލެވުނީ ކަންނޭގެ” ނާހިދާ މިހެން ބުނުމުން ޒީޝާ ޒާރާ ގާތަށް ދިޔައެވެ. އެރޭ ކަރަންޓު އައީ ފަތިސްވާން ގާތް ވަނިކޮށެވެ.\nޒީޝާ އިނީ ކުޑަދޮރު ކައިރީ އަތް ވިއްދާލައިގެން ބޭރު ބަލާށެވެ. ރޭވުނުހުނު ވާރޭގެ އަސަރު އަދިވެސް އެބަހުއްޓެވެ. ބޭރު ބަލަން އިން ޒީޝާގެ މޫނުމަތިން ފެންނަނީ މައުސޫމްކަމެވެ. ކޮނޑާ ހަމައަށް ކޮށާލެވިފައިވާ ފަންފަން އިސްތަށިކޮޅު ވަނީ ދޫކޮށްލެވިފައެވެ. އިރުކޮޅަކާ މަޑު ފިޔާތޮށި ކުލައިގެ ތުންފަތް މައްޗަށް ހިނުތުންވުން ގެންނައިރު އެދޮންދޮން މޫނާ ނުލާހިކު ގުޅެއެވެ. “ދަރިފުޅާ ޒީޝާ ދޭބަލަ ފިހާހަރައަށް ގޮސް ހަވާދު ޕެކެޓެއް ގަނެގެން އަންނަން” ޒީޝާ ސިހުނީ ނާހިދާ ވާހަކަ ދެއްކުމުންނެވެ. (ނުނިމޭ(\nAlarm v ma heyly…ekam mamma govyma noony nuheyleve…\nAlarm v ma heylee.. Mamma govyma faahaanaa ah wannan nny….\nIts my first story. hope you guys will like it\nkeep it up hannah. nice story:)\nVvvvvvvv nice…… Whn is next part upload… Hope u will upload soon as u can… Once again vvvvv habeyx….. Hannahau grl?????\n🙂 ✌:-* ☺✌✋✋✊❤❤⭐❇♥♥♥=-O 😛 😉 😉 🙁 🙂 :-! :-$ B-) :-[ O:-) :-\_ :'( 😀 :-* :O :O :-* 😀 :'( :-\_ O:-) B-) ♥=-O ♥♥♥♥♥♥♥♥♥⭐❇:-$\nWow… Vvvvvvvv nice.. Alhey dhn knirakn nxt part… Avas khba can’t wait any more…. Plxxxxxxxxxxxxxxx…. Once again luv this story n vvvv habeyx…♥♥♥♥♥♥♥♥♥♥♥⭐⭐⭐⭐⭐⭐⭐⭐:-* :-* :-* :-* :-*\nOh yes!!!! Vvvv nice.. Awesome amazing…… Vvvv nice….. Keep it up……..♥♥♥♥♥♥♥⭐⭐⭐⭐⭐⭐⭐\n♥♥♥ swyty girl ♥♥♥...\nhope this story is gonna be nice. good work hannah 🙂 Good luck <3\nV reethi mivaahakaige feshun…ummeedhu kuran daily kh uo khdheyne kamah… adhi mibai maa kuru…dhen anna baithah dhigu kh dheynekamah vex ummeedhukuran….dhen inge ehnun ehchakah miothee ummeedhu kurun dhw.. readers ummeedhu kuraanee…writers masahkah kuraanee… mivaahakaiga kusheh ebain…eyee first2comments liyefa in2kudhin ebain bunefa…ekahala kuhthakah balaigen improve kureema hama fakkaa vaane… 😉\nvarah reethi story akah vaane kamah ummeedhu kuran……. 😀 🙂 <3\n……. btw hanna thee girl ehtha????????????\neher interesting eh nooon… bt you can do better.. good luck…\nsaabaheyy kudhinney… eyna ebunee mamma ais govumun nooneee faahaanaa ah nuvadheveyy vaahaka.. nuheyyleveyy vaahakaeh nooon…\nSalhi feshumeh.. Gud luk and hope u will update it dailyy.. 🙂\nNash thibuny rangalha… Aslu shamwes Buny ehen.. As 1st comment kurikujja buniecchaka.. Aslu Gina fahara heyliakas mom nugovannaa nieh thedhuvaane dhw heheheheh aslu\nVarah nice. Keep it up\nthank you for your comments guys. 🙂\nyeah. I am girl 😀\nEvs varakah sifakurumeh nehyi heevany evaanakah dhaahen sifakurun tha ithuru kohleema nice vaane\niraadhu kurehiviyya balaaanan sifa kurun rangalhu kureveytho. thanks for your comment shahidha 🙂\nVarah salhi 🙂 keel it up hanaa\ngud best this story begains here lets see more <3 🙂


Shah Rukh Khan ge "Salute" gai Aishwary Rai noony Deepika Padukone | Mihaaru\nދީޕިކާ އަދި އައިޝްވާރިޔާ: ޝާހްރުކްގެ "ސެލިއުޓް" އިން ކޮންމެވެސް އެއް ބަތަލާއަކު ފެންނާނެ.\nޝާހްރުކް ހާންގެ "ސެލިއުޓް" ގައި އައިޝްވާރިޔާ ރާއީ ނޫނީ ދީޕިކާ ޕަދްކޯން\n21 މެއި 2018 - 08:11 1 comment\nމި ފިލްމަކީ އިންޑިއާގެ ކުރީގެ އެސްޓްރޮނޯޓް ރާކޭޝް ޝަރްމާގެ ހަޔާތުގެ މައްޗަށް ބިނާކޮށް ހަދާ ފިލްމެކެވެ. ފިލްމް އެންމެ ފުރަތަމަ އިއުލާން ކުރީ އާމިރް ހާން ހިމަނައިގެންނެވެ. އޭރު ބަތަލާއަކަށް ގެންނަން ވާހަކަ ދެކެވުނީ ޕްރިޔަންކާ ޗޯޕްޅާއާ އެވެ.\nއެކަމަކު މަހޭޝް މަތާއީ ޑައިރެކްޓް ކުރާ ފިލްމްގެ ލީޑް ރޯލަށް ޝާހްރުކަށް ގެނައުމާ އެކު، "ސެލިއުޓް" އަށް އެހެން ބަތަލާއަކު ހޯދުމުގެ މަސައްކަތް ވަނީ ފަށައިފަ އެވެ.\nރިޕޯޓްތައް ބުނާ ގޮތުން ވަރަށް އަވަހަށް ފިލްމްގެ ބަތަލާއަކީ ކާކުކަން އިއުލާން ކުރާނެ އެވެ. ފާހަގަކޮށްލެވޭ ކަމަކީ އައިޝްވާރިޔާ އާއި ދީޕިކާ އަކީ ވެސް ކުރިން ޝާހްރުކާ އެކު ކާމިޔާބު ފިލްމްތަކެއް ކުޅެފައިވާ ދެ ބަތަލާއިންކަމެވެ.\nޝާހްރުކާ އެކު "މުހައްބަތޭން" އާއި "ދޭވްދާސް" ކުޅުނު އައިޝްވާރިޔާ އެންމެ ފަހުން ފެނުނީ ޝާހްރުކްއާ އެކު ފެނުނީ އޭނާ ހާއްސަ ފެނިލުމަކުން ފެނިގެން ދިޔަ 2016 ގެ ފިލްމް "އޭ ދިލް ހޭ މުޝްކިލް" އިންނެވެ.\nފިލްމް "އޯމް ޝާންތީ އޯމް" އިން ޝާހްރުކާ އެކު ބޮލީވުޑަށް ނުކުތް ދީޕިކާ އެންމެ ފަހުން ޝާހްރުކާ އެކު ކުޅުނީ 2014 ގެ "ހެޕީ ނިއު އިޔާ" އެވެ. އެކަމަކު މި އަހަރު ޑިސެމްބަރު 21 ގައި ރިލީޒް ކުރާ އާނަންދް އެލް ރާއީގެ ފިލްމް "ޒީރޯ" ގެ ހާއްސަ ފެނިލުމަކުން ޝާހްރުކާ އެކު ދީޕިކާ ފެނިގެން ދާނެ އެވެ.\n"Zero" ah fahu Shah Rukh Khan "Salute" ah\n"ސެލިއުޓް" ގެ ޝޫޓިން ފަށާނީ ސެޕްޓެމްބަރު މަހު.\nދީޕިކާ އާއި އިރްފާން ހާން ކުޅެން އޮތް ފިލްމެއް، އިރްފާނަށް ބޮޑު ބައްޔެއް ޖެހިގެން ފަސްކޮށްފައިވާ އިރު، މި ވަގުތު ދީޕީކާ ކުޅޭނެ އެއްވެސް އިތުރު ފިލްމެއް އިއުލާންކޮށްފައެއް ނެތެވެ.\nއައިޝްވާރިޔާ އެންމެ އަވަހަށް ދެން ފެނިގެން ދާނީ ޖުލައި 13 ގައި ރިލީޒް ކުރާ "ފެނީ ހާން" އިންނެވެ.\nޝާހްރުކާއި ދީޕިކާގެ އާ ފިލްމަކީ "ޕަތާން"


Touristun gennan China aa eku mashvaraa eba kurevey: Mausoom | Mihaaru\nޓޫރިސްޓުން ގެންނަން ޗައިނާއާ އެކު މަޝްވަރާ އެބަ ކުރެވޭ: މައުސޫމް\nޑރ. މައުސޫމް "މިހާރު" އާ ވާހަކަ ދައްކަވަނީ -- ފައިލް ފޮޓޯ: މިހާރު\n15 އޮކްޓޯބަރ 2020 - 12:53\nރާއްޖެ އަށް ޓޫރިސްޓުން ގެނައުމަށް ޗައިނާއާ އެކު މަޝްވަރާ ކުރައްވަމުން ގެންދަވާ ކަމަށާއި އުންމީދަކީ ޗައިނާގެ ޓޫރިސްޓުން ދަތުރުތައް ފަށާއިރު އޭގެ ތެރޭގައި ރާއްޖެ ހިމެނުން ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެ އެވެ.\nފަހަކަށް އައިސް ރާއްޖެ އަށް އެންމެ ގިނަ އަދަދަކަށް ޓޫރިސްޓުން އަންނަ ގައުމަކީ ވެސް ޗައިނާ އެވެ. އެ ގައުމުން މިދިޔަ އަހަރުގެ ތެރޭގައި 284،000 ޓޫރިސްޓުން ރާއްޖެ އައެވެ. އެއީ އޭގެ ކުރީ އަަހަރަށް ވުރެ ވެސް އިތުރު އަދަދެކެވެ. އަދި އެއީ ލަންކާ އަށް އަހަރަކު ޒިޔާރަތް ކުރާ ޓޫރިސްޓުންގެ އަދަދަށް ވުރެ ވެސް މަތީ އަދަދެެކެވެ. އެކަމަކު، ކޮވިޑާ ގުޅިގެން ޗައިނާ ރައްޔިތުން އެކި ތަންތަނަށް ދަތުރުކުރުން މަނާކޮށްފައި އޮތުމަށް ފަހު އަލުން ހުޅުވާލާއިރު، އެންމެ ފުރަތަމަ އިސްކަން ދޭ ގައުމުތަކުގެ ތެރޭގައި ލަންކާ ހިމެނޭ ކަމަށް ޗައިނާ އިން ވަނީ ބުނެފަ އެވެ. އޭގެ ތެރޭގައި ރާއްޖެ އެއް ނުހިމެނެ އެވެ.\nއެެހެން އެވީ ކީއްވެގެންތޯ ދެންނެވުމުން، މައުސޫމް މިއަދު "މިހާރު" އަށް ވިދާޅުވީ ޗައިނާގެ ޓޫރިސްޓުން އެކި ގައުމުތަކަށް ދަތުރުކުރުމުގެ ހުއްދަ ދޭއިރު، އޭގެ ތެރޭގައި ރާއްޖެ ހިމެނޭނެ ކަމުގެ ވަރަށް ބޮޑު އުންމީދެއް އެބައޮތް ކަމަށެވެ. އަދި ލަންކާ އަށް ދާއިރު، ރާއްޖެ އަށް ވެސް ޓޫރިސްޓުން އަންނާނެ ކަމުގެ ވަރަށް ބޮޑު ޔަގީންކަމެއް އޮތް ކަމަށް ވެސް ވިދާޅުވި އެވެ.\n"ދެ ގޮތަކަށް އަޅުގަނޑުމެން އެބަ ބަލަން. އެއް ގޮތަކީ ލަންކާ އަށް ދާ ޓޫރިސްޓުންގެ ތެރެއިން މިކޮޅަށް އަންނަން ބޭނުންވާ މީހުން ލަންކާ އިން އަޅުގަނޑުމެންގެ ފްލައިޓެއްގައި މިކޮޅަށް ގެނައުން. އެކަމަކު މީގައި އެންމެ ރަނގަޅު ގޮތަކީ ސީދާ ޗައިނާ އިން ރާއްޖެ އަށް ޓޫރިސްޓުން ގެނައުން،" މައުސޫމް ވިދާޅުވި އެވެ.\nމިނިސްޓަރު ވިދާޅުވި ގޮތުގައި ޗައިނާ އާއި ރާއްޖެއާ ދެމެދު ޓޫރިޒަމްގައި އޮތީ ވަރަށް ރަނގަޅު ގުޅުމެކެވެ. އެހެންވެ، ރާއްޖެ އިން އެދޭ ކަންކަން ކޮށްދޭނެ ކަމުގެ ޔަގީންކަން އެބައޮތް ކަމަށް އޭނާ ވިދާޅުވި އެވެ.\nޓޫރިސްޓުން ޓޫރިޒަމް ޑރ. އަބްދުﷲ މައުސޫމް (ޓޫރިޒަމް މިނިސްޓަރު) ރާއްޖެ-ޗައިނާ\n28 ކޮމެންޓް, 24 ރިއެކްޝަންސް\nނޫނޭ. ނަޝީދު ނުރުހޭނެ. މިސަރުކާރަށް އޯކޭވާނެ އިންޑިއާ ޓޫރިސްޓުން އައުމުން. އިންޑިއާއިން ވެސް އެއޮތީ އިންޑިއާއާއިގުޅިގެން ރާއްޖޭގަ ޓޫރިޒަމް ކުރިއަށް ގެންދެވޭނެކަމަށް. މިސަރުކާރަށް ޗައިނާވެސް އެގައުމުގެ ޓޫރިސްޓންވެސް މުހިއްމެއްނުވާނެ ޗައިނާއިން މިރާއްޖެ އަށް މިވެރިކަމުގާ ޓޫރިސްޓުން ނުފޮނުވާ ތި އަންނި ކޯފާވާނެ.\nލަދުހަޔާއްވެސްނެތްބައެއްމީ ހިތެއްވެސްނެތީތަހަމަ އެވަރައް ޗައިނާއަށް ބަވާފަ އަދިތިބުނަނީ ގެސްޓުން ފޮނުވާށޯ!!!!!!!\nޗައިނާއަށް އެތެރެކުރާ ބާދަގަނޑުވެސް މިހާރު އެތެރެކުރަނީ ކޮވިޑަށް ޓެސްޓުކޮށްފަ، އެމީހުނެއްނޫޅެއޭ ކޮވިޑު ހާއްޔެއްގެތެރެއަށް ރައްޔިތުން ނުފޮނުވިގެނެއް.\nލަދުގެ ކަންފުޅެއް ވެސް ނެތީވިއްޔާ.\nވަރަށް މޮޅު ހިޔާލެއް އެބައޮތް. ޢިންޑިޔާއިން ބޮޑު ލޯނެއް ނަގާނީ. ދެން އެލޯނުގެ ދަށުން އިންޑިޔާ އެމްބަސީން އިންޑިޔާގެ ފަތުރުވެރިން ގެންނާނީ. ދެން ފޮރިން މިނިސްޓަރ ލައްވާ އެކަމަށް ޝުކިރުއަދާކޮށްފަ ޓެކްސް ފައިސާއިން ލޯނު ދައްކާނީ.\nބަލަ އިންޑިއާ ފަސްޓް ޕޮލިސީ ކޮބާ? ޗައިނާ އާ ނުލައި އުޅެވެންވާނެދޯ އިންޑިޔާއާހެދި އަހަރެމެންނަށް އެލިބުނީ ކޮންފަދަ ދެރަކަމެއް\nމާ ސްލޯ ބްރޯ ތިޔަހެންޔާ. މިއަދު އޮންނަންވާނީ ތިޔަ މަސްވަރާ ނިމިފަ ފައްކާވެފަ. ގެސްޓްހައުސް ހުޅުވާލި އިރު\nޓޫރިސްޓުން ގެންނަން ޗައިނާއާ އެކު މަޝްވަރާ އެބަ ކުރެވޭ ކަމަށް ޓޫރިޒަމް މިނިސްޓަރު މައުސޫމު ބުނެ އެމަގުން މަސައްކަތް ކުރަމުން ދަނިކޮށް އެއަށް ސީދާ ހުރަސް އެޅޭ ގޮތަށް މަޖްލީހުގެ ރައީސް ނިކުމެ ބުނަން ފަސްވެސް ނުޖެހޭނެއޭ ޗައިނާ ގެސްޓުން އައުމުން ރާއްޖޭގެ އިގްތިސާދަށް ވަނީ ގެއްލުން ކަމަށޭ މިވަރަށް ކޮންފްލިކްޓް އޮފް އިންޓަރެސްޓް ބޮޑުވެ ކަޓުން ކަޓް ނަގައިގެން ރާއްޖޭގެ އިގްތިސާދު އިންޑިއާގެ ކޮންޓްރޯލް ދަށަށް ގޮސްގެން އެއިން އެމްޑީޕީގެ ބޮޑުންނަށް ކަޓްލިބޭ\nޗައިނާ މީހުންނަށް އާދެވޭނީ ރާއްޖޭގައި ކޮވިޑް ކޮންޓްރޯލްވާނަމައެއްނު. ރާއްޖޭގަ ކިރިޔާ އަދަދުތައް ތިރިވެލާއިރަށް އެހެން ދިމާލަކުން އެއަށްވުރެ ގިނަވޭ އެބަ. ޗައިނާއިން މިހާރު އެންމެ ބޮޑަށް ބަލަނީ ކޮވިޑް އަނބުރާ ގައުމަށް ނުދާނެ ގޮތަކަށް ކަންކަން ކުރަން.\nޓުރަންޕު ހޮވުނީމަ ޗައިނާގެ ބޮކި ފަޅައިގެންދާނެ، ޗައިނާ މީ ކާންދޭ އަތުގައި ދަތްއަޅާބަޔެއް. ގައުމު ތިވަނަދުނިޔެން ނަގައިދިނީމަ ޝުކުރު އަދާ ކުރަން ނޭންގުނު


Aharenge Nazarugai: "Siyaasy" dheenee ilmuverin\n"ސިޔާސީ" ދީނީ އިލްމުވެރިން\n08 ޖެނުއަރީ 2021 - 14:11:44\nރާއްޖެއަކީ ސައްތައިން ސައްތަ އިސްލާމީ ގައުމެކެވެ. މިގައުމުގެ އިސްލާމީ ވަހުދަތު ހިފަހައްޓައި އާންމުންނަށް މަގު ދައްކައިދިނުމުގައި އެންމެ ބޮޑު ދައުރެއް އަދާކުރާ އެއް ބަޔަކަށް ވާނީ ހަމަ ޔަގީނުން ވެސް ދީނީ އިލްމުވެރިންނެވެ. އާންމުންގެ މެދުގައި ދީނާއި މެދު އުފެދޭ ޝައްކުތައް އޮޅުންފިލުވައި، ހެޔޮ ގޮތާއި ނުބައި ގޮތް އަންގައިދޭން ތިބީ ހަމަ މި ދީނީ އިލްމުވެރިންނެވެ. އުޅެންވީ ގޮތުގެ މިސާލު ދައްކައިދޭން ތިބީ ވެސް ހަމަ އެ ދީނީ އިލްމުވެރިންނެވެ.\nމި ހިސާބުން އުފެދޭ ސުވާލެއް އެބަ އޮތެވެ. ރާއްޖޭގައި ދީނީ ނަސޭހަތްދީ މަގުދައްކައިދޭން ތިބި ބައެއް އިލްމުވެރިންގެ ފަރާތުން ފެންނަނީ މިފަދަ މަންޒަރުތޯ އެވެ؟ އެ ދެއްވާ ނަސޭހަތްތަކާއި އެ އިލްމުވެރިންގެ އަމަލުތަކާއި ދިމާވަނީ ކިހާ ވަރަކަށްތޯ އެވެ؟ ގުރުއާނުގެ އާޔަތްތަކާއި ކީރިތި ރަސޫލާގެ ހަދީސްފުޅުތައް ވިދާޅުވާ އިރު، އެއަށް އަމަލުކުރެވެނީ ކިހާ ވަރަކަށްތޯ އެވެ؟\nދީނީ އިލްމުވެރިންނަކީ ވަކި ސިޔާސީ ކޮޅަކަށް ބުރަވެވަޑައިގަންނަވަން ޖެހޭ ބައެއްތޯ އެވެ؟ ވަކި ކޮޅަކަށް ބުރަވެވަޑައިގެން ރައްދު ޖަވާބު ދިނުމުގައި އަވަދިނެތި އުޅެންޖެހޭ ބައެއްތޯ އެވެ؟ ވަކި ކަންތައްތަކަށް އެއްޗެކޭ ވިދާޅުނުވެ، ބޭކާރު ރައްދު ދެއްވުމުގައި ބައެއް އިލްމުވެރިން އަގުހުރި ވަގުތު ހޭދަކުރެއްވުމަކީ ހިތާމަ ކުރަންޖެހޭ ކަމެކެވެ. ނަމަވެސް މިއަދު މީސްމީޑިއާ އިން ފެނުނު މަންޒަރަކީ މިއީއެވެ.\nބޭރުން ކިޔަވާ ވިދާޅުވެ މަތީފާސް ނަންގަވައިގެން މިއަދު ހިދުމަތް ކުރައްވަން ތިބި އިލްމުވެރިން މިފަދައިން ކަންތައްތައް ކުރެއްވުމަކީ ބަލައިގަނެވޭނެ ކަމެއް ނޫނެވެ. އަޅުގަނޑު އެއްވެސް ވަރަކަށް ދީނީ އިލްމުވެރިންނާއި ދެކޮޅަށް ބަހެއް ބުނަނީކީ ނޫނެވެ. ނުވަތަ ދީނީ އިލްމުވެރިންނާއި ދިމާލަށް ކުޑައިމީސްކޮށް އެއްޗެއް ބުނަނީކީ ނޫނެވެ. ހަގީގަތް ވާނީ ހަމަ ހަގީގަތަށެވެ.\nދާދި ފަހުން އަޅުގަނޑަށް މީސްމީޑިއާގައި ފެނިގެން ދިޔައީ އިދިކޮޅު ފަރާތްތަކުން ބުނި ވާހަކައަކަށް އިލްމުވެރިއަކު ރައްދު ދެއްވި މަންޒަރެވެ. އިދިކޮޅު ފަރާތްތަކުން ބުނި ވާހަކަތަކާއި ދީނާއި އެއްވެސް ވަރެއްގެ ގުޅުމެއްވޭތޯ އެއީ އަޅުގަނޑުގެ ހިތުގައި އުފެދޭ ސުވާލެކެވެ. އިދިކޮޅު ފަރާތްތަކުގެ ލީޑަރު މިނިވަން ކުރުމަށް އިސްކަމެއް ދޭނެ ކަމަށް އެފަރާތްތަކުން ބުނުމަކީ ރައްދު ދޭން ޖެހޭ ވަރުގެ ކަމަކާއި މެދު ވަރަށް ބޮޑަށް ޝައްކެވެ.\nއޭގެ ފަހުން ވެސް ދީނީ އިލްމުވެރިއަކު ވަނީ "ތެޔޮ ބިޑި" އެއް ނުލިބިގެންވާ މަޖުބޫރެއްގެ ސަބަބުން އިސްތިއުފާ ދިނުމަކީ ބަގާވާތަކަށް ނުވާނެ ކަމަށް ވިދާޅުވެ ޓްވީޓެއް ކުރައްވާފަ އެވެ. އެ ޓްވީޓުގެ ސަބަބުން އެ ދީނީ އިލްމުވެރިޔާ ހޫނު ފެނަށް ވެއްޓި ގިނަ ބައެއްގެ ފާޑުކިއުން އެ ދީނީ އިލްމުވެރިޔާ އަށް ވަނީ އަމާޒުވެފަ އެވެ.\nމިފަދަ ގޮތަކަށް އަމަލުތައް ބެހެއްޓުމުގެ ސަބަބުން ދީނީ އިލްމުވެރިންނާއި މެދު އޮތް އިތުބާރު ދިވެހިންގެ މެދުގައި ދަނީ ފަނޑުވަމުންނެވެ. މިފަދަ ދީނީ އިލްމުވެރިންނަށް ފާޑުކިޔާ އެތައް ބަޔަކު މިއަދު އެބަ ތިއްބެވެ. ސުވާލަކީ ދީނީ އިލްމުވެރިން އަމިއްލައަށް ވިދާޅުވާ ބަސްތަކާއި އެބޭފުޅުންގެ އަމަލުތަކާއި ދިމާވާނީ ކޮން އިރަކުންތޯއެވެ؟\nދީނީ އިލްމުވެރިންނަކީ ވަކި ގޮތަކަށް ވަކި ހަމަތަކަކާއި އުސޫލުތަކަކާއި އެއްގޮތަށް އަމަލުތައް ބަހައްޓަން ޖެހޭނެ ބައެކެވެ. ދީނީ އިލްމުވެރިއެއްގެ ލަގަބު ލިބުމަކީ އެމީހެއްގެ ބޮލުގައި އެޅޭ ވަރަށް ބޮޑު ޒިންމާއެކެވެ. ކީރިތި ގުރުއާނުގައިވާ މޫރިތި އާޔަތްތަކާއި ކީރިތި ރަސޫލާގެ ސުންނަތް ދިރުވައި އާލާކުރުމުގެ މަސައްކަތްތަކުގެ އިތުރުން ދީން ފަތުރައި ހެޔޮ ގޮތްތަކާއި ނުބައި ގޮތްތައް ކިޔައިދިނުމުގެ މަސައްކަތްތައް ކުރަނީވެސް ދީނީ އިލްމުވެރިންނެވެ.\nދީނީ އިލްމުވެރިންނަކީ ވަކި ފަރާތަކަށް ބުރަނުވެ، އިސްލާމީ ޝަރީއަތާއި އެއްގޮތަށް ފަތުވާ ނެރެން ޖެހޭ ބަޔަކަށްވާ އިރު، މިއަދު މި ފެންނަނީ ރާއްޖޭގެ ބައެއް ދީނީ އިލްމުވެރިން އެކި ސިޔާސީ ފަރާތްތަކާއި އެއްކޮޅަށް ބުރަވެ، މީސްމީޑިއާގައި ހަރަކާތްތެރިވަމުންދާ މަންޒަރެވެ. ޖަދަލު ނުކުރުމަށް ނަސޭހަތް ދެއްވާ ދީނީ އިލްމުވެރިޔާ މިއަދު ފެނިގެން ދިޔައީ ޓްވިޓާގައި އެކި ފަރާތްތަކުގެ ޓްވީޓްތަކަށް ރައްދު ދެއްވަމުން ގެންދެވި މަންޒަރެވެ.\nއަޅުގަނޑުގެ ނަޒަރުގައި ރާއްޖޭގެ ދީނީ ވަހުދަތު ކުރިއެރުވުމަށާއި ޒުވާނުންގެ ހިތުގައި ދީނާއި މެދު ލޯބި ޖެއްސުމަށްޓަކައި ބައެއް ދީނީ އިލްމުވެރިން ރަނގަޅު މިސާލު ދައްކަވަން ޖެހެއެވެ.\nރަސްމީ ހެދުމަކަށް މުންޑާ ގަމީސް އަދި ކަނޑިއްކާ ލިބާސް!\nއެންމެ މޮޅު ރަން މެޑަލް ދަގަނޑޭ އަށް!


Sushant Aai Sara Ali Khan Ves Loabeege Gothun gulhunu - Vaguthu\nސުޝާންތާއި ސާރާ އަލީ ހާން ވެސް ލޯބީގެ ގޮތުން ގުޅުނު\nބޮލީވުޑްގައި އަރަމުން އަންނަ ތަރި ސުޝާންތު ސިންގް ރާޖްޕުތް އާއި ސާރާ އަލީ ހާން ލޯބީގެ ގޮތުން ގުޅުނު ކަމަށް ސާރާ އެއްބަސްވެއްޖެއެވެ.\nސާރާ މިކަން ހާމަކޮށްފައި ވަނީ، ސުޝާންތުގެ މަރާ ގުޅިގެން، އިންޑިއާގެ ނާކޮޓިކްސް ކޮންޓްރޯލް ބިއުރޯ (އެންސީބީ) އިން ހިންގަމުން ގެންދާ ތަހުގީގަށް އޭނާ ގެންގޮސް ކުރި ސުވާލުތަކަށް ޖަވާބުދެމުންނެވެ. ސާރާ ވަނީ ސުޝާންތު އާއެކު 2018 ވަނަ އަހަރުގެ ތެރޭގައި ގުޅުމެއް ބޭއްވިކަން ހާމަކޮށްފައެވެ. އެ ދެމީހުން ލޯބީގެ ގޮތުން ގުޅިފައި ވަނީ، އެކީގައި ފިލްމެއް ކުޅުނު ދުވަސްކޮޅަކު ޝޫޓިންގެ ތެރެއިން ކަމަށް ސާރާ ވަނީ އެއްބަސް ވެފައެވެ.\nސާރާ ބުނެފައިވާ ގޮތުގައި ޝޫޓިން ނިންމާލުމަށްފަހު އެ އަހަރުގެ ޑިސެމްބަރު މަހުގެ ތެރޭގައި އެ ދެ މީހުން އެކުގައި ވަނީ ތައިލެންޑުގެ ކޯހް ސެމޫ އަށް ޗުއްޓީ ހޭދަކުރުމަށް ވެސް ގޮސްފައެވެ. އަދި އެ ދަތުރުގައި ސުޝާންތުގެ ބައެއް މުއައްޒަފުން ވެސް ދިޔަ ކަމަށާއި، ނަމަވެސް، އެއްވެސް މަސްތުވާއެއްޗެއް އޭނާ ބޭނުންކޮށްފައި ނުވާނޭ ކަމަށް ސާރާ ވަނީ ބުނެފައެވެ.\n"ޓައިމްސް ނައު" ނޫހަށް މައުލޫމާތު ދެމުން ސާރާ ބުނީ އޭނާ އާއި ސުޝާންތުގެ ގުޅުން ނިމުނީ ސުޝާންތު މަސްތުވާތަކެތި ބޭނުންކުރާތީ ނޫން ކަމަށެވެ. އަދި ސާރާ ބޭނުންވީ އެ ދުވަސްކޮޅު އޭނާގެ ކުރިއެރުމަށް އިސްކަން ދިނުމަށް ކަމަށާއި، އެހެން ކަމުން ދެމީހުންގެ ގުޅުން ރީތި ގޮތުގައި އޭނާ ވާނީ ނިންމާލާފައި ކަމަށެވެ.\nރިއާ ޗަކްރަބޯތީ އާއެކު ފާމް ހައުސްއެއްގައި ޝުޝާންތު މަސްތުވާތަކެތި ބޭނުންކުރާ ކަމަށް ރިއާ ވަނީ އެއްބަސްވެފައެވެ. ހަމަ އެ ފާމް ހައުސް އަށް ސާރާ ވެސް ގޮސްފައިވާނެ ކަމަށާއި ނަަމަވެސް، އެފަދަ އެއްވެސް އެއްޗެއް ބޭނުންކޮށްފައި ނުވާނޭ ކަމަށް ސާރާ ވަނީ ބުނެފައެވެ.\nސުޝާންތުގެ ރަހުމަތްތެރިއާ ސެމިއުލް ހައޮކިޕް ބުނެފައިވާ ގޮތުގައި، ސާރާ ސުޝާންތުއާ ރުޅިވެފައި ވަނީ، ސޮންޗިރިއާގެ ފެއިލް އަށް ފަހުއެވެ. އަދި ސާރާގެ ވަކިވުމަށް ފަހު ސުޝާންތު ހޭދަކުރީ ވަރަށް ހިތްދަތި ދުވަސްކޮޅެއް ކަމަށް އޭނާ ވަނީ ބުނެފައެވެ.


މައި ކަޕް 2015: އެންވީކޭ ކަޓައިފި، ތުރާކުނަށް އިތުރު ހާސްކަން — Ihavandhoo.com\nމައި ކަޕް 2015: އެންވީކޭ ކަޓައިފި، ތުރާކުނަށް އިތުރު ހާސްކަން\n15 ޑިސެމްބަރު 2015 1 ޢަބުދުﷲ ޙަމީދު\nސެން ސިޓީ އަދި މާރަންދޫ ޔޫތު ކޯޕަރޭޝަން ބައްދަލުކުރި މެޗުގެ ތެރެއިން. ފޮޓޯ: ހަމީދު\nމައި ކަޕް9ވަނަ ފުޓްބޯޅަ މުބާރާތުގައި ކުޅުނު ދެމެޗުން ބަލިވެ އެންވީކޭ މުބާރާތުން ކަޓައިފިއެވެ. އަބަދުވެސް މުބާރާތުގެ ގުރޫޕް ސްޓޭޖަށްވުރެއް ދުރަށް ދަތުރުކުރާ އެންވީކޭ މުބާރާތުން ކެޓީ ރޭގެ ފުރަތަމަ މެޗުގައި މާރަންދޫ ޔޫތު ކޯޕަރޭޝަން އަތުން 1-0 ން ބަލިވެގެންނެވެ. މާރަންދޫ ޔޫތު ކޯޕަރޭޝަންގެ މުޙައްމަދު ރަމީޒު 11، މޮޅު ކުޅުންތެރިޔާގެ މަޤާމު ހޯދި މިމެޗުގެ ހަމައެކަނި ލަނޑު މާރަންދޫ ޓީމަށް ކާމިޔާބުކޮށްދިނީ އެޓީމު ޙުސައިން ޝިޔާމް 17، އެވެ.\nރޭގެ ދެވަނަ މެޗުގައި ބައްދަލުކުރީ އައި-ކުލަބާއި ތުރާކުނު އައިލެންޑް ޑިވްލޮޕްމެންޓް ސިސައިޓީ އެވެ. ފޯރިގަދަ ކުޅުމަކަށްފަހު 1-0 ން މެޗު ކާމިޔާބުކުރީ އައި-ކުލަބެވެ. އައި-ކުލަބުގެ ހަމައެކަނި ގޯލް މެޗުގެ ދެވަނަ ހާފުގައި ކާމިޔާބުކޮށްދިނީ މެޗުގެ މޮޅު ކުޅުންތެރިޔަކަށް ހޮވުނު މުޙައްމަދު ޝިފާޢު 9، އެވެ. މިމޮޅާއެކު އައި-ކުލަބަށް ކުއާޓަރ ފައިނަލްގެ އުއްމީދު އާވިއިރު ތުރާކުނަށްވަނީ ހާސްކަން ކުރިމަތިވެ ކުއާޓަރ ފައިނަލަށް ދިއުމަށް އިތުރު މަސައްކަތެއް ކުރަން ޖެހިފައެވެ.\nގުރޫޕް 1 ގެ ކޮންމެ ޓީމަކަށް އެއްމެޗު ބާކީ އޮތް އިރު،4ޕޮއިންޓާއެކު ގުރޫޕްގެ އެންމެކުރީގައި އޮތް އައި-ކުލަބު އަދި މާރަންދޫ ޔޫތު ކޯޕަރޭޝަންގެ ފަހުމެޗު އެއްވަރުކޮށްލައިގެން ކުއާޓަރ ފައިނަލުން ޖާގައެއް ކަށަވަރު ކުރެވޭނެއެވެ. މި ގްރޫޕްގެ މެޗެއް ދެން އޮންނާނީ މިމަހުގެ 17 ވާ ބުރާސްފައި ދުވަހުއެވެ. އެދުވަހު ހަވީރު އައި-ކުލަބު ނިކުންނާނީ ޕޮއިންޓެއް ނުލިބި މުބާރާތުން ކަޓައިފަވާ އެންވީކޭ އާ ދެކޮޅަށެވެ. އެދުވަހުގެ ރޭ ފުރަތަމަ މެޗުގައި ތުރާކުނު އައިލެންޑް ޑިވްލޮޕްމެންޓް ސޮސައިޓީ ނިކުންނާނީ މާރަންދޫ ޔޫތު ކޯޕަރޭޝަނާއި ދެކޮޅަށެވެ. ކުއާޓަރ ފައިނަލުން ޖާގައެއް ހޯދުމަށް މިމެޗުން ތުރާކުނަށް މޮޅެއް ބޭނުންވާއިރު މިމެޗުން ބަލިވާޓީމެއް މުބާރާތުން ކެޓުމުގެ ފުރުޞަތު އެބައޮތެވެ. އެހެންކަމުން މިމެޗަކީ ފޯރިގަދަ މެޗަކަށްވާނެކަމަށް ޤަބޫލުކުރެވެއެވެ.\nމައިކަޕް9ވަނަ ފުޓްބޯޅަ މބާރާތުގައި އިއްޔެ ހަވީރު ބައްދަލުކުރީ ގްރޫޕް4ގެ ސެން ސިޓީ އަދި މާރަންދޫ ޔޫތު ސޮސައިޓީ އެވެ. 1-1 ން އެއްވަރުވެގެން ނިމުނު މިމެޗުގެ ފުރަތަމަ ލަނޑުޖަހައި ލީޑު ނެގީ ސެން ސިޓީ އެވެ. މި ލަނޑު އެޓީމަށް ޖަހައިދިނީ މަޖުދާން ސޯލިޙް 15، އެވެ. މާރަންދޫ ޔޫތު ސޮސައިޓީއަށް ނަތީޖާ ހަމަހަމަކޮށްދިނީ މެޗުގެ މޮޅު ކުޅުންތެރިޔަކަށް ހޮވުނު އެޓީމުގެ މޫސާ ޚަލީލް 17، ޖަހައިދިން ގޯލަކުންނެވެ.\nމި މުބާރާތުގައި މިއަދު ހަވީރު ބައްދަލުކުރާނީ ކުޅުނު ފުރަތަމަ މެޗުން ބޮޑު ތަފާތަކުން ބަލިވެފައި އޮތް އަރާދުވާ ކުރިމަގު އަދި ކޮފަލި އެވެ. މިމެޗުން ބަލިވާ ޓީމެއް މުބާރާތުން ކަޓާއިރު މިރޭގެ ފުރަތަމަ މެޗުގައި އަރާދުވާ އަދި ހޯރަފުށި އެޑްވާންސްމެންޓް ސޮސައިޓީ (ހޭސް) ބައްދަލްކުރާ މެޗުން މޮޅުވާޓީމަކަށް ކުއާޓަރ ފައިނަލުން ޖާގައެއް ލިބުމުގެ ފުރުސަތު ބޮޑެވެ. މިރޭގެ ފަހު މެޗުގައި އެފްސީ ބޮޑުމަގު އަދި ސެންސިޓީ ފޭންސް އެވެ. މިމެޗުން އެފްސީ ބޮޑުމަގު ބަލިވެއްޖެނަމަ މުބާރާތުން ކަޓާނެއެވެ. އަދި ސެންސިޓީ މޮޅުވެއްޖެނަމަ މުބާރާތުގައި އިތުރަށް ކުރިޔަށް ދިއުމުގެ ދޮރު އެޓީމަށް ހުޅުވިގެންދާނެ އެވެ.\n↵ މައިކަޕް 2015\nމައިކަޕް ގެ ފެންވަރު އެންއަހަރުން އަނެއް އަހަރަށް އަންނަނީ ދައްވަމުން․․ ސިޔާސީ ބޭނުމަކަށް ބާއްވާ މުބާރާތަކަށް މުބާރާތް ވަނީ ބަދަލުވެފައި․ ފުޓް ބޯޅަ ސިޔާސީ ކުރުމަކީ ފީފާ އެންމެ ރުޅިއަންނަ ކަންތައް ކަމުގައިވީނަމަވެސް މައިކަޕުން ފެނިގެންދަނީ ސިޔާސީ ނާޗަރަންގީތައް․ ކުރިއަށްވުރެ ރެފްރީންގެ ފެންވަރު ދައްވެއްޖެ․ ކުރިއަށްވުރެ ލަނޑުބޯޑުގެ ފެންވަރު ނެތިއްޖެ․ ބޯލް ބޯއީންނަށް ތުއްތު ކުޑަކުދިން ބޭއްތިބުމުގެ ސަބަބުން ދަންވަރުގެ މެޗްތަކުގައި އެކުދިން ތިބެނީ ނިދިފައި․ ހަމައެއް ލަމައެއްނެތި ޓީމްތަކަށް ބައިވެރިވުމުގެ ފުރުޞަތުއޮތުމުގެ ސަބަބުން ޓީމްތަކުގެ ފެންވަރުވަނީ ދައްވެފައި․\n– 15 ޑިސެމްބަރު 201520


Kaizeen ge "Birthday Girl" Video dhekunin tha?\nކައިޒީންގެ ބާތްޑޭ ފޮޓޯއެއް\nކައިޒީންގެ "ބާތްޑޭ ގާލް" ވީޑިއޯ ދެކުނިންތަ؟\n04 އޭޕްރީލް 2021 - 19:12:36\nރާއްޖޭގައި މިވަގުތު ހުރި އެންމެ މަޝްހޫރު މޮޑެލް ކައިޒީންގެ އުފަންދުވަސް މިދިޔަ މާޗުމަހުގެ 30 ވަނަ ދުވަހުގައި އޭނާ ވަނީ ދުބާއީގެ ބުރުޖު ހަލީފާގައި ފާހަގަކޮށްފަ އެވެ.\nކައިޒީންގެ އާއިލާއާއި އެކުގައި އުފަން ދުވަސް ކުލަގަދަކޮށް ފާހަގަކޮށްފައިވާއިރު، އެދުވަހު ކައިޒީން ވަނީ އޭނާގެ މި އަހަރުގެ އުފަންދުވަހުގެ ހާއްސަ ފޮޓޯތަކެއްވެސް އިންސްޓާގްރާމްގައި ހިއްސާކޮށްފަ އެވެ.\nދުބާއީގައި ކުލަގަދަކޮށް އުފަން ދުވަސް ފާހަގަކޮށްފައިވާ ފޮތޯތަކަށް އާއްމުންގެ ބޮޑު ސަމާލުކަމެއް ލިބިގެންދިޔައިރު، ކައިޒީން ވަނީ އޭނަގެ ޓިކްޓޮކްގައި އޭނަގެ "ބާތްޑޭ ގާލް" ވީޑިއޯއެއްވެސް ހިއްސާކޮށްފައެވެ.\nމި ވީޑިއޯއިން ކައިޒީން ދުބާއީގަ ހުންނަ ދުނިޔޭގެ އެންމެ އުސް އިމާރާތް ބްރުޖް ހަލީފާގައި އޭނަގެ އުފަންދުވަސް ފާހަގަކުރާ މަންޒަރުތައް ފެނިގެންދެއެވެ.\nބުރިޖް ހަލީފާގެ ހިތްގައިމު މާހައުލުން، ރާއްޖޭގެ މަޝްހޫރު ޑިޒައިނާ ރިއްފަތު ތައްޔާރުކޮށްފައިވާ ވިދާ ރިހި ކުލައިގެ ހެދުމެއް ލައިގެން ކައިޒީން ހުރިއިރު ވީޑިއޯއިން ކައިޒީން ފެންނަނީ "ހޫރް ޕަރީއެއް" ފަދައިންނެވެ.\nކައިޒީންގެ ނަން ރަމްޒުކޮށްދޭ ގޮތަށް "ކޭ" އަކުރު ޖަހާފައިވާ ބޮޑު ކޭކު ފަޅާ މަންޒަރުގެ އިތުރުން އާއިލާއާއިއެކު އެދުވަސް ފާހަގަކޮށްފައިވާ ގޮތްވެސް އެ ވީޑިއޯއިން ފެނިގެންދެއެވެ. މި ވީޑިއޯއަށް 3000އަށް ވުރެ ގިނަ ލައިކްސް ލިބިފައިވާއިރު، 540 މީހުން ވަނީ މި ވީޑިއޯ ޝެއާވެސް ކޮށްފައެވެ\nކައި އަކީ ރާއްޖޭގައި މިވަގުތު ހުރި އެންމެ މަޝްހޫރް މޮޑެލެއެވެ. ކައިގެ އިންސްޓަގްރާމްގައިވެސް އެއްލައްކައަށްވުރެ ގިނަ ފޮލޯވަރުން ތިބިއިރު ކައިގެ ޕޯސްޓުތަކަކީ ކުޑަ ސިކުންތެއް ތެރޭ ވައިރަލް ވެގެންދާ ޕޯސްޓްތަކެކެވެ. ޓިކްޓްކޮގައިވެސް ކައިޒީންގެ 21 ހާހަށްވުރެ ގިނަ ޕްލޯވާސް ތިބެއެވެ.


Masverinnah2application eh nerefi\nމަސްވެރިންގެ ދުވަހުގެ ރަސްމީ ޖަލްސާގެ ތެރެއިން -- ސަލްވީން | އަވަސް\nމަސްވެރިންނަށް ހާއްސަކޮށް، "ކެޔޮޅު" އެޕްލިކޭޝަން އާއި "ފަހި ހަކަތަ" މޯބައިލް އެޕްލިކޭޝަން އެއް މިރޭ ނެރެފި އެވެ.\nމަސްވެރިކަމުގެ ދުވަހުގެ މުނާސަބަތުގައި މިރޭ ބޭއްވި ޖަލްސާގައި އިފްތިތާހުކޮށްފައިވަނީ "ފަހި ހަކަތަ" އަދި "ކެޔޮޅު" މޯބައިލް އެޕްލިކޭޝަނެވެ. ފިޝަރީޒް މިނިސްޓްރީން ނެރެފައިވާ މި ދެ އެޕްލިކޭޝަނަކީ މަސްވެރިންނަށާއި މަސްވެރިކަމުގެ ދާއިރާގައި އުޅޭ ފަރާތްތަކަށް އެކި ކަހަލަ އެހީތައް ލިބޭނެ އެޕްލިކޭޝަނެއް ކަމަށެވެ.\nކެޔޮޅު އެޕްލިކޭޝަނަކީ މަސްވެރިންނަސް މިނިސްޓްރީން ފޯރުކޮށްދޭންޖެހޭ މައުލޫމާތު ފޯރުކޮށްދިނުމާއި، މިނިސްޓްރީއަށް ފޮނުވަންޖެހޭ މައުލޫމާތު ފޮނުވުމަށް ހާއްސަ އެޕްލިކޭޝަނެކެވެ. މި އެޕްލިކޭޝަން މެދުވެރިކޮށް ފޯމު ފުރުމާއި ވަގުތުން އެ ފޯމު މިނިސްޓްރީއަށް ފޮނުވާލުމުގެ މަގު ތަނަަވަސް ވެގެންވާނެ ކަމަށް ފިޝަރީޒް މިނިސްޓްރީން ވަނީ ބުނެފައެވެ.\nފަހި ހަކަތަ އެޕްލިކޭޝަން\nފަހި ހަކަތަ އެޕްލިކޭޝަނަކީ މަސްވެރިންނަށް ޑިއުޓީގެ އިނާޔަތް ފަސޭހަކަމާއެކު ފޯރުކޮށްދިނުމަށް ތައްޔާރު ކޮށްފައިވާ އެޕްލިކޭޝަނެކެވެ. އެގޮތުން، މަސްވެރިކަން ކުރުމަށް ކުރަންޖެހޭ ހަރަދު ކުޑަކުރުމުގެ ގޮތުން މަސްވެރިންނަށް ޑީސަލްގެ އިމްޕޯޓް ޑިއުޓީ ކަނޑާލުމަށް ސަރުކާރުން ކަނޑައަޅާފައިވާތީ އެކަން ތަންފީޒުކުރުމަށް މި އެޕްލިކޭޝަން އެހީތެރިވެދާނެއެވެ.\nއަދި މަސްވެރިންނާއި ތެޔޮ ފޯރުކޮށްދޭ ފަރާތްތައް އެއް ޕްލެޓްފޯމަކަށް ގެނެސް ތެޔޮ އެޅުމަށް ބޭނުންވާ ޓޯކަން ވަގުތުން ޖަނަރޭޓް ކުރެވޭނެ ކަމަށް މިނިސްޓްރީން މައުލޫމާތު ދެެއެވެ. އެ ކަމުގެ ސަބަބުން ލައްކަ އަށް ވުރެ ގިނަ ރުފިޔާ މަސް އުޅަނދަކުން ސަލާމަތް ކުރެވޭނެ ކަމަށާއި އެ އެޕްލިކޭޝަން މެދުވެރިކޮށް މިނިސްޓްރީގެ ޕްރޮގްރާމުގައި ބައިވެރިކުރަން ބޭނުންވާ ޝަރުތު ހަމަވާ މަސްވެރި އުޅަނދުތައް ރެޖިސްޓްރީ ކުރެވޭނެ ކަމަށް ވެސް ވަނީ ބުނެފައެވެ.\nމަސްވެރިންގެ ދުވަސް ރައީސް އިބްރާހިމް މުހައްމަދު ސޯލިހު ޒަހާ ވަހީދު\nރާއްޖޭގައި ކޮރަލް ފެސްޓިވަލެއް ބާއްވައިފި


Thinadhoo Covid Facility Gai Faruvaa Dhemundhiya Vaadhoo Meehaku Niyaavehjje ތިނަދޫ ކޮވިޑް ފެސިލިޓީގައި ފަރުވާދެމުންދިޔަ ވާދޫ މީހަކު ނިޔާވެއްޖެ – Huvadhoo News Thinadhoo Covid Facility Gai Faruvaa Dhemundhiya Vaadhoo Meehaku Niyaavehjje Huvadhoo News\nތިނަދޫ ކޮވިޑް ފެސިލިޓީގައި ފަރުވާދެމުންދިޔަ ވާދޫ މީހަކު ނިޔާވެއްޖެ\nގދ ތިނަދޫގައި ހުންނަ އެއަތޮޅު ކޮވިޑް ފެސިލިޓީގައި ފަރުވާ ދެމުންދަނިކޮށް މީހަކު ނިޔާވެއްޖެއެވެ.\nމައުލޫމާތު ލިބިފައިވާ ގޮތުގައި، ކޮވިޑް ބަލީގައި ފަރުވާ ހޯދަމުންދަނިކޮށް މިރޭ ތިނަދޫގައި ނިޔާވެފައިވަނީ އެއަތޮޅު ވާދޫ އަށް ނިސްބަތްވާ އުމުރުން 66 އަހަރުގެ ފިރިހެނެކެވެ.\nމިއީ ތިނަދޫ ކޮވިޑް ފެސިލިޓީގައި ފަރުވާދެމުންދަނިކޮށް ނިޔާވި7ވަނަ މީހާއެވެ. އެއާއެކު ރާއްޖެއިން ކޮވިޑް ޖެހިގެން ނިޔާވި މީހުންގެ އަދަދުވަނީ 261 އަށް އަރާފައެވެ.\nގދ ވާދޫއިން ކޮވިޑްގެ ކޭސްތަކެއްފެނި އެރަށް މޮނިޓަރިންގ އަށް ލާފައިވަނީ މިމަހުގެ 14 ވަނަ ދުވަހުއެވެ. އެރަށުން މިހާތަނަށް ޖުމްލަ 97 މީހަކު ކޮވިޑް-19 އަށް ފައްސިވެފައިވާއިރު، އެންމެ ފަހުން ނެރެފައިވާ އަދާހަމައިން ދައްކާގޮތުގައި ވަނީ7މީހަކު ފައްސިވެ އެކްޓިވް ކޭސްގެ އަދަދު 90 ގައެވެ.


ފުއްޕާމޭ | އިންސާނާގެ ހަށިގަނޑު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް އިންސާނާގެ ހަށިގަނޑު ފުއްޕާމޭ\n* ފުއްޕާމޭ އުފެދިފައިވާގޮތާއި، ގުޅުންހުރި ބައިތައް\n* ފުއްޕާމެޔާއި ގުޅިފައިވާ ވައިދައުރުކުރާ މަގުތައް\n* ފުއްޕާމޭގެ ވަޒީފާ\nފުއްޕާމޭ(Lungs) އަކީ ނޭވާލުމުގެ ނިޒާމްގައި ހިމެނޭ އެންމެ މުހިއްމު އަދި މައި ގުނަވަނެވެ. ފުއްޕާމޭ ގެ މައިގަނޑު މަސައްކަތަކީ ޖައްވުން ސާފުވައި ނުވަތަ އޮކްސިޖަން ހަށިގަނޑުގެ އެތެރެ އަށް ފޯރުކޮށްދިނުމާއި، ލޭގައި ހުންނަ ވިހަ ކާބަންޑައި އޮކްސައިޑް ފުއްޕާމޭގެ ޒަރީޢާއިން ހަށިގަނޑުން ބޭރުކުރުމެވެ. ބޭސްވެރިކަމުގެ ދުނިޔޭގައި ބޭނުންކުރެވޭ ''ޕަލްމޯ،ނިއުމޯ'' (Pulmo/pneumo) މިބަސްތަކުން ދޭހަކޮށްދެނީ ފުއްޕާމެޔާ ގުޅުންހުރި މިހެންނެވެ. ފުއްޕާމޭ ބޭރުފުށުން ފެންނައިރު ހުންނާނީ ފިޔާތޮށި ކުލައެއްގައެވެ. މިއީ ސްޕަންޖްގަނޑެއް ފަދަ ފުފި، ހިނދުމުގެ ގާބިލިއްޔަތުކަން ލިބިފައިވާ ގުނަވަނެކެވެ.\nފުއްޕާމޭ އުފެދިފައިވާގޮތާއި، ގުޅުންހުރި ބައިތައް\nއިންސާނާގެ ހަށިގަނޑުގައި މޭގެ ދެފަރާތުންކުރެ ކޮންމެ ފަރާތެއްގައި ފުއްޕާމެޔެއް ވެއެވެ. ކޮންމެ ފުއްޕާމެއެއްގެ ދިގުމިނުގައި 12-10 އިންޗިވަރު ހުރެއެވެ. ދެފުއްޕާމޭ އެކަތި އަނެކައްޗާއި ވަކިކޮށްދޭ އޮނިގަނޑަށް ކިޔަނީ "މީޑިއަސްޓައިނަމް"(Mediastinum) އެވެ. މީޑިއަސްޓައިނަމްގެ ތެރޭގައި ހިމެނޭ އެހެން ޓިޝޫ ތަކުގެ ތެރޭގައި، ހިތް، ވައިނޮޅި، ކާތަކެތި ހިނގާހޮޅި، އަދި ބައެއް ލޭހޮޅިތައް ހިމެނެއެވެ.\nފުއްޕާމޭގެ މަސައްކަތް އެންމެ ފުރިހަމަވާނީ ފުރާވަރުގެ އުމުރު ފުރާގަޔާއި، އުމުރުން 20ގެ އަހަރުތަކުގެ ކުރީކޮޅުގައެވެ. މިބުނި އުމުރު ފަހަނައެޅުމުން ފުއްޕާމޭގެ މަސައްކަތްކުރާ މިންވަރު އަހަރަކު 1 އިންސައްތައިގެ ނިސްބަތުން ދަށްވެގެން ދެއެވެ. ދުންފަތުގެ އިސްތިއުމާލު ކުރާމީހުންގެ ފުއްޕާމޭ މަސައްކަތްކުރާ މިންވަރު ނިސްބަތުން އަހަރަކު2އިންސައްތަ ދަށްވެގެން ދެއެވެ.\nދުވާލަކު ގާތްގަނޑަކަށް 23 ހާސް ފަހަރު ނޭވާލާއިރު، އެޔާއެކު 10 ހާސް ކްއާރޓްސްގެ ވައި ފުއްޕާމޭގެ ތެރެއަށް ވާޞިލްވެގެންދެއެވެ. ތަފާތު ގޭސްތައް ނޭވާލާއިރު އެތެރެވި ނަމަވެސް އެންމެ މުހިއްމު ގޭހަކީ އޮކްސިޖަން އެވެ. މިއީ ހަށިގަނޑުގެ ހުރިހާ ޓިޝޫތަކެއްގެ ދިރުމަށް ބޭނުންވާ މާއްދާ އެކެވެ.\nދެފުއްޕާމޭގައި ޖުމުލަ 2400 ކިލޯމީޓަރު ބޮޑުމިނުގެ "ވައިދައުރުވާ މަގު"(Airways) އެކުލެވިގެން ވެއެވެ. އަދި ފުއްޕާމޭގެ ތެރޭގައި ހިމެނޭ ކުދި ވައިކޮތަޅުތައް 500-300 މިލިޔަނާއި ދެމެދުގެ އަދަދަކަށް ހުރެއެވެ. ފުއްޕާމޭގެ ޖުމުލަ ސާރފޭސް އޭރިޔާގައި ގާތްގަނޑަކަށް 70 ސްކެއަރ މީޓަރު ވަރުހުރެއެވެ. މިއީ އާދައިގެ ޓެނިސްކޯޓަކާއި އެއްވަރުގެ މިނެކެވެ. ފުއްޕާމޭގެ އެތެރޭގައިވާ ކުދިވައިކޮތަޅުތަކުގެ ވަށައިގެން ލެވިފައިވާ ތުނި ނުވަތަ ހިމަ ލޭހޮޅިތައް ގުޅުވާލައިފިނަމަ، އޭގެ ދިގުމިނުގައި ގާތްގަނޑަކަށް 992 ކިލޯ މީޓަރު ހުންނާނެ އެވެ. ކޮންމެ ފުއްޕާމެއެއްގެ ބަރުދަނުގައި 1.1 ކިލޯގްރާމް ހުރެއެވެ. އެހެންކަމުން ދެފުއްޕާމޭ އެއްކޮށް ބަރުދަނުގައި ގާތްގަނޑަކަށް 2.3 ކިލޯގްރާމް ހުންނާނެ ކަމަށް ލަފާކުރެވެއެވެ.\nކަނާތް ފަރާތުގެ ފުއްޕާމޭ (Right lung): އިންސާނާގެ ހަށިގަނޑުގައި ދެފުއްޕާމޭ އޮންނައިރު ކަނާތް ފަރާތު ފުއްޕާމޭ ވާތް ފަރާތު ފުއްޕާމެޔަށްވުރެ ސައިޒުގެ ގޮތުން ބޮޑެވެ. ނަމަވެސް ކަނާތް ފަރާތު ފުއްޕާމޭ ވާތް ފަރާތު ފުއްޕާމެޔަށްވުރެ ގާތްގަނޑަކަށް 5ސެންޓިމީޓަރު ވަރު ކުރުވާނެ އެވެ. މިހެންދިމާވަނީ ކަނާތް ފަރާތުގައި ފުއްޕާމޭގެ ތިރިން މޭގަނޑުގެ ބައެއް ފުއްޕާމެޔާއި ދިމާލަށް އުފުލިފައި ހުންނާތީ އެވެ.\nކޮންމެ ފުއްޕާމެއެއް ވެސް ހުންނަނީ ބައިތަކަކަށް ނުވަތަ ލޯބު ތަކަކަށް ބެހިފައެވެ. ކަނާތު ފުއްޕާމޭ ބެހިފައިވަނީ3ލޯބަކަށެވެ. ނުވަތަ3ބަޔަކަށެވެ.އެއީ މަތީ ލޯބު ، މެދު ލޯބު ، އަދި ތިރީ ލޯބު އެވެ. ކަނާތު ފުއްޕާމޭގައި 10 ބްރޮންކޯޕަލްމޮނަރީ ސެގްމެންޓް (Bronchopulmonary segment)އެކުލެވިފައި ވެއެވެ. އެއީ މަތީ ބަޔަށް3ސެގްމެންޓް، މެދުބަޔަށް2ސެގްމެންޓް، އަދި ތިރީ ބަޔަށް5ސެގްމެންޓް އެވެ.\nވާތް ފަރާތުގެ ފުއްޕާމޭ (Left lung): ވާތް ފަރާތުގެ ފުއްޕާމޭ ސައިޒުގެ ގޮތުން ކަނާތް ފަރާތުގެ ފުއްޕާމެޔަށްވުރެ ކުޑަ އެވެ. ވާތް ފަރާތު ފުއްޕާމޭ ކުޑަވާ ސަބަބަކީ އިންސާނާގެ ހިތުގެ ބޮޑުބައެއް އޮންނަނީ ހަށިގަނޑުގެ ވާތް ފަރާތުގައި ކަމަށްވެފައި ހިތް އޮންނަނީ ދެފުއްޕާމޭގެ ދެމެދުގައި ކަމަށްވާތީ އެވެ.މާނައަކީ ވާތްފަރާތު ފުއްޕާމޭ އޮންނަ ހިސާބުން ބައެއްގައި ހިތް އޮތުމެވެ. ވާތް ފަރާތުގެ ފުއްޕާމޭގައި ހިތް އެތަނަކަށް ފެތިފައި އިންނަ "ކާޑިއެކް ނޮޗް"(Cardiac notch) އޭ ކިޔާ އަޑިކޮޅެއް އިނދެއެވެ.\nކޮންމެ ފުއްޕާމެއެއް ވެސް ހުންނަނީ ބައިތަކަކަށް ނުވަތަ ލޯބު ތަކަކަށް ބެހިފައެވެ. ވާތު ފުއްޕާމޭ ބެހިފައިވަނީ2ލޯބަކަށެވެ. ނުވަތަ2ބަޔަކަށެވެ. އެއީ މަތީ ލޯބު އާއި ތިރީ ލޯބު އެވެ. ވާތު ފުއްޕާމޭގައި 10- 8 އާއި ދެމެދުގެ އަދަދަކަށް ބްރޮންކޯޕަލްމޮނަރީ ސެގްމެންޓް(Bronchopulmonary segment) އެކުލެވިފައި ވެއެވެ. އެއީ މަތީ ބައިގައި 5-4 ސެގްމެންޓް އަދި ތިރީ ބައިގައި ވެސް 5-4 ސެގްމެންޓް އެވެ.\nފުއްޕާމޭގެ ވަށައިގެންވާ ދުލިފަށަލަ\nކޮންމެ ފުއްޕާމެއެއްގެ ބޭރުން އިންނަނީ ތުނި ޓިޝޫ ފަށަލަ އަކުން ނުވަތަ ދުއްޔަކުން ނިވާކުރެވިފައެވެ. ހަމަމިފަދަ ފަށަލައެއް ފުއްޕާމޭގެ ބޭރުންވާ މޭގެ އެހެން ޓިޝޫތަކުގެ އެތެރެއިން ވެސް ލެވިފައިވެއެވެ. އެހެންކަމުން ފުއްޕާމޭގެ ބޭރުގައިވާ ދުލިފަށަލަ(Visceral pleura) އާއި، ފުއްޕާމޭގެ ބޭރުންވާ މޭތެރޭގައި ހިމެނޭ ޓިޝޫތަކުގެ އެތެރެއިންވާ ދުލިފަށަލަ(Parietal pleura)އާއި ދެމެދުގައި ހުސް ޖާގަ(Pleural cavity) އެއް އޮންނާނެ އެވެ. މިހުސް ޖާގައިގެ ތެރޭގައި ތެޔޮ މާއްދާއެއްގެ ގޮތުގައި ހަރަކާތެތްތެރިވާ، ދިޔާ މާއްދާ(Pleural fluid) އެއް ހުރެއެވެ. އެއީ ފުއްޕާމޭ ނޭވާލުމުގެ މަސައްކަތް ފުރިހަމަ ކުރުމުގެ ތެރޭގައި ފުފި،ހަނިވެގެންދާއިރު، ފުއްޕާމޭ ހިމާޔަތްކުރުމަށްޓަކައެވެ.\nއަރިކަށިތަކުން އުފެދިފައިވާ ކޮށި\nހަށިގަނޑުގައިވާ ދެފުއްޕާމޭ ހިމާޔަތް ކޮށްދެނީ އޭގެ ވަށައިގެން އަރިކަށިތަކުން އުފެދިފައިވާ ކޮށި (Rib Cage) އެވެ. އަރިކަށިތަކުން އުފެދިފައިވާ ކޮށީގައި 12 ޖޯޑް ކަށިކޮޅު ހިމެނޭއިރު، ހަށިގަނޑުން ފަހަތުން ނުވަތަ ބުރިކަށިން މިކަށިކޮޅުތައް ގުޅިފައި ހުންނަނީ މައިބައިދައިގެ ކަށިތަކާއެވެ. އަދި ކުރިމަތިން ގުޅިފައި ހުންނަނީ ތިނަ ކަށިގަނޑު ނުވަތަ އުރަމަތީ ކަށިގަނޑާ (Sternum)އެވެ. ފުއްޕާމޭގެ ތިރީގައި އަރިކަށިތަކުން އުފެދިފައިވާ ކޮށީގެ ތިރީގައި ވަނީ ޑައިއަފްރަމް އެވެ. މިއީ އެތެރެއަށާއި، ބޭރަށް ނޭވާލުމުގައި ފުއްޕާމޭ ފުޅާވެ، ހަނިވެގެންދާހިނދު، ފުއްޕާމެޔާއި އެއްވަރަކަށް އުފުލި، ތިރިވާ މަސްގަނޑެއް ފަދަ އެއްޗެކެވެ. އެތެރެހަށީގެ ގުނަވަންތަކާއި، ފުއްޕާމެޔާއި ވަކިކޮށްދޭ ހުރަސް ފާރަކީ ވެސް މިއެވެ.\nފުއްޕާމެޔާއި ގުޅިފައިވާ ވައިދައުރުކުރާ މަގުތައް\nދެފުއްޕާމޭގެ ދެމެދުގައި ވަނީ ވައިނޮޅި(Trachea) އެވެ. ކޮންމެ ވައިނޮޅި އެއް ދެކަފިވެ، ދެފަރާތުގެ ފުއްޕާމޭގެ ތެރެއަށް ވަދެފައި ވެއެވެ. މިއީ ވައިނޮޅީގެ ކަފި(Bronchus) ނުވަތަ ކަތްޕެވެ. ފުއްޕާމޭގެ ތެރެއަށް ވަދެފައި ހުންނަ ކަފިތައް އެތެރެއަށް ދާވަރަކަށް ކުދިވަމުންދާނެއެވެ. މިއީ ވައިނޮޅީގެ ކުދި ކަފި (Bronchioles)ތަކެވެ. ކޮންމެ ފުއްޕާމެއެއްގައި ގާތްގަނޑަކަށް 30 ހާސް ވައިނޮޅީގެ ކުދި ކަފި ހުރެއެވެ. މިއިން ކޮންމެ ކަތްޕެއްގެ ބޯމިނަކީ އިސްތައްޓެއްގެ ބޯމިނެވެ.\nވައި ނޮޅީގެ މަތިން ތިރިއަށް ކުރިމަތިން ''ސީ އަކުރުގެ ބައްޓަމަން''(C-shaped) ހުންނަ މަޑުކަށިން އުފެދިފައިވާ ވަށްބުރު ތަކެއް ނުވަތަ ވައިނޮޅީގެ ބަދަ (Tracheal Cartilage) ތަކެއް ހުރެއެވެ. މިގޮތަށް ހުންނަ ވައިނޮޅީގެ ބަދަ ތަކުގެ އަދަދު އުޅެނީ 20-16 އާދެމެދުގައެވެ. މިބަދަތަކުގެ ބޭނުމަކީ ނޭވާ ހިގާ މަގު ފިތުނަނުދީ ރައްކާތެރިކަމާއެކު ބެހެއްޓުމަށް އެހީތެރިވުމެވެ.\n2- ވައިނޮޅީގެ ކަފި\n3- ވައިނޮޅީގެ ކުދިކަފި\nވައިނޮޅީގެ ކުދިކަފި(Bronchioles) ތަކަކީ ވައިނޮޅީގެ ކަފި ފުއްޕާމެޔަށް ވަނުމަށްފަހު އޭގެ ތެރޭގައި ކަފިކަފިވެގެން ގޮސް އުފެދިފައިވާ ކުދިކަފިތަކެކެވެ. މިއީ ފުއްޕާމޭގެ ތެރޭގައި މުޅިން ހުންނަ ކަފިތަކަކަށް ވުމުން، ވައިނޮޅި، އަދި ވައިނޮޅީގެ ކަފީގެ ބޭރުގައި ހުންނަ މަޑުކަށީގެ ބަދަތައް މިކަފިތަކުގެ ބޭރުފުށަކު ނުހުންނާނެ އެވެ. ފުއްޕާމޭގެ ތެރޭގައި އިތުރު ކުދިކުދި ކަފިތަކަކަށް މިކަފިތައް ބައިބައިވެގެން ގޮސްފައި ހުރެއެވެ. އެގޮތުން ފުއްޕާމޭގެ ތެރޭގައި ވައިނޮޅީގެ ކަފިތައް ބައިވެގެންދާއިރު، ވައިނޮޅީގެ ކުދި ކަފިތަކުގެ ފެށޭ ކަފި ތައް(Primary bronchioles) އަދި ވައިނޮޅީގެ ކުދި ކަފިތަކުގެ ނިމޭ ކަފި(Terminal bronchioles) ތައް ހުރެެއެވެ. ފަހުން މިބުނި ކަފިތައް އިތުރަށް ބައިވެގެން ގޮސް ނޭވާލުމުގައި ޝާމިލްވެ، ބައިވެރިވާ ކުދި ކުދިކަފި(Respiratory bronchioles) ތައް އުފެދިގެން ދެއެވެ. އަދި ފަހުން މިބުނެވުނު ކަފިތައް މިކަފިތަކާއި ވައިކޮތަޅުތައް ގުޅުވައިދޭ ހޮޅި(Alveolar ducts) ތައް ހުރަސްކޮށް، ގޮސް ހުސްވަނީ ފުއްޕާމޭގެ ތެރޭގައި ހުންނަ ކުދި ވައިކޮތަޅު ނުވަތަ ވައިބޮކި(Alevolus) ތަކަށެވެ.\n4- ފުއްޕާމޭގެ ތެރޭގައި ހުންނަ ކުދި ވައިކޮތަޅު\nކުދި ވައިކޮތަޅުތަކުގެ މަސައްކަތް : ނޭވާލާ ނިޒާމްގެ މައިގަނޑު އެއް މަސައްކަތަކީ ގޭސް ބަދަލު ކުރުމެވެ.އެތެރެއަށް ނޭވާލުމުގެ ތެރޭގައި ގޭސް ބަދަލު ކުރުމުގެ މަސައްކަތް ހިގަނީ ކުދި ވައިކޮތަޅު(Alveolus) ތަކާއި އެވައިކޮތަޅު ތަކުގެ ފާރުގައިވާ ކުދިކުދި ލޭހޮޅި (Pulmonary Capillaries)ތަކާ ދެމެދުގައެވެ. ވައިކޮތަޅު ތަކުގެ ފާރަކީ ވަރަށް ތުނި އެއްޗެކެވެ. ގާތް ގަނޑަކަށް އޭގެ ބޯމިން އުޅެނީ 0.2 މައިކްރޯމީޓަރު ގައެވެ. ވައިކޮތަޅުގެ ފާރުގައިވާ ކުދި ލޭހޮޅިތަކުގެ ފާރަކީ ވެސް ތުނި އެހާމެ ތުނި އެއްޗެކެވެ. އެހެންކަމުން ފަސޭހަ ކަމާއެކު އެދެމެދުގައި ގޭސް ބަދަލުކުރެވެއެވެ.\nއެތެރެއަށް ނޭވާލުމުގެ ތެރޭގައި، ވަޔާއެކު ފުއްޕާމޭގެތެރެއަށް ވަންނަ އޮކްސިޖަން ލޭގެ ތެރެއަށް ދަނީ މިވައިބޮކިތައް ހުރަސްކޮށެވެ. އެގޮތުން ވައިބޮކިތަކުގެ އެތެރޭގައި ހުރި އޮކްސިޖަން ލޭގެތެރެއަށް ދަނީ ވައިބޮކިތަކުގެ ފާރު ހުރަސްކޮށް، އޭގެ ވަށައިގެންލެވިފައިވާ ކުދިކުދި ލޭނާރުތަކުގެ ޒަރީޢާއިންނެވެ. އެއަށްފަހު ލޭގެ ރަތް ސެލްތަކާއި އެއްވެގެން އޮކްސިޖަން ލޭގެ އާރުގެ ތެރޭގައި ދައުރުވަމުން ހިތާއި ހަމައަށް ދިއުމުން ހިތުން ހަށިގަނޑުގެ ހުރިހާ ހިސާބުތަކަށް ލޭގެ ޒަރީޢާއިން އޮކްސިޖަން ފޯރުކޮށްދެއެވެ. ހަމަ މިއުސޫލުން ލޭގެެތެރޭގައި ދައުރުވަމުން އަންނަ ކާބަންޑައި އޮކްސައިޑް ދައުރުވަ މުން ގޮސް، ފުއްޕާމޭގެ ތެރޭގައި ހުންނަ ކުދި ވައިބޮކިތަކުގެ ތެރެއަށް ވަދެއެވެ. އަދި ބޭރަށް ނޭވާލުމުގެ ތެރޭގައި ވަޔާއެކު މިވިހަ ގޭސް ހަށިގަނޑުން ބޭރުކުރެއެވެ.\n(ހ) - ވައިދައުރުކުރުވުން : ވައިދައުރު ކުރުވުމަކީ އޮކްސިޖަން އެތެރެއަށް ނޭވާލާއިރު ހަށިގަނޑުގެ ތެރެއަށް ގެނެސް (ސާފުވައި އެތެރެއަށް ގެނައުން) ، ކާބަންޑައި އޮކްސައިޑް ބޭރަށްނޭވާލާއިރު (ނުސާފުވައި ބޭރުކުރުން) ، ހަށިގަނޑުން ބޭރުކުރުމެވެ. އެހެންކަމުން ވައިދައުރުވުމުގައި ޝާމިލްވާ އެންމެ އަސާސީ ދެކަމަކީ އެތެރެއަށް ނޭވާލުމާއި ބޭރަށް ނޭވާލުމެވެ.\nއެތެރެއަށް ނޭވާލުން : އެތެރެއަށް ނޭވާލުން(Inspiration) ފެށިގެން އަންނަނީ މޭމަތީގެ ކަށިތަކުގެ މެދުގައި އެތުރި ފައި ހުންނަ ''އެކްސްޓަރނަލް އިންޓަކޯސްޓަލް މަސް (External intercostals muscle) ތަކުގެ ސަޕޯޓާއެކު ''ޑައަފްރަމް''(Diaphragm) އިންނެވެ. އާންމު ގޮތެއް ގައި ( އެއްވެސް ހަރަކާތެއް ނެތި / އަރާމްކުރާ ވަގުތު ) މިނިޓަކު 20- 10 ނުވަތަ 15-25 ފަހަރާއި ދެމެދުގެ މިންވަރަކަށް ނޭވާލައެވެ. މީހަކު މިނިޓަކު ނޭވާލަނީ 15-12 ފަހަރާއި ދެމެދުގެ އަދަދަކަށް ނަމަ ދުވާލަކު 17000 ފަހަރު، އަދި އަހަރަކު6މިލިޔަން ފަަހަރު އެމީހަކު ނޭވާލާނެ އެވެ. ގަދަ ހަރަކާތެއްގައި ( މިސާލަކަށް ފުޓްބޯޅަ ކުޅެން ދުވުން، ބުރަ މަސައްކަތެއް ކުރުން ފަދަ ކަމެއް ) ނަމަ ނޭވާލާ މިންވަރު މިނިޓަކު 35 އަށް އަރައެވެ. މިފަދަ ޙާލަތްތަކުގައި ނޭވާލުމުގެ މަސައްކަތުގައި ''އެކްސަސަރީ ރެސްޕިރޭޓަރީ މަސަލް''(Accessory respiratory muscle) ބައިވެރިވެއެވެ. މިބުނި މަސްތަކުގެ ގޮތުގައި ބެލެވެނީ ''ސްޓާރނޯ ކްލީޑޯ މަސްޓޮއިޑް''(Sternocleido muscle)، ''ޕްލެޓީސްމާ''(Platysma)، އަދި ކަރުގެ ''ސްޓްރެޕް'' މަސްތަކެވެ.\nބޭރަށް ނޭވާލުން : ބޭރަށް ނޭވާލުން (Expiration)ބެލެވެނީ ''ޕެސިވް ޕްރޮސަސް''(Passive process) އެއްގެ ގޮތުގައެވެ.ގަދަކަމުން ބޭރަށް ނޭވާލެވެނީ ބަނޑާއި،''އިންޓާރނަލް އިންޓަކޯސްޓަލް''(Internal intercostals muscle) މަސްތަކުގެ އެހީގައެވެ. ފުއްޕާމެޔަށް ތަބީޢީ ގޮތުން އިލާސްޓިކް(ދެމޭގޮތެއް) ކަމެއް ލިބިފައިވެއެވެ. އެތެރެއަށް ނޭވާލުމުގައި ކުރިމަތިވާ، ޑައަފްރަމް ފިތި، މޭމަތީގައި އަރިކަށިތަކުން އުފެދިފައިވާ ކޮށި، ފުޅާވުމުގެ ބަދަލުގައި ބޭރަށް ނޭވާލާއިރު ޑައަފްރަމް ހަމައަކަށް އެޅި، މޭމަތީގައި އަރިކަށިތަކުން އުފެދިފައިވާ ކޮށި، ހިނދި ހަނިވެގެން ދެއެވެ. އެއާއެކު ވައި ބޭރަށްލާ ނޭވަޔާއެކު ބޭރުވެގެން ދެއެވެ.\n(ށ) – ލޭދައުރުކުރުވުން : ހިތުގެ ކަނާތް ފަރާތު ތިރީގައިވާ ކަނާތު ވެންޓްރިކްލް(Right ventricle) އިން ހިތުން ފުއްޕާމެޔަށް ފޮނުވާ ލޭ ސެމިލޫނަރ ޕަލްމޮނަރީ ވޭލް(Semi-lunar pulmonary valve) ހުރަސްކޮށް ހިތުން ފުއްޕާމެޔަށް ލޭފޮނުވާދޭ މައި ލޭހޮޅި ޕަލްމޮނަރީ ޓްރަންކް(Pulmonary Trunk) އަށް ވާޞިލްވެ ދެއެވެ. ޕަލްމޮނަރީ ޓްރަންކް(Pulmonary Trunk) ދެ ލޭހޮޅިއަށް ކަފިވެގެން ގޮސްފައިވެއެވެ. އެއީ ކަނާތް ފަރާތު ފުއްޕާމެޔަށް ލޭގެންގޮސްދޭ ލޭހޮޅި(Right Pulmonary Artery) އާއި ވާތް ފަރާތު ފުއްޕާމެޔަށް ލޭގެންގޮސްދޭ ލޭހޮޅި (Left Pulmonary Artery)އެވެ. އަދި މިގޮތުން ހިތުން ފުއްޕާމެޔަށް ލޭފޮނުވާ ލޭހޮޅި(Pulmonary artery) ތަކުގެ އެހީގައި ދެން ލޭ ވާޞިލްވަނީ ފުއްޕާމެއަށެވެ.\n(ނ) - ގޭސް ބަދަލުކުރުވުން : ގޭސް ބަދަލުކުރުމަކީ(Gas exchange) ލޭގައި ހިމެނޭ ވިހަ ކާބަންޑައި އޮކްސައިޑް ބޭރަށް ނޭވާލާއިރު، ހަށިގަނޑުން ބޭރުކުރުމަށްޓަކައި ފުއްޕާމޭގެ ތެރެއަށް ގެނައުމާއި، އަދި އެތެރެއަށް ނޭވާލާއިރު ފުއްޕާމެޔަށް ވާޞިލްވާ ސާފުވައި ނުވަތަ އޮކްސިޖަން ހަށިގަނޑުގެ އެކި ހިސާބަށް ފޯރުކޮށްދިނުމަށް ލޭގެ ތެރެއަށް ދޫކުރުމެވެ.\nފުއްޕާމޭގެ މައިގަނޑު ނުވަތަ އަސާސީ މަސައްކަތަކީ ނޭވާލުމުގެ ހަރަކާތް ހިންގުމެވެ. ނުވަތަ ނޭވާލުމެވެ. ނޭވާލުމަކީ އޭގެ ސަބަބުން ހަށިގަނޑުގެ ޓިޝޫތަކަށް ތާޒާކަމާއެކު އޮކްސިޖަން ފޯރުކޮށްދީ، ހަށިގަނޑުގެ އެކި ހިސާބުތަކުގައި އުފެދޭ ވިހަ ކާބަންޑައި އޮކްސައިޑް ހަށިގަނޑުން ބޭރުކޮށްދޭނެ ކަމެކެވެ. ޢާންމުގޮތެއްގައި މިނިޓަކު 15-25 ފަހަރާއި ދެމެދުގެ މިންވަރަކަށް ނޭވާލައެވެ.